മരുഭൂമിയിൽ നിന്നും വരവേൽപ്പുകളില്ലാതെ.....\nകുവൈറ്റ് എയർവെയ്‌സ് എന്ന വ്യോമപ്രമാണി മാന്യമായ് സൽക്കരിച്ച് ഭദ്രമായ്‌ത്തന്നെ ഞങ്ങളെ ബോംബെ സഹർ (ഛത്രപതി ശിവജി) ഇന്റർനാഷണൽ എയർപോർട്ടിൽ കൊണ്ടുവന്നെത്തിച്ചു. മണിക്കൂറുകളുടെ സിംപിൾഫ്ലൈ കൊണ്ട് അറേബ്യയുമതിൻ വിസ്‌മയങ്ങളുമെല്ലാം മാഞ്ഞുപോയിരിക്കുന്നു. പുറത്താക്കപ്പെട്ട അന്യഗ്രഹജീവികളെപ്പോൽ ഞങ്ങൾ എയർപേടകം വിട്ട് സ്വന്തം ഭൂമിയിലേക്കിറങ്ങി. എന്നിട്ടാദ്യം തന്നെ ശേഷിച്ച റിയാൽമാറി ഇന്ത്യൻ മണിയാക്കി. ആവശ്യക്കാരന് എയർപോർട്ടിനകത്തുതന്നെയുളള പ്രത്യേക കൗണ്ടറിൽ പണമടച്ചാൽ അവിടെ നിന്നുളള യാത്രക്കായി ടാക്‌സി എത്തും. അതാണൊരു സുരക്ഷിതമായ ഏർപ്പാടെന്നാണു വിശ്വാസം.\nബോംബെയാണ് നഗരം. ഒന്നും ഉറപ്പിക്കാനായില്ല. എന്നാൽ എയർപോർട്ടിന് പുറത്ത് ദൂരെമാറി പാർക്ക് ചെയ്‌തിട്ടുളള ടാക്‌സി പിടിക്കയാണെങ്കിൽ ചാർജ്ജൊരൽപ്പം കുറഞ്ഞുകിട്ടും. ഇക്കാര്യം ഞാൻ സാമിയെ ബോധ്യപ്പെടുത്തിയപ്പോൾ കുറഞ്ഞ ചെലവിൽ മതി സവാരിയെന്നായി ചങ്ങാതി.\nനേരെ റെയിൽവേ സ്‌റ്റേഷനിലെത്തി കേരളാവണ്ടി കേറാനായിരുന്നില്ല എന്റെ പ്ലാൻ. ജെ.ജെ. സിഗ്നലിനടുത്ത് ടങ്കർ സ്‌ട്രീറ്റ്‌വരെ ഒന്നു പോകണം. അവിടെയാണല്ലോ എന്നെ ഈ നിലയിലെത്തിച്ചതിന്റെ സൂത്രധാരൻ, സാക്ഷാൽ സുൽഫിയും അവന്റെ കൃപാ ഇന്റർനാഷണൽ ട്രാവൽസും കുടികൊളളുന്നത്. ആ യോഗ്യനെ കണ്ടൊന്ന് നിന്ദിക്കാതെ... നേടിയതിലൊരു വിഹിതം നൽകാതെ ഓടിപ്പോകുന്നതെവിടേക്ക്?\nവല്യേ പിടിയൊന്നൂല്ലെങ്കിലും സുൽഫി ഇടപ്പളളിക്കാരനാണെന്നാണ് കേൾവി. ഗൾഫീപ്പോകാൻ വന്നുകിട്ടിയ ഒരു പൈങ്കിളിയുമൊത്ത് ആലുവാക്കു സമീപമുളള ഐശ്വര്യനഗറിലെ ഹൗസിങ്‌കോളനിയിലായിരുന്നു എന്നെ സൗദിക്കുവിടുംകാലമയാളുടെ നാടൻ താവളം. എങ്ങും ഉറക്കാത്തവരായിരിക്കും ഇത്തരം തരികിടക്കാർ.\nഎയർപോർട്ടീന്ന് പുറത്ത് കടന്ന് ഞാനൊരു ടാക്‌സിക്കാരനെ വിളിച്ച് ടങ്കർസ്‌ട്രീറ്റ്‌വരെയുളള ചാർജ്ജന്വേഷിച്ചപ്പോൾ അവൻ പറഞ്ഞ നിരക്കത്ര കൂടുതലല്ലെന്ന് മനസ്സിലായി. അതനുസരിച്ച് ഞാനും സാമീം വന്ന് കേറുന്നതിനിടയിൽ ഞാനേർപ്പാടാക്കിയ ഡ്രൈവർ ഞങ്ങളുടെ ശ്രദ്ധവെട്ടിച്ചു ചെന്ന് മറ്റൊരു ടാക്‌സിക്കാരനോടെന്തോ കുശുകുശുക്കുകയും തുടർന്ന് ഞങ്ങളെ ഒന്നുഴിഞ്ഞുനോക്കിക്കൊണ്ട് അപരൻ മുമ്പേ കാറോടിച്ച് പോകുന്നതും കണ്ടു.\nപെട്ടെന്നൊരു നിമിഷം യാദൃശ്ചികമായി കാണാനിടയായ ഈ രംഗം എന്തോ ദുഃസ്സൂചന മണക്കുന്നതായി തന്നെ മനസ്സു പറഞ്ഞുകൊണ്ടിരുന്നു. കുറച്ചുദൂരം ഓടിയ കാർ ഒരു പോക്കറ്റ് റോഡിലേക്കു തിരിഞ്ഞ് നിർത്തിയിട്ട്, ഭായി.... മാപ്പാക്കണം... ബുക്കും പേപ്പറുമൊന്നും വണ്ടീലില്ല. എടുക്കാൻ മറന്നു. ഇവിടടുത്താവീട്. ഉടനെ പോരാം.\nഅങ്ങനെയോരോന്നും പറഞ്ഞ് ഗതിമാറ്റാനൊരുങ്ങുകയാണ് ഡ്രൈവർ. കോപമകറ്റി ശാന്തനായി ഞാൻ പറഞ്ഞുഃ\nടീക്‌ഹെ... കൊയിബാത്ത് നഹീം. - ശരി ഒരു വിരോധൂല്ല. വീട്ടിപ്പോയി ആവശ്യോളളതൊക്കെയെടുത്ത് നീ സാവധാനം പോര്. ലേക്കിൻ... ഞങ്ങള് ദേ, ഇവടെറങ്ങേണ്.“\nയഥാസമയം പ്രത്യക്ഷപ്പെട്ട കൃത്രിമമായ എന്റെ മനോബലം അവനെ പിന്തിരിപ്പിക്കാനായിരുന്നു.\n”ക്യാ ആദ്‌മിഹെ തൂ. ശരി. എന്നാ വേണ്ട. ഞാൻ പറഞ്ഞെന്നേയുളളൂ.“ ഓരോന്നും പുലമ്പി അവൻ യാത്ര ആരംഭിച്ചു.\nലക്ഷണങ്ങളോരോന്നും വിപത്തിലേക്ക് വിരൽചൂണ്ടുകയായിരുന്നു. അനിഷ്‌ടങ്ങൾ ഏതുരൂപേണയാണു വന്നുപെടുകയെന്ന പേടിതന്നെ, ഏതുനിമിഷവും. വണ്ടിയിൽ കാലെടുത്തുവച്ചശേഷമായിരുന്നു സംശയാസ്‌പദ ചലനങ്ങൾ ഒന്നൊന്നായ് തലപൊക്കിയത്. തർക്കിക്കാൻ നിന്നാൽ തടികേടാകുമെന്നുറപ്പ്. അതിനാൽ അനുനയത്തിൽ വേണം ഇവനോടുളള പെരുമാറ്റം. ആത്മസംയമനങ്ങൾക്കായ് തേടുമ്പോൾ..\n”ക്യാ നാംഹേ, തേരാ..?“ ഒരു മയവുമില്ലാത്ത ശബ്‌ദമായിരുന്നു അവന്റെ പേരന്വേഷണത്തിന്. ഞങ്ങളുടെ ജാതിയറിയാനുളള ചോദ്യമാണിതെന്നും എനിക്കറിയാം. ബോംബെ ജീവിതം കുറച്ചൊക്കെ നേരിട്ടവനാണല്ലോ ഞാനും. വണ്ടിയിലെ അലങ്കരിച്ച ചിത്രങ്ങൾ ശ്രദ്ധിച്ച് ഒരു മുൻകൂർ ജാമ്യമെന്ന നിലയിൽ ഞാനെന്റെ പേർ മാറ്റിപ്പറയുകയായിരുന്നു. വർഗ്ഗവിദ്വേഷമകറ്റാനും അവന്റെ അപ്രിയത്തിനുപാത്രമാകരുതെന്നും ആഗ്രഹിച്ചാണങ്ങനെ ചെയ്‌തത്. അപ്പോഴും അവന്റെ സ്വരം വിരോധത്തിന്റെതായിരുന്നു.\n”അല്ല... മുസ്ലീമാണെങ്കിലും എനിക്ക് കൊഴപ്പോന്നൂല്ല. സബ്‌തോ ഏകീഹേ...“\nപിന്നെ ഞങ്ങടെ വിത്തും വേരും കൂടി അവന്നറിയണമായിരുന്നു. എല്ലാം ചേർന്നൊരു ചെറുകഥാസംഗ്രഹം അവന്റെ മുന്നിൽകാഴ്‌ചവെച്ചു. ബോംബെയിലാണെങ്കിൽ കലാപങ്ങളുടെ കാലം. അവൻ വിചാരിച്ചാലിപ്പോൾ എന്തും നടക്കും.\nവേറിടത്തെത്തിയപ്പോഴുണ്ട് അവന്റെ സാലയാണെന്നും പറഞ്ഞ് ഒരുത്തനെ കാറീക്കേറ്റാനൊരുങ്ങുന്നു. അവനാണെങ്കിലീവണ്ടി കാത്തുനിന്നപോലുണ്ട്. ഒറ്റനോട്ടത്തിൽ തന്നെ എനിക്കയാളെ മനസ്സിലായി. അവ്യക്തമായ ആശയവിനിമയം നടത്തി എയർപോർട്ടിൽ നിന്നും ആദ്യം പുറപ്പെട്ട ടാക്‌സിക്കാരനാണയാൾ.\n”ഇല്ല... അതൊന്നും പറ്റില്ല. റേറ്റുറപ്പിച്ച് ഞാനോട്ടം വിളിച്ച വണ്ടിയിൽ ആരേയും കേറ്റാൻ ഞാനനുവദിക്കില്ല.“ എന്റെ ഉറച്ച തീരുമാനം കേട്ട് ആ ഉദ്യമവും അവന് ഉപേക്ഷിക്കേണ്ടിവന്നു.\nഓരോന്നും പറഞ്ഞവനെന്റെ നേരെ പല്ലിറുമ്മുന്നുണ്ട്. ഞാനതൊന്നും ശ്രദ്ധിക്കാൻ പോയില്ല. വാക്കിൻബലത്താൽ ബാധകളങ്ങനെ ഒഴിഞ്ഞുപോകുന്നതിൽ അത്ഭുതം തോന്നി. ഒരുപക്ഷേ അവൻ ബലം പ്രയോഗിച്ച് കേറുകയോ കേറ്റുകയോ ചെയ്‌ത് ഞങ്ങളെ ഉപദ്രവിച്ചാൽ എനിക്കെന്തു ചെയ്യാൻ കഴിയും? ഒന്നിനും പറ്റില്ല. കഠിനമാർന്ന അറേബ്യൻ ആപത്തുകളിൽനിന്നും കഷ്‌ടിച്ച് നേടിയെടുത്ത ജീവൻ മാതൃഭൂമിയിലിവിടെ ഒരു നീചപ്രജ തട്ടിയെടുത്തേക്കുമോയെന്ന ഘട്ടത്തിലെത്തി നിൽക്കുന്നു കാര്യങ്ങൾ. എന്നാൽ എന്റെ പൊന്നു ചങ്ങാതി, എർണാളം കത്തീത് പൊട്ടനറിഞ്ഞില്ലെന്ന അവസഥയിലാണെന്നതാണ് വിചിത്രം.\nഅതുകൊണ്ട് സംഗതിയുടെ കിടപ്പ് ഞാൻ പാവത്തെ പറഞ്ഞുമനസ്സിലാക്കി. ”സാമീടെ അഭിപ്രായം മാനിച്ചാണ് ഞാൻ പുറം ടാക്‌സി വിളിച്ചത്. അതിപ്പോ വലിയ കെണിയായിരിക്കുന്നു. നമ്മുടെ കാര്യം പോക്കാ... പൂച്ച എലിയെ എന്നപോലെ ഇവൻ നമ്മെ കളിപ്പിച്ചുകൊണ്ടിരിക്കയാണ്. ഈ വലയിൽ നിന്നും രക്ഷപ്പെടാനുളള ഉപായങ്ങളൊന്നും കണ്ടെത്താനാകുന്നില്ല. നമ്മൾ ജാഗ്രത പാലിക്കണം. ആത്മവിശ്വാസം കൈവിടരുത്.“\nമലയാളം പോലും എഴുതാനോ വായിക്കാനോ അറിയാത്ത എന്റെ ചങ്ങാതി പേടിച്ചുവിറക്കാൻ തുടങ്ങിയിരിക്കുന്നു. വിവരം അയാളെ ധരിപ്പിച്ചത് തന്നെ ആപത്തായെന്ന് അപ്പോൾ തോന്നി. വേണ്ടാത്ത വഴികളിലൂടെയാണെന്നിട്ടും കാറോട്ടം. ഗുണ്ടാവിളയാട്ട കേന്ദ്രത്തിലൂടെയാണിപ്പോൾ യാത്ര. സ്‌റ്റീരിയോവിൽ നിന്നും അരോചകമായി തുടർന്ന പാട്ട് പെട്ടെന്ന് കാതടപ്പിക്കുന്ന വോളിയത്തിലാക്കിയിരിക്കയാണ്. ഒച്ച പുറത്തുകേൾക്കാത്തവിധം ഞങ്ങളെ ഒതുക്കിത്തീർക്കാനുളള ഒരുക്കമാണിതെന്നു തീർച്ച. ഒപ്പം വേട്ടക്കാരന്റെ ശൈലിയിലൊരു ചോദ്യവുംഃ\nപേടിക്കേണ്ട പ്രദേശമാണിതെന്ന സൂചന മനസ്സിലാക്കിത്തന്നെ ഞാൻ പറഞ്ഞുഃ ”അറിയാം.. ധാരാവി...!“\nകുടുംബസുഹൃത്തൊരുവനുമൊത്ത് ഇവിടെ കലീനയിലെ എയർഇന്ത്യാകോളനിയിൽ താമസിച്ചിരുന്നതും, സ്ഥലങ്ങളൊരുവിധം എനിക്കറിയാവുന്നതുമെല്ലാം കിട്ടിയ സന്ദർഭം മുതലെടുത്ത് ഞാനവനെ ഓർമ്മപ്പെടുത്തി. ആ സ്‌മരണകൾ തന്നെ എനിക്ക് ഒരാത്മവീര്യം സമ്മാനിക്കയായിരുന്നു. വേണ്ട, വേണ്ടാന്നെത്ര ക്ഷമിച്ചിട്ടും- വർദ്ധിച്ച രോഷം സഹിക്കാനാകാഞ്ഞ്, ഞാനവനോടു നേരിട്ടുഃ ”അല്ല.. മനസ്സിലാകാഞ്ഞിട്ടു ചോദിക്കയാ... എന്താ നിന്റുദ്ദേശം. മൻഷേനെ കൊരങ്ങ് കളിപ്പിക്കാൻ തുടങ്ങീട്ട് കൊറേനേരായല്ലോ, പറയ്...?“\nഇത്രേം പറഞ്ഞിട്ടും ചൂടാവുന്നില്ലെന്നും, അവന്റെ പത്തിയൊതുങ്ങിയതും ശ്രദ്ധിച്ച് കുറെക്കൂടി ഉച്ചത്തിലായി എന്റെ ശബ്‌ദംഃ ”നിർത്തെടാ, വൃത്തികെട്ട നിന്റെ പാട്ട്..“\nതുടർന്ന് സെറ്റ് ഓഫാക്കിക്കൊണ്ട് അച്ചടക്കത്തിലും നേർവഴിക്കുമായി അവന്റെ കാറോട്ടം... എവിടെ? പട്ടീടെ വാലിന്റെ കാര്യം പറഞ്ഞപോലെയാണവന്റെ സ്വഭാവം. അടവുകൾ വീണ്ടും മാറ്റിപയറ്റുകയാണ് - ആ ഹിന്ദിവാല.\n”ശരി.... അപ്പോൾ നിങ്ങൾട കയ്യില് റിയാലൊന്നും ഇല്ലെന്നാണ് പറഞ്ഞുവരുന്നത്.... അല്ലേ എങ്കിപ്പിന്നെ എനിക്കെങ്ങിനെ കൂലിത്തരും?“\nഅനാവശ്യമായ ആ സംശയം എന്നെ ചൊടിപ്പിച്ചില്ല. ഇത് ഇന്ത്യയാണെന്നത് മറന്ന് പുലമ്പുന്ന ഈ നായയോട് മയത്തിൽ തന്നെ തുടരാം...\nമനഃപൂർവ്വം അതുമിതും പറഞ്ഞ് പ്രശ്‌നമുണ്ടാക്കാനൊരുങ്ങുന്നവനെ ഞാനാശ്വസിപ്പിച്ചു.\n”ങാ.. അതിനൊക്കെ നമുക്ക് വഴിയുണ്ടാക്കാം. നീ പേടിക്കേണ്ട.“\nഎന്റെ സിഗ്നലനുസരിച്ച് ഓടി രക്ഷപ്പെട്ടേക്കണമെന്ന് ചട്ടംകെട്ടിനിർത്തിയിരിക്കയാണ് ഞാനെൻ ചങ്ങാതിയെ. വേലത്തരങ്ങളിറക്കി തീ തീറ്റിച്ച് തീ തീറ്റിച്ച് കാറിപ്പോൾ ടങ്കർസ്‌ട്രീറ്റിൽ പ്രവേശിച്ചിരിക്കയാണ്. വണ്ടി ഏതാണ്ട് നിർത്തീനിർത്തീല്ലാന്നായ നിമിഷം ചാടി, തൊട്ടടുത്ത ലോഡ്‌ജിൽ അഭയം പ്രാപിക്കയായിരുന്നു ഞങ്ങൾ. ലോഡ്‌ജ്‌കാരനെക്കൊണ്ടാണ് അവന് കൂലികൊടുപ്പിച്ചത്. കിട്ടിയതും വാങ്ങി ഒരക്ഷരം മിണ്ടാതെ ചൂലുപോലവൻ മടങ്ങിയപ്പോൾ തിണ്ണബലംകൊണ്ട് ഞാൻ താക്കീതു ചെയ്‌തു.\n”യാദ് രഖോരേ-യെ ഹിന്ദുസ്ഥാൻ ഹെ... മാഫീ സൗദി...“\nഅൽപ്പലാഭം പെരുംചേദം വരുത്തുമെന്ന് കേട്ടിട്ടേയുളളൂ. അന്ന് അതും പാഠമായി.\nനോൺസ്‌റ്റോപ്പ് സ്‌പീഡ് യാത്ര സൗകര്യങ്ങളാണിന്ന് ഗൾഫ്‌യാത്രികന്റെ മുന്നിൽ. സ്വന്തം ഗ്രാമത്തിൽനിന്ന് വെറും മൂന്നോ നാലോ മണിക്കൂർ കൊണ്ട് കൃത്യതയോടെ ലക്ഷ്യത്തിലിറങ്ങുന്നു. അവന്റെ തിരക്കഥയിലിന്ന് പഴയ സാഹസികതയുടെ ബോംബെറീലുകൾ കാണാൻ പ്രയാസം. ആയുസ്സിന്റെ ബലമൊന്നുകൊണ്ടുമാത്രം അന്നാവിപത്തിൽ നിന്നും രക്ഷപ്പെട്ടത് ഞെട്ടലോടെയേ ഓർക്കാനാകൂ.\nടങ്കർ സ്‌ട്രീറ്റിലേക്കെന്റെ വരവും അന്വേഷണവും ഫലവത്തായില്ല. ആട് കിടന്നിടത്തുപൂടപോലുമില്ലെന്ന് പറഞ്ഞപോലെ സുൽഫിയെയോ അവന്റെ കൃപാഇന്റർനാഷണലോ ഒന്നും കണ്ടെത്താനായില്ല- ടങ്കർസ്‌ട്രീറ്റിലൊരിടത്തും. എന്നെങ്കിലുമൊരിക്കൽ - എവിടെയെങ്കിലും വെച്ചവനെ കണ്ടെത്തുമെന്നുതന്നെയാണെന്റെ വിശ്വാസം. ചെന്നുകേറിയ ലോഡ്‌ജ്‌കാർക്കും ഞങ്ങളെയൊന്നു പിഴിയാനുളള ചാൻസാണു കിട്ടിയത്.\nകൂടാതെ തൃശൂർക്കു പോകുന്ന ബസ്സിൽ രണ്ട് സീറ്റൊഴിവുണ്ടെന്നും പറഞ്ഞ് അവർ ഞങ്ങളെ പിടിമുറുക്കയുമുണ്ടായി. എന്നാലിനി നിന്നുതിരിഞ്ഞ് നേരോം, കയ്യിലുളളതും കളയണ്ടാന്നുനിനച്ച് മംഗലാപുരം വഴിപോന്ന ബസ്സിനുതന്നെ മടങ്ങുകയായിരുന്നു. ഓരോ ആവശ്യങ്ങളുടെ പേരിൽ ബസ്സുകാരും പരമാവധി ഞങ്ങളെ ചൂഷണവിധേയരാക്കയുണ്ടായി. പോരാഞ്ഞ് - കോഴിക്കോട്ടെത്തിയപ്പോഴുണ്ട് സാങ്കേതികതകരാറെന്ന കാരണോം പറഞ്ഞ് ട്രിപ്പ് അവസാനിപ്പിക്കാനും ശ്രമിക്കുന്നു. എന്നാൽ, ഞങ്ങളിൽ ചിലർ പൊരുതിയതിന്റെ ഫലമായി അവരുടെ അനിഷ്‌ടം സമ്പാദിച്ചും യാത്ര തൃശൂർക്ക് നീട്ടിക്കിട്ടുകയുണ്ടായി. രാത്രിയിലീ വൈകിയവേളയിൽ എന്റെ സുഹൃത്ത് വാസുക്കുട്ടനെന്ന സാമിയെ പിരിയുകയാണു ഞാൻ. പിന്നെ ഞങ്ങളുടെ ലക്ഷ്യം രണ്ടായി.\nവൈകാതെ തന്നെ എനിക്ക് ആലുവയ്‌ക്ക് ബസ് കിട്ടി. പിന്നെ പറവൂർ വന്ന് ഒരോട്ടോ പിടിച്ചാണ് ചെറായീലെത്തുന്നത്.\nമുന്നറിയിപ്പൊന്നും കൂടാതുളള വരവാണ്... സ്വന്തം ഭവനത്തിൽ ഒരു കളളനെപ്പോലെ ആരുമറിയാതെ കേറിപ്പറ്റാൻ പാകത്തിൽ ഇരുട്ട് കൂട്ടിനുണ്ടായത് വലിയ അനുഗ്രഹമായി. മുട്ടിവിളിക്കും നേരം എനിക്കറിയാം, മുറിഞ്ഞുപോയ സ്വപ്‌നത്തിലെ നായകനെ തൊട്ടുമുന്നിൽ കണ്ട് എന്റെ ബീവിയിപ്പോൾ അത്ഭുതപ്പെടും. തീർച്ച..\nഎന്നെ കണ്ടപ്പാടെ സങ്കടവും സന്തോഷവും കൊണ്ട് വീർപ്പുമുട്ടുകയായിരുന്നു ഭാര്യയും മക്കളും...\nവൈതരണികൾ താണ്ടി വീണ്ടുകിട്ടിയ പ്രാണനല്ലാതെ-\nപ്രിയപ്പെട്ടവരേ, നിങ്ങൾക്കായ് ഒന്നും നേടാൻ കഴിഞ്ഞിട്ടില്ല. ആ എന്നെ സഹിക്കാനും പൊറുക്കാനും നിങ്ങൾക്കാകുമോ...?\nഒരുപക്ഷേ പെട്ടെന്നതിനായെന്നും വരില്ല. എങ്കിലും അതല്ലേ, നിവൃത്തിയുളളൂ.\nവർണ്ണശബളമാർന്ന ലഗ്ഗേജുകളും വരവേൽപ്പുമില്ലാതെ... മരുഭൂമിയുടെ ഊഷരതയിൽനിന്നും പിറന്ന മണ്ണിന്റെ ആർദ്രതയിലേക്ക്-\nഒരന്യനെപ്പോലെ ചേക്കാറാനായിരുന്നല്ലോ എന്റെ വിധി.


Covid 19 | ഇന്നലെ കൂടുതൽ പേർക്ക് കോവിഡ് ബാധിച്ചു; ഭാഗിക ലോക്ഡൗൺ പ്രഖ്യാപിച്ച് ബെയ്ജിങ് - MarunadanMalayalee.com\nഇന്നലെ കൂടുതൽ പേർക്ക് കോവിഡ് ബാധിച്ചു; ഭാഗിക ലോക്ഡൗൺ പ്രഖ്യാപിച്ച് ബെയ്ജിങ്\nJune 16, 2020 | 04:55 PM IST | Permalink\nബെയ്ജിങ്: ഇന്നലെ കൂടുതൽ പേർക്ക് കോവിഡ് ബാധിച്ചതിനെത്തുടർന്ന് ചൈനീസ് തലസ്ഥാനമായ ബെയ്ജിംഗിലെ 11 റസിഡൻഷ്യൽ കമ്യൂണിറ്റികളിൽ ഭാഗിക ലോക്ക് ഡൗൺ പ്രഖ്യാപിച്ചു. വ്യാഴാഴ്ചയ്ക്കുശേഷം ഇതുവരെ ബെയ്ജിംഗിൽ 79 പുതിയ കേസുകളാണു റിപ്പോർട്ടു ചെയ്തിട്ടുള്ളത്. ഇന്നലെ മാത്രം 36 പേർക്കു രോഗം പിടിപെട്ടു. ബെയ്ജിംഗിലെ തെക്കുപടിഞ്ഞാറൻ ഡിസ്ട്രിക്ടായ ഫെംഗ്ടായി മേഖലയിലെ സിൻഫാഡി മാർക്കറ്റുമായി സന്പർക്കം പുലർത്തിയവർക്കാണ് രോഗം ബാധിച്ചത്. ജൂൺ 11നു മുമ്പ് 56 ദിവസം ഒറ്റ കോവിഡ് കേസുപോലും ബെയ്ജിംഗിൽ റിപ്പോർട്ടു ചെയ്തിരുന്നില്ല.\nകോവിഡ് 19 നെഗറ്റീവായ ഇന്ത്യൻ റെസ്റ്റോറന്റ് ഉടമ ക്വാറന്റൈൻ കാലാവധി തീരും മുമ്പ് റെസ്റ്റോറന്റിലെത്തി; അഞ്ചു മാസം തടവു ശിക്ഷ വിധിച്ച് മലേഷ്യൻ കോടതി\nമഹിന്ദ രാജപക്‌സെ ശ്രീലങ്കൻ പ്രധാനമന്ത്രിയായി സത്യപ്രതിജ്ഞ ചെയ്തു; അധികാരത്തിലേറുന്നത് ഇതു നാലാം തവണ\nശ്രീലങ്കയിൽ നീട്ടിവച്ച പാർലമെന്റ് തെരഞ്ഞെടുപ്പ് ഇന്ന്; ശ്രീലങ്ക പീപ്പിൾസ് പാർട്ടി വൻ വിജയം നേടുമെന്ന് അനുമാനം\nപൂച്ചകുട്ടിയെ പീഡിപ്പിച്ചു കൊലപ്പെടുത്തി: പിന്നിൽ 15കാരനും സുഹൃത്തുക്കളും; സംഭവം പുറം ലോകം അറിഞ്ഞത് ജെ.എഫ്.കെയുടെ ഫേസ്‌ബുക്ക് പേജിലൂടെ\nചൈനയിൽ നിന്നും ആ വൈറസ് പൊട്ടിപ്പുറപ്പെട്ടത് അബദ്ധത്തിൽ തന്നെ; വുഹാൻ ലാബിനെ കുറിച്ചുള്ള രേഖകൾ പുറത്തുവിട്ട് അമേരിക്ക\nഇന്ത്യയിലെ സ്വകാര്യ വാർത്താ ചാനലുകൾക്ക് ഏർപ്പെടുത്തിയിരുന്ന വിലക്ക് ഭാഗികമായി നീക്കി നേപ്പാൾ\nബൊളീവിയൻ പ്രസിഡന്റിന് കോവിഡ് 19 സ്ഥിരീകരിച്ചു; വൈറസ് ബാധ സ്ഥിരീകരിക്കുന്നത് പൊതുതിരഞ്ഞെടുപ്പിന് രണ്ടും മാസം മാത്രം ശേഷിക്കേ\nരോഗികളുടെ എണ്ണത്തിൽ ഒരു കുറവുമില്ല; ലോകത്ത് കോവിഡ് ബാധിതർ വർധിക്കുന്നു; പുതിയ റിപ്പോർട്ട് പ്രകാരം മരിച്ചത് 5,36,720 പേർ\nഏത് ഉന്നതൻ ആയിട്ടും കാര്യമില്ല; മാസ്‌ക് ധരിച്ചില്ലെങ്കിൽ പിഴ ഉറപ്പ്; ബൾഗേറിയൻ പ്രധാനമന്ത്രിക്ക് 174 ഡോളർ പിഴയിട്ട് ആരോഗ്യ വകുപ്പ്\nഎ ആർ റഹ്മാൻ ഈണങ്ങളുമായി വിയന്നയിൽ നിന്നും മലയാളി വൈദികന്റെ സംഗീത ഉപഹാരം


ഓണാഘോഷത്തിനിടെ ആക്രമണം; ഒരാള് മരിച്ചു, രണ്ടുപേര്‍ക്ക് ഗുരുതര പരിക്ക് :: Janmabhumi Daily\nSaturday 29 August 2015 9:54 pm IST\nചെങ്ങന്നൂര്: തിരുവോണദിവസത്തെ ആഘോഷങ്ങള്‍ക്കിടെ നടന്ന ആക്രമണത്തില് ഒരാള് മരിക്കുകയും രണ്ട് പേര്‍ക്ക് ഗുരുതരമായി പരിക്കേല്‍ക്കുകയും ചെയ്തൂ. പുലിയൂര്, തിങ്കളാമുറ്റം ആശാരിയയ്യത്ത് ശശിയുടെ മകന് സിജു (28) ആണ് മരിച്ചത്. പാണ്ടനാട് സദ്ഗമയില് ശരത് (32), ചെങ്ങന്നൂര് തിട്ടമേല് പുളിക്കയില് വീട്ടില് സ്‌കറിയ എബ്രഹാം (41) എന്നിവര്‍ക്കാണ് പരിക്കേറ്റത്. ഓണാഘോഷമായി ബന്ധപ്പെട്ട് കീഴ്‌ചേരിമേല് കൊളംബിയ ആര്‍ട്‌സ് ആന്റ് സ്‌പോര്‍ട്‌സ് ക്ലബ്ബിന്റെ നേതൃത്വത്തില് ചെങ്ങന്നൂര് ലയണ്‍സ് കഌബ്ബ് ഹാളില് നടന്ന കലാപരിപാടികള്‍ക്കിടയിലായിരുന്നു സംഭവം. പരിപാടിയുടെ ഭാഗമായി രാത്രി 8.30 ഓടെ നടന്ന സാംസ്‌ക്കാരിക സമ്മേളനത്തിനിടയില് പുറത്തുനിന്നും ഓട്ടോറിക്ഷയില് എത്തിയ സിജു ഉള്‍പ്പടെയുള്ള ആറംഗസംഘം ആയുധങ്ങളുമായി അക്രമം അഴിച്ചുവിടുകയായിരുന്നു. സ്ത്രീകളും കുട്ടികളും അടക്കമുള്ള നിരവധി പേരെ മദ്യപിച്ചെത്തിയ ഇവര് അസഭ്യം വിളിക്കുകയും അക്രമിക്കുകയായിരുന്നു. അക്രമം നടത്തുന്നവരെ തടയാന് ശ്രമിക്കുന്നതിനിടെയാണ് പരിപാടികള് കാണാന് എത്തിയ ശരത്തിനും, സ്‌കറിയാ എബ്രഹാമിനും തലയ്ക്ക് ഗുരുതരമായി പരിക്കേറ്റത്. ഇതിനെ തുടര്‍ന്ന് സംഘര്‍ഷം രൂക്ഷമാകുകയുമായിരുന്നു. ഇതിനിടയിലാണ് സിജുവിന്റെ തലയ്ക്ക് ഗുരുതരമായി പരിക്കേല്‍ക്കുകയും മരണം സംഭവിക്കുന്നതും. എന്നാല് മരണകാരണം പോലീസ് സ്ഥിരീകരിച്ചിട്ടില്ല. സംഭവുമായ് ബന്ധപ്പെട്ട് പതിനഞ്ചോളം പേരെ എസ്‌ഐ ഡി.വര്‍ഗ്ഗീസിന്റെ നേതൃത്വത്തില് രാത്രിയോടെ പിടികൂടി. എഎസ്പി ഡോ.അരുള്.ആര്.കൃഷ്ണ സിഐ ആര്.ബിനു, എസ്‌ഐ കെ.പി.ധനീഷ് എന്നിവരുടെ നേതൃത്വത്തില് ഇവരെ ചോദ്യം ചെയ്തുവരികയുമാണ്. പരുക്കേറ്റ ശരത്, സ്‌കറിയാ എബ്രഹാം എന്നിവരെ തിരുവല്ലയിലെ സ്വകാര്യമെഡിക്കല്‍കോളേജില് പ്രവേശിപ്പിച്ചു. ദിവസങ്ങള് മുന്‍പ് നഗരത്തിലെ ബിയര് പാര്‍ലറില് ഉണ്ടായ വാക്കുതര്‍ക്കമാണ് സംഭവത്തിന് പിന്നിലെന്ന് പോലീസ് പറയുന്നു. സിജുവിന്റെ മൃതദേഹം പോസ്റ്റ്മാട്ടത്തിന് ശേഷം ബന്ധുക്കള്‍ക്ക് വിട്ടുനല്‍കി. അമ്മ രത്‌നമ്മ, സഹോദരി സ്മിത.\nകാത്തിരിപ്പുകേന്ദ്രത്തിലേക്ക് കാര് പാഞ്ഞുകയറി; ഒരാള് മരിച്ചു, നാലുപേര്‍ക്ക് ഗുരുതര പരിക്ക്


50–ാം പിറന്നാൾ ഗ്രാൻഡാക്കി റേഞ്ച് റോവർ, ഇതൊരു ഒന്നൊന്നര ആഘോഷം | Range Rover 50 Year Celebration\n50–ാം പിറന്നാൾ ഗ്രാൻഡാക്കി റേഞ്ച് റോവർ, ഇതൊരു ഒന്നൊന്നര ആഘോഷം !\nമനോരമ ലേഖകൻ March 20, 2020 10:37 AM IST\nആഡംബര എസ് യു വിയായ റേഞ്ച് റോവറിന്റെ സുവർണ ജൂബിലി പ്രമാണിച്ചു വേറിട്ട ആഘോഷവുമായി ലാൻഡ് റോവർ. സ്വീഡനിലെ ആർജെപ്ലോങ്ങിലെ ശൈത്യകാല പരീക്ഷണ കേന്ദ്രത്തിൽ കൂറ്റൻ കലാശിൽപം സജ്ജീകരിച്ചാണു ലാൻഡ് റോവർ, റേഞ്ച് റോവറിന്റെ 50–ാം വാർഷികം ആഘോഷിച്ചത്.\nസ്വീഡിഷ് ടെസ്റ്റ് ട്രാക്കിലെ സ്റ്റീയറിങ് പാഡിന്റെ മധ്യത്തിലായി 260 വീതിയുള്ള കലാശിൽപ്പമാണ് ലാൻഡ് റോവർ ഒരുക്കിയത്. ലാൻഡ് റോവറിന്റെ ഭാവി മോഡലുകളുടെ പരീക്ഷണ ഓട്ടത്തിന്റെ സ്ഥിരം വേദിയാണ് സ്വീഡനിൽ കൊടുംതണുപ്പിൽ സ്ഥിതി ചെയ്യുന്ന ഈ ടെസ്റ്റ് ട്രാക്ക്. കൊടുംശൈത്യത്തിൽ വെള്ളംഉറഞ്ഞു കട്ടിയായി മാറിയ തടാകമാണ് ആർജെപ്ലോങ്ങിലെ പരീക്ഷണശാലയായി ലാൻഡ് റോവർ ഉപയോഗിക്കുന്നത്.\nമഞ്ഞിൽ ശിൽപ്പങ്ങൾ മെനയുന്നതിൽ വിദഗ്ധനായ സൈമൺ ബ്ലാക്ക് ആണു റേഞ്ച് റോവറിന്റെ 50–ാം വാർഷികം പ്രമാണിച്ചുള്ള സ്നോ ആർട്ട് ഇൻസ്റ്റലേഷൻ യാഥാർഥ്യമാക്കിയതെന്നും കമ്പനി അറിയിച്ചു. കടന്നു പോയ അഞ്ചു ദശാബ്ദത്തിനിടെ ലോകത്തെ തന്നെ ഏറ്റവും ആകർഷകമായ ആഡംബര എസ് യു വിയായി റേഞ്ച് റോവർ മാറിയിട്ടുണ്ടെന്ന് ലാൻഡ് റോവർ ചീഫ് ക്രിയേറ്റീവ് ഓഫിസർ ജെറി മക്ഗവർൺ അഭിപ്രായപ്പെട്ടു. അത്യാധുനിക രൂപകൽപ്പനയുടെയും പ്രടന മികവിന്റെയും പിൻബലത്തിൽ ലോകമെങ്ങുമുള്ള ഉപയോക്താക്കളുടെ മനം കവരാൻ റേഞ്ച് റോവറിനു സാധിച്ചിട്ടുണ്ടെന്നും അദ്ദേഹം അവകാശപ്പെട്ടു.\nEnglish Summary: Land Rover Celebrates 50 Years Of The Range Rover


പ്രളയത്തില് സന്നദ്ധസംഘടനാ രംഗത്ത് നിന്നതിന്റെ അംഗീകാരം, ടൊവിനോയ്ക്ക് സര്‍ക്കാര് നല്‍കിയ പുതിയ പദവി ഇതാണ് - Cine Kerala\nHome Film News പ്രളയത്തില് സന്നദ്ധസംഘടനാ രംഗത്ത് നിന്നതിന്റെ അംഗീകാരം, ടൊവിനോയ്ക്ക് സര്‍ക്കാര് നല്‍കിയ പുതിയ പദവി ഇതാണ്\nപ്രളയത്തില് സന്നദ്ധസംഘടനാ രംഗത്ത് നിന്നതിന്റെ അംഗീകാരം, ടൊവിനോയ്ക്ക് സര്‍ക്കാര് നല്‍കിയ പുതിയ പദവി ഇതാണ്\nസംസ്ഥാനത്തെ സാമൂഹിക സന്നദ്ധ സേനയുടെ ബ്രാന്‍ഡ് അംബാസിഡറായി നടന് ടൊവിനോ തോമസിനെ തിരഞഞ്ഞെടുത്തു. മുഖ്യമന്ത്രി പിണറായി വിജയന്റെ ഒഫിഷ്യല് പേജിലൂടെയാണ് പ്രഖ്യാപനം നടത്തിയത്. യുവജന കമ്മീഷന് ചെയര് പേഴ്‌സണ് ചിന്താജെറോമിന്റെ നേതൃത്വത്തിലാണ് പ്രഖ്യാപനം നടന്നത്.\nപ്രളയസമയത്ത് വെള്ളിത്തിരവിട്ട് വെള്ളത്തില് ഇറങ്ങിയ താരം കൂടിയാണ് ടൊവിനോ. പ്രളയത്തില് പ്പെട്ടവര്‍ക്ക് രക്ഷാപ്രവര്‍ത്തനം നടത്തുന്നതിനും സന്നദ്ധ പ്രവര്‍ത്തനങ്ങള് നടത്തുന്നതിനും ടൊവിനോ മുഖ്യപങ്ക് വഹിച്ചിരുന്നു. അരി ചുമന്നും ഗ്യാസ് സിലണ്ടര് ചുമന്നുള്ള താരത്തിന്റെ ചിത്രം കണ്ട് വിമര്‍ശകരും രംഗത്തെത്തിയിരുന്നു.\nസന്നദ്ധ രംഗത്തേക്ക് ഇറങ്ങി പ്രവര്‍ത്തിച്ച താരത്തിനുള്ള ആദരവായി കണ്ടാണ് ടൊവിനോയ്ക്ക് ഈ ചുമതല നല്‍കിയിരിക്കുന്നത്. മുഖ്യമന്ത്രി പിണറായി വിജയന്റെ നേതൃത്വത്തിലായിരുന്നുഓണ്‍ലൈനിലൂടെ പ്രഖ്യാപനം അരങ്ങേറിയത്.\nകേരളത്തിലെ സന്നദ്ധസേവനത്തിന് താല്‍പര്യമുള്ള ഏല്ലാ ആളുകളേയും ഒരുമിപ്പിക്കാനും വെബ്‌സൈറ്റിലൂടെ കോ-ഓര്‍ഡിനേറ്റ് ചെയ്യാനും സര്‍ക്കാരിന് കഴിഞ്ഞു. അവര്‍ക്ക് വേണ്ട പരിശീലനം നല്‍കി, 3ലക്ഷത്തിന് മുകളില് ആളുകള് ഇന്ന് സന്നദ്ധസേവനത്തിന്റെ ഭാഗമാണെന്നും മുഖ്യമന്ത്രി പറഞ്ഞു.\nഒരു പ്രതിസന്ധി ഘട്ടത്തില് മലയാളികള് ഒന്നിച്ചു നില്‍ക്കുന്നത് മലയാളിയുടെ ഐക്യത്തിന്റെ മാതൃകയാണ്. അത്തരത്തില് പ്രവര്‍ത്തിക്കുന്ന സേനയിലെ ബ്രാന്‍ഡ് അംബാസിഡറാകാന് കഴിഞ്ഞത് ഭാഗ്യമായി കരുതുന്നെന്ന് ടൊവിനോ പ്രതികരിക്കുന്നത്.


വാട്ട്സാപ്പ് ലോകത്തിലെ ശരിതെറ്റുകൾ\nജെയിൻ ജോസഫ് September 29, 2020 05:18 PM IST\nജീവിതത്തിൽ പാലിക്കേണ്ട പല ആചാര മര്യാദകളും നമ്മൾ പഠിക്കുന്നത് മുതിർന്നവരിൽ നിന്നും അധ്യാപകരിൽ നിന്നുമൊക്കെയാണ്. ഇന്നു നമ്മൾ ഏറെ സമയം ചിലവഴിക്കുന്ന ഒരിടമാണ് സമൂഹമാധ്യമങ്ങൾ. താരതമ്യേന വളരെ പുതുതായ ഈ ലോകത്ത് പാലിക്കേണ്ട മര്യാദകളേക്കുറിച്ചോ ഇടപടേണ്ട രീതികളെക്കുറിച്ചോ പറഞ്ഞു തരാൻ നമുക്കാരുമില്ല. ഉപയോഗത്തിലൂടെയാണ് നമ്മൾ ശരി തെറ്റുകൾ മനസ്സിലാക്കുന്നത്.\nനമ്മളിൽ പലരും ഒന്നിലേറെ സമൂഹമാധ്യമങ്ങളിൽ അംഗങ്ങളാണ്. ഇവയോരോന്നും ഓരോ വിധത്തിൽ നമുക്ക് പ്രിയപ്പെട്ടവയുമാണ്. സൗഹൃദങ്ങൾ പങ്കിടാനും, പഠനാവശ്യങ്ങൾക്കും ജോലി സംബന്ധമായ ആവശ്യങ്ങൾക്കുമൊക്കെ ഈ നവമാധ്യമങ്ങൾ നമ്മെ സഹായിക്കുന്നു. ഇവയൊക്കെ ഉപയോഗിക്കുമ്പോൾ നമ്മൾ അറിഞ്ഞിരിക്കേണ്ടതും പാലിക്കേണ്ടതുമായ ചില രീതികളും മര്യാദക്രമങ്ങളും ഉണ്ട്.\nആദ്യമായി മലയാളിക്ക് ഒഴിച്ചുകൂടാനാവാത്ത ഒന്നായി മാറിയ വാട്ട്സാപ്പ് ലോകത്തേക്ക് നമുക്ക് കടന്നു ചെല്ലാം. വാട്ട്സാപ്പ് ഉപയോഗിക്കുമ്പോൾ നമ്മൾ അറിഞ്ഞിരിക്കേണ്ട നല്ല ശീലങ്ങൾ എന്തൊക്കെ എന്ന് നോക്കാം.\nചില ദിവസങ്ങൾ വാട്ട്സാപ്പ് തുറക്കുമ്പോൾ ഒരു പരിചയവുമില്ലാത്ത ഒരു നമ്പറിൽ നിന്നും കുറെ മെസേജുകൾ വന്നു കിടക്കുന്നത് കാണാം. മെസേജുകൾ വായിച്ചാലും അയച്ചത് ആരാണെന്ന് മനസ്സിലാവില്ല. ഒരു ക്ഷമാപണത്തോടെ ചോദിച്ച് ആളെ കണ്ടേത്തേണ്ടി വരും. ചിലർ ഏതെങ്കിലും ഒരു ഗ്രൂപ്പിൽ നിന്ന് നമ്പറെടുത്ത് ബന്ധപ്പെടാൻ ശ്രമിക്കുന്നതായിരിക്കും. മറ്റു ചിലർ ങാഹാ, എന്റെ നമ്പർ ഒന്നും കോണ്ട്ക്ട്സിൽ ഇല്ലല്ലോ എന്ന പരിഭവരൂപത്തിലായിരിക്കും പ്രതികരിക്കുക.\nവാട്ട്സാപ്പിൽ ആദ്യമായി മെസേജ് അയക്കുമ്പോൾ, സ്വയം പരിചയപ്പെടുത്തുക. പിന്നെ ബന്ധപ്പെടാൻ ശ്രമിക്കുന്നതിന്റെ കാരണം വ്യക്തമാക്കുക.\nപലപ്പോഴും പലരും പറഞ്ഞു കേൾക്കുന്ന ഒരു പരാതിയാണ്. മെസേജ് കണ്ടിട്ടുണ്ട്, രണ്ട് റ്റിക് ഉണ്ടല്ലോ ? മനഃപൂർവ്വം മറുപടി നൽകാത്തതാണ്. വാട്ട്സാപ്പിൽ മെസേജിൽ വരുന്ന ഒരു റ്റിക് മെസേജ് അയച്ചതിനേയും ചാര നിറത്തിലുള്ള രണ്ട് റ്റിക്കുകൾ മെസേജ് കിട്ടിയതിനേയും , രണ്ട് നീല റ്റിക്കുകൾ മെസേജ് വായിച്ചു എന്നതിനേയും സൂപിപ്പിക്കുന്നു. എന്നാൽ ഈ അറിവുകളൊന്നും നമ്മൾ സന്ദേശം അയച്ച ആളിനെതിരെ പ്രയോഗിക്കാനുള്ളതല്ല.\nമെസേജ് ലഭിച്ചയാൾ എന്തെങ്കിലും തിരക്കിലാവാം. മെസേജ് തുറന്നു എങ്കിലും വായിച്ചു കാണില്ല. ചിലപ്പോൾ വിശ്രമിക്കുകയാവാം. മറ്റുള്ളവരുടെ സമയത്തെ ബഹുമാനിക്കുക. മറുപടിക്കായി ക്ഷമയോടെ കാത്തിരിക്കുക.\n3. ചങ്ങല സന്ദേശങ്ങൾ\nതാഴെക്കാണുന്ന മെസേജ് പത്തു പേർക്ക് അയക്കുക. അയച്ച് രണ്ടു ദിവസത്തിനകം നിങ്ങളുടെ ജീവിതത്തിൽ ഒരു നല്ല കാര്യം നടക്കും. ഇങ്ങനെയുള്ള മെസേജുകൾ നിങ്ങൾക്കൊക്കെ ലഭിച്ചിട്ടുണ്ടാകും. ഈ മെസേജുകൾ വെറും തട്ടിപ്പാണെന്ന് മനസ്സിലാക്കാൻ വിവേകത്തോടെ ചിന്തിക്കുന്ന ഒരു വ്യക്തിക്ക് സാധിക്കും. എങ്കിലും എത്രയോ പേർ ഇതിനിരയാവുന്നു. പണ്ട് കത്തുകളിലൂടെ പണത്തട്ടിപ്പ് നടത്തുന്ന മാഫിയകൾ ഉണ്ടായിരുന്നു. പിന്നെ അത് ഇമെയിലുകളിലൂടെയായി. ഇപ്പോൾ വാട്ട്സാപ്പിലും ! ചങ്ങല സന്ദേശങ്ങളുടെ ഭാഗമാവാതിരിക്കുക. ഇതയയ്ക്കുന്നവരോട് എനിക്കിതിൽ താല്പര്യമില്ല എന്ന് തുറന്ന് പറയുക.\nചില ദിവസങ്ങളിൽ നാമറിയാതെ തന്നെ ചില പുതിയ ഗ്രൂപ്പുകളുടെ ഭാഗമാകും. ആരോ തുടങ്ങി, ആരൊക്കെയോ ഉള്ള എന്തിനെന്നറിയാത്ത ഗ്രൂപ്പുകൾ. താല്പര്യമില്ലെന്നറിയിച്ച് ഗ്രൂപ്പ് വിട്ടാൽ പലരുടേയും ഇഷ്ടക്കേട് സമ്പാദിക്കേണ്ടിവരുമെന്ന് കരുതി പലരും അതിന് മടിക്കും.\nനിങ്ങൾ തുടങ്ങുന്ന ഒരു പുതിയ ഗ്രൂപ്പിൽ ആരെയെങ്കിലും ചേർക്കുന്നതിന് മുമ്പ് അവർക്ക് ഒരു മെസേജ് അയച്ച് ഗ്രൂപ്പിന്റെ ഉദ്ദേശ്യത്തേക്കുറിച്ച് വിവരിക്കുക. അവർക്ക് താല്പര്യമുണ്ടെങ്കിൽ മാത്രം ഗ്രൂപ്പിൽ ചേർക്കുക. അനുവാദം ഇല്ലാതെ ചേർക്കപ്പെട്ട ഗ്രൂപ്പിൽ നിന്നും ഒരു മെസേജ് അയച്ച് കാരണം വ്യക്തമാക്കി പുറത്തു വരാവുന്നതാണ്. വാട്ട്സാപ്പിന്റെ പുതിയ പതിപ്പിൽ ആർക്കൊക്കെ ഗ്രൂപ്പിൽ ചേർക്കാൻ പറ്റും എന്ന് നമ്മുക്ക് തീരുമാനിക്കാൻ പറ്റുന്ന വിധത്തിൽ പ്രൈവസി സെറ്റിംഗ്സ് മാറ്റാവുന്നതാണ്.\nവാട്ട്സാപ്പ് ഉപയോഗിക്കുന്ന എല്ലാവർക്കും പരിചിതമായ വാക്കാണിത്. പല ഗ്രൂപ്പുകളും ഫോർവേർഡുകൾ കൊണ്ട് നിറഞ്ഞു കവിയുകയാണ്. അതിനിടയിൽ വേണ്ടപ്പെട്ട പല സന്ദേശങ്ങളും മുങ്ങിത്തപ്പിയെടുക്കേണ്ടി വരുന്നു. പല ഗ്രൂപ്പുകളിൽ നിന്നും ആളുകൾ വിട്ടുപോകുന്നതിനും ഫോർവേർഡുകൾ കാരണമാവുന്നു.\nകിട്ടുന്ന ഫോർവേർഡുകൾ മുഴുവനായി വായിക്കാനോ, കേൾക്കാനോ മെനക്കെടാതെ, അടുത്ത ഗ്രൂപ്പുകളിലേക്ക് അയച്ച് സംതൃപ്തിയടയുന്ന വ്യക്തികളെ നിങ്ങൾക്ക് പരിചയമുണ്ടാവും. ചില ഗ്രൂപ്പുകളിൽ ഫോർവേഡുകളെ ചുറ്റിപ്പറ്റിയാവും കൂലംകഷമായ ചർച്ചകൾ. പലപ്പോഴും അതിന്റെ ഉറവിടമോ ആധികാരിതയോ ഒന്നും പലരും അന്വേഷിക്കാറുപോലുമില്ല.\nമാനസികോല്ലാസത്തിനുപകരിക്കുന്നതല്ലാത്ത ഫോർവേർഡുകൾ ഒഴിവാക്കുക. മറ്റുള്ളവയുടെ ആധികാരികയെ ചോദ്യം ചെയ്യുക.\n6. വാട്ട്സാപ്പ് സർവ്വകലാശാല അഭ്യസ്തവിദ്യർ\nവാട്ട്സാപ്പ് സർവ്വകലാശാലയിൽ നിന്നും ഡോക്ടറേറ്റ് എടുത്ത അനേകം വ്യക്തികളെ ദൈനംദിന ജീവിതത്തിൽ നമുക്ക് കാണാൻ സാധിക്കും. പല വിഷയങ്ങളിൽ വാട്ട്സാപ്പിൽ നിന്ന് നേടിയ തെറ്റായ അറിവുകൾ അവർ തൊണ്ട തൊടാതെ വിഴുങ്ങുക മാത്രമല്ല, മറ്റുള്ളവരിലേക്ക് അടിച്ചേല്പിക്കാൻ ശ്രമിക്കുകയും ചെയ്യും. പാചക രംഗത്തെ നിരുപദ്രവകരമായ അറിവുകൾ പങ്കു വെയ്ക്കുന്നതു പോലെയല്ല, വൈദ്യരംഗത്തെ തെറ്റായ കാര്യങ്ങൾ മറ്റൊരാൾക്ക് പറഞ്ഞ് കൊടുക്കുന്നത്. വലിയ വിപത്തുകൾക്ക് അത് നിദാനമാകാം. ഏതു കാര്യവും ആ മേഖലയിൽ വൈദഗ്ധ്യം നേടിയവരിൽ നിന്നും അറിയുക. വാട്ട്സാപ്പിൽ പ്രചരിക്കുന്ന പല കാര്യങ്ങളും ആധികാരികമല്ലെന്ന് മനസ്സിലാക്കുക.\nകഴിവതും രാത്രി ഒമ്പതു മണിക്ക് ശേഷവും, രാവിലെ ഒമ്പതു മണിക്കു മുമ്പും വിളിച്ചോ സന്ദേശമയച്ചോ ആൾക്കാരെ ശല്യപ്പെടുത്താതിരിക്കുക. പലരും ഫോൺ ഓഫ് ചെയ്തിട്ടോ, റിംഗർ ശബ്ദം കുറച്ചിട്ടോ ആയിരിക്കില്ല ഉറങ്ങുന്നത്. പ്രത്യേകിച്ച് പ്രായമായവർ. അത്യാവശ്യമല്ലെങ്കിൽ അസമയത്തുള്ള വിളികൾ ഒഴിവാക്കുക. മറ്റു രാജ്യങ്ങളിൽ ഉള്ളവരെ വിളിക്കുന്നതിന് മുമ്പ് ആ രാജ്യത്തെ സമയമേഖലയെക്കുറിച്ച് മനസ്സിലാക്കുക.\n8. വീഡിയോ കോൾ\nനമുക്ക് പരിചയമില്ലാത്ത ആൾക്കാരെ ആദ്യമായി വാട്ട്സാപ്പിൽ വിളിക്കുമ്പോൾ വീഡിയോ കോൾ ഒഴിവാക്കുക. പരിചയമുള്ള ആളുകളേപ്പോലും വിളിക്കുമ്പോൾ ഓഡിയോ കോളിൻ വിളിച്ചിട്ട്, അവരുടെ അനുവാദത്തോടെ വീഡിയോയിലേക്ക് മാറുന്നതാണ് അഭികാമ്യം. വിളിക്കുന്നയാളുടെ സ്വകാര്യതയെ മാനിക്കുക.\nസദുദ്ദേശത്തോടെ തുടങ്ങുന്ന പല ഗ്രൂപ്പുകളും തല്ലിപ്പിരിയുന്നതിനോ, ഗ്രൂപ്പുകളിൽ നിന്ന് ആളുകൾ പൊഴിയുന്നതിനോ കാരണമാകുന്നത് അവിടെ ചർച്ചയ്ക്കു കാരണമാകുന്ന വിഷയങ്ങളാണ്. പിന്നെ അനുചിതമായ ചില ഫോർവേർഡുകളും ഒരു ഗ്രൂപ്പിലെ അംഗങ്ങൾക്കെല്ലാം ഉൾക്കൊള്ളാൻ കഴിയുന്ന കാര്യങ്ങൾ ആവണം പങ്കു വയ്ക്കേണ്ടതും ചർച്ച ചെയ്യേണ്ടതും. തീർച്ചയായും മതവും രാഷ്ട്രീയവും വാട്ട്സാപ്പ് ഗ്രൂപ്പുകളിൽ ചർച്ച ചെയ്യാതിരിക്കുന്നതാണ് നല്ലത് എന്ന് ഇതിനോടകം നമുക്കെല്ലാവർക്കും മനസ്സിലായിട്ടുണ്ടാവും. നമ്മുടെ ശരികൾ മാത്രം അടിച്ചേൽപ്പിക്കേണ്ട ഒരിടമല്ല വാട്ട്സാപ്പ് ഗ്രൂപ്പുകൾ. കൈകാര്യം ചെയ്യുന്ന വിഷയങ്ങൾ, പങ്കു വയ്ക്കപ്പെടുന്ന ഫോർവേർഡുകളുടെ ഉള്ളടക്കം തുടങ്ങിയവ ഗ്രൂപ്പിലെ എല്ലാവർക്കും സ്വീകാര്യമല്ലെങ്കിൽ വേണ്ട നടപടിയെടുക്കാൻ ഗ്രൂപ്പ് അഡ്മിൻ തയ്യാറാവണം.\n10. വാട്ട്സാപ്പ് കെണികൾ\nപ്രായഭേദമെന്യേ എല്ലാവരും മനസ്സിലാക്കേണ്ട ഒന്നാണ് അപരിചിതരുമായി സൗഹൃദം സ്ഥാപിക്കുമ്പോൾ ശ്രദ്ധിക്കേണ്ട കാര്യങ്ങൾ.\nമാതാപിതാക്കൾ കുട്ടികളുടെ സോഷ്യൽ മീഡിയ ഉപയോഗത്തിന് നിയന്ത്രണങ്ങൾ ഏർപ്പെടുത്തുന്നത് നല്ലതാണ്. പരിചയമില്ലാത്ത ആളുകളുമായി സൗഹൃദ സംഭാഷണങ്ങളിൽ തുടങ്ങി പിന്നെയത് വലിയ കെണികളായി മാറിയ പല സംഭവങ്ങളും നമ്മൾ കേൾക്കുന്നുണ്ട്.\nസ്കൂൾ തലത്തിൽ സമൂഹമാധ്യമങ്ങൾ ഉപയോഗിക്കുമ്പോൾ അറിഞ്ഞിരിക്കേണ്ട കാര്യങ്ങളേക്കുറിച്ചുള്ള ബോധവൽക്കരണം ആവശ്യമാണ്.\nവാട്ട്സാപ്പിൽക്കൂടി ആവശ്യത്തിൽ കൂടുതൽ വിവരങ്ങൾ പങ്കുവെക്കാതിരിക്കുക. നിങ്ങളെ അസ്വസ്ഥമാക്കുന്ന മെസേജുകളും ഭീഷണികളുമൊക്കെ എത്രയും വേഗം മുതിർന്നവരെ അറിയിക്കു. അതൊക്കെ ശിക്ഷാർഹമായ കുറ്റമാണെന്ന് മനസ്സിലാക്കുക.\nകാതും കണ്ണും തുറന്നിരിക്കുക.\nവളരെ വിശാലമായ ഈ വിഷയത്തേക്കുറിച്ചുള്ള ചിന്തകൾ


സിനിമയില്ലാതെ ഒരുവര്‍ഷത്തോളം ഇരിക്കേണ്ടി വന്നിട്ടുണ്ട്! മനസ്സിന്റെ ബലം കൊണ്ടാണ് പിടിച്ചുനിന്നതെന്ന് നരേന്! - Malayalam Filmibeat\n| Published: Wednesday, October 30, 2019, 11:28 [IST]\nഅടൂര് ഗോപാലകൃഷ്ണന് ചിത്രമായ നിഴല്‍ക്കൂത്തിലൂടെയായിരുന്നു നരേന് തുടക്കം കുറിച്ചത്. ഫോര് ദി പീപ്പിള്, അച്ചുവിന്റെ അമ്മ, ക്ലാസമേറ്റ്‌സ്, ഒടിയന് തുടങ്ങി കൈദിയിലെത്തി നില്‍ക്കുകയാണ് താരത്തിന്റെ സിനിമാജീവിതം. സുനില് എന്നായിരുന്നു ഈ നായകന്റെ ആദ്യത്തെ പേര്. പിന്നീട് അദ്ദേഹം തന്നെ നരേന് എന്നാക്കി മാറ്റുകയായിരുന്നു.തെന്നിന്ത്യന് ഭാഷകളിലെല്ലാം ഒരുപോലെ തിളങ്ങി നില്‍ക്കുകയാണ് താരം. നായകവേഷം മാത്രമേ സ്വീകരിക്കൂയെന്ന നിബന്ധനയൊന്നും താരത്തിനില്ല. മോഹന്‍ലാല# ചിത്രമായ ഒടിയന് പിന്നാലെയായി കൈദിയുമായാണ് അദ്ദേഹം എത്തിയത്. പോലീസ് ഓഫീസറായാണ് താരം ഈ സിനിമയില് എത്തിയത്. ദീപാവലിക്ക് മുന്നോടിയായി തിയേറ്ററുകളിലേക്കെത്തിയ ചിത്രത്തിന് മികച്ച പ്രതികരണമാണ് ലഭിച്ചുകൊണ്ടിരിക്കുന്നത്.\nകാര്‍ത്തി മാത്രമല്ല നരേന്റെ പ്രകടനവും എടുത്ത് പറയത്തക്കതാണെന്നായിരുന്നു പ്രേക്ഷകര് പറഞ്ഞത്. തനിക്ക് ലഭിക്കുന്ന കഥാപാത്രങ്ങളെ അങ്ങേയറ്റം മനോഹരമാക്കാറുണ്ട് ഈ താരം. അന്യഭാഷയില് നിന്നും മികച്ച അവസരം തേടിെത്തുമ്പോള് താരം മലയാളത്തെ മനപ്പൂര്‍വ്വം ഒഴിവാക്കിയതാണോയെന്ന തരത്തിലുള്ള ചോദ്യങ്ങളും ഉയര്‍ന്നുവന്നിരുന്നു. സിനിമയില്ലാതിരുന്ന അവസരങ്ങളിലൂടെ കടന്നുപോവേണ്ടി വന്ന അനുഭവത്തെക്കുറിച്ച് തുറന്നുപറഞ്ഞ് എത്തിയിരിക്കുകയാണ് താരം ഇപ്പോള്. മനോരമ ന്യൂസിന് നല്‍കിയ അഭിമുഖത്തിനിടയിലായിരുന്നു താരം ഇതേക്കുറിച്ച് വ്യക്തമാക്കിയത്.\nശക്തമായ തിരിച്ചുവരവ് നടത്തിയിരിക്കുകയാണ് നരേന്. നീണ്ടനാളത്തെ കാത്തിരിപ്പിനൊടുവില് വീണ്ടും പോലീസ് വേഷത്തിലെത്തിയ താരത്തിനെ പ്രേക്ഷകര് ഇരുകൈയ്യും നീട്ടി സ്വീകരിക്കുകയായിരുന്നു. മാനഗരം സിനിമയിലൂടെ ശ്രദ്ധേയനായി മാറിയ ലോകേഷ് കനകരാജാണ് ചിത്രം സംവിധാനം ചെയ്തത്. ഒരുരാത്രിയില് അരങ്ങേറുന്ന സംഭവങ്ങളുമായെത്തിയ കൈദിക്ക് ഗംഭീര സ്വീകരണമാണ് ലഭിച്ചുകൊണ്ടിരിക്കുന്നത്. കാര്‍ത്തിയുടെ കരിയര് ബ്രേക്ക് ചിത്രമായി കൈദി മാറിയെന്നായിരുന്നു ആരാധകര് പറഞ്ഞത്. നരേനൊപ്പമുള്ള അനുഭവം സുഖകരമായിരുന്നുവെന്നായിരുന്നു കാര്‍ത്തി പറഞ്ഞത്.\nഗോഡ്ഫാദറോ കൈപിടിച്ചുകയറ്റാന് ആശോന ഇല്ലാതെയാണ് നരേന് എത്തിയത്. അതിനാല്‍ത്തന്നെ അതിന്റെ അഭാവം തന്റെ കരിയറില് പ്രതിഫലിച്ചിരുന്നുവെന്നും താരം പറയുന്നു. ഗോഡ് ഫാദര് ഇല്ലാത്തത് വലിയ വിനയായെമ്‌നും താരം പറഞ്ഞിരുന്നു. തിരിച്ചുവരവിനെക്കുറിച്ച് വാചാലനാവുന്നതിനിടയിലായിരുന്നു താരം ഇക്കാര്യം വ്യക്തമാക്കിയത്. ശ്രദ്ധേയമായ കഥാപാത്രങ്ങളെ ലഭിച്ചിരുന്നുവെങ്കിലും ഇടക്കാലത്ത് താരം സിനിമയില് നിന്നും അപ്രത്യക്ഷനായിരുന്നു.\nമലയാളത്തില് കാലുറപ്പിക്കുന്നതിന് മുന്‍പ് അന്യഭാഷയില് പ്രവേശിച്ചത ്ശരിയായിരുന്നില്ല. ഒരേ സമയം രണ്ട് തോണികളില് കാലിട്ട അവസ്ഥയായി മാറുകയായിരുന്നു അത്.അതിനിടയില് സിനിമ ഇല്ലാതെയും ഇരിക്കേണ്ടി വന്നിട്ടുണ്ട്. ഒരു വര്‍ഷത്തോളമാണ് പടമൊന്നും ഇല്ലാതെ വെറുതെ ഇരുന്നത്. മനസ്സിന്റെ ബലം കൊണ്ട് മാത്രമാണ് അന്ന് താന് പിടിച്ചുനിന്നതെന്നും താരം പറയുന്നു.\nനരേനെ ഒടിയനിലേക്ക് തിരഞ്ഞെടുത്തതിനെക്കുറിച്ച് വിശദീകരിച്ച് വിഎ ശ്രീകുമാര് മേനോന് എത്തിയിരുന്നു. നരേനെ മുമ്പ് കണ്ടിട്ടൊ സംസാരിച്ചിട്ടൊ ഉണ്ടായിരുന്നില്ല.. പക്ഷെ ഒടിയനിലെ പ്രകാശ് എന്ന കഥാപാത്രത്തിന് ഏറ്റവും അനുയോജ്യൻ നരേൻ ആണെന്ന് തോന്നി. അതുപ്രകാരം ആൻറെണിയോടും ലാലേട്ടനോടും സംസാരിച്ച ശേഷം നരേനെ വിളിച്ചു. നരേൻ നായക വേഷം മാത്രം ചെയ്തുപോകാനുള്ള കരിയർ തീരുമാനത്തിലായിരുന്നു. നരേനോട് ഫോണിലൂടെത്തന്നെ പ്രകാശ് എന്ന കഥാപാത്രം വിവരിച്ചുകൊടുത്തു. എല്ലാ സീനുകളും ലാലേട്ടൻ, മഞ്ജു, പ്രകാശ് രാജ് തുടങ്ങിയവരുമായുള്ള കോമ്പിനേഷൻ സീനുകളാണ്. ഇന്ത്യയിലെ തന്നെ ഏറ്റവും മികച്ച അഭിനേതാക്കളിൽ മൂന്നുപേരുമായി അഭിനയിക്കാനുള്ള അവസരമായിരുന്നു എന്ന് മനസിലാക്കികൊണ്ടുതന്നെ നരേൻ അത് പൂർണ്ണമായി ഉൾകൊണ്ട് അഭിനയിച്ചു. അഭിപ്രായത്തിൽ പ്രകാശൻ എന്ന കഥാപാത്രം നരേൻറെ ജീവിതത്തിലെ മികച്ച റോളുകളിൽ ഒന്നുതന്നെയാണ്.\nnarain's revealations about stuggling period in film\nStory first published: Wednesday, October 30, 2019, 11:28 [IST]


മംഗളങ്ങള് നേര്‍ന്നുകൊണ്ട്… | Malayalam News\nYou are here: Home 2018 April മംഗളങ്ങള് നേര്‍ന്നുകൊണ്ട്…\nസാമച്ചന് എന്നു സ്‌നേഹപൂര്‍വ്വം വിളിക്കുന്ന റവ. ഏബ്രഹാം സ്കറിയ ചിക്കാഗോയോട് വിടപറയുന്നു. ചിക്കാഗോ മാര്‍ത്തോമാ ചര്‍ച്ചിന്റെ വികാരിയായി മൂന്നു വര്‍ഷങ്ങള്‍ക്കു മുമ്പ് ഇവിടെയെത്തിയ സാമച്ചനും കുടുംബവും സഭയുടെ ചട്ടപ്രകാരം കോട്ടയം തിയോളജിക്കല് സെമിനാരിയിലെ നിയമനം ഏറ്റെടുത്ത് നാട്ടിലേക്ക് മടങ്ങുന്നു.\nഈ കഴിഞ്ഞ മൂന്നുവര്‍ഷം ചിക്കാഗോയുടെ മണ്ണില് സഫലവും സാര്‍ത്ഥകവുമായ പ്രവര്‍ത്തനങ്ങള് കാഴ്ചവെയ്ക്കാന് വലിയവനായ ദൈവം അച്ചനെ എടുത്തുപയോഗിച്ചു. അച്ചന്റെ മൂന്നുവര്‍ഷത്തെ ഇടവക സേവനത്തില് രണ്ടുവര്‍ഷം സെക്രട്ടറിയായി അച്ചനോടൊപ്പം പ്രവര്‍ത്തിക്കാന് എനിക്ക് സാധിച്ചു. ദര്‍ശനത്തിന്റെ മിഴിവും, ചിന്താപരമായ വ്യക്തതയും, നര്‍മ്മം വിതറുന്ന ശൈലിയും അച്ചന്റെ നേതൃത്വത്തിന്റെ എടുത്തുപറയേണ്ട ഗുണങ്ങളാണ്. യാത്രകളിലൂടെ നേടിയ അനുഭവജ്ഞാനവും പരന്ന വായനയും അച്ചന്റെ ഇടപെടലുകളില് ദൃശ്യമായിരുന്നു. പെരുമാറ്റത്തിലെ സൗമ്യതയും ദീര്‍ഘവീക്ഷണത്തോടെയുള്ള സംഭാഷണങ്ങളും, ബന്ധങ്ങളിലെ സുതാര്യതയും സര്‍വ്വോപരി ദൈവ വചനത്തെക്കുറിച്ചുള്ള ആഴത്തിലുള്ള അവഗാഹവും അച്ചന്റെ പൗരോഹിത്യത്തെ വേറിട്ടതാക്കുന്നു. ഭാവിയിലെപ്പോഴോ കാണുന്ന ഒരു ദൈവ രാജ്യത്തെപ്പറ്റി പ്രസംഗിക്കാതെ ആയിരിക്കുന്ന അവസ്ഥയില് എങ്ങനെ ദൈവരാജ്യം സ്ഥാപിതമാക്കാം എന്നത് അച്ചന്റെ പ്രസംഗങ്ങളുടെ ഒരു മുഖമുദ്രയായിരുന്നു. ദൈവത്തെ ഭയപ്പെട്ട് ജീവിക്കുമ്പോള് തന്നെ അവനോട് കൂടുതല് അടുക്കുമ്പോള് ദൈവം തങ്ങള്‍ക്ക് ഏറ്റവും അടുത്ത സുഹൃത്തായി മാറുന്നതും, ആ നല്ല ബന്ധത്തിലൂടെ ദൈവസ്‌നേഹത്തിന്റെ പരിമളം മറ്റുള്ളവരിലേക്ക് പകര്‍ത്താന് കഴിയണം എന്നും അച്ചന് സദാ പഠിപ്പിക്കുവാന് ശ്രമിച്ചിട്ടുണ്ട്. സഭകള്‍ക്കും ഭാഷയ്ക്കും സംസ്കാരത്തിനും അതീതമാണ് ദൈവം എന്നു ഓര്‍മ്മിപ്പിച്ച അച്ചന് പൗരോഹിത്യശുശ്രൂഷയ്ക്ക് ഒരു പുത്തന് ദിശാബോധം നല്‍കി. സമൂഹത്തിലെ ഏതു തുറയിലുള്ള ആളുകളോടും എത്രയും പെട്ടെന്ന് അടുക്കുകയും ആ ബന്ധങ്ങള് സൂക്ഷിക്കുന്നതിലെ കൃത്യതയും അച്ചന്റെ പ്രത്യേകതകളാണ്. അച്ചന്റെ ചിക്കാഗോയില് നിന്നും പുതിയ നിയോഗത്തിനായി യാത്ര തിരിക്കുമ്പോള് അച്ചന്റെ ഏറ്റവും വിശിഷ്ട സമ്പാദ്യം തനിക്ക് ലഭിച്ച സുഹൃദ് ബന്ധങ്ങളും കൂട്ടായ്മയുമാണ്. പരസ്പരം സ്‌നേഹമില്ലാതെ ജീവിക്കുന്ന ക്രിസ്ത്യാനികളായ നാം ക്രിസ്തുവിന്റെ ഗാത്രത്തില് വളരുന്ന അര്‍ബുദമാണെന്ന് അച്ചന് ഒരിക്കല് ഓര്‍മ്മിപ്പിച്ചു.\nഭാരതീയ പാരമ്പര്യത്തില് “അരക്ഷിതം തിഷ്ഠതി ദൈവരക്ഷിതം’ എന്നാണ് ഗീതോപദേശത്തില് പറയുന്നത്. ദൈവം രക്ഷിക്കുമ്പോഴാണ് യഥാര്‍ത്ഥ രക്ഷ എന്നതാണ് അര്‍ത്ഥം. അതുപോരെ തന്നെ ഖുറാന് അല് കഫ്ഫ് പതിനെട്ടാം അദ്ധ്യായത്തില് “അല്ലാഹു ആരെ നേര്‍വഴിയിലാക്കുന്നുവോ അവനാണ് സന്മാര്‍ഗ്ഗം പ്രാപിച്ചവന്’ എന്നു പറയുന്നു. മതങ്ങളിലൂടെ അല്ല മറിച്ച് ഉന്നതമായ ചിന്തകളിലൂടെ ദൈവം സ്‌നേഹം തുളുമ്പുന്ന പ്രവര്‍ത്തനങ്ങളിലൂടെയും സ്‌നേഹപൂര്‍വ്വമായ ഇടപെടലുകളിലൂടെയും ദൈവത്തെ പ്രഘോഷിക്കുവാന് സാധിക്കും എന്നു അച്ചന് ഉദ്‌ബോധിപ്പിക്കുന്നു. ക്ഷമ എന്നത് ദൈവീകമായ ഒരു വരമാണെന്നും അത് ലഭിപ്പാനായി യഥാര്‍ത്ഥമായ പരിശ്രമം ആവശ്യമാണെന്നും അച്ചന് പഠിപ്പിച്ചു. അച്ചന്റെ പ്രസംഗങ്ങള്, ക്ലാസുകള്, കൗണ്‍സിലിംഗ്, സര്‍വ്വോപരി എക്യൂമെനിക്കല് പ്രവര്‍ത്തനങ്ങള് ഇവയൊക്കെയും ചിക്കാഗോ നിവാസികള് നന്ദിപൂര്‍വ്വം സ്മരിക്കും. അച്ചനും കുടുംബവും തിങ്കളാഴ്ച ഇവിടെനിന്നും യാത്രയാകുന്നു. സാമച്ചനും ബിനു കൊച്ചമ്മയും അനേക ജീവിതങ്ങളെ സ്വാധീനിച്ചിട്ടുണ്ട് എന്ന് നിസംശയം പറയാം. നിങ്ങളുടെ തുടര്‍ന്നുള്ള ജീവിതത്തില് സര്‍വ്വശക്തന് തന്റെ കൃപകൊണ്ട് തണല് വിരിക്കട്ടെ. ജീവിത വഴിത്താരകളില് മറ്റുള്ളവര്‍ക്ക് പ്രകാശം പരത്താനാവട്ടെ, നക്ഷത്രങ്ങള് വഴികാട്ടട്ടെ, സര്‍വ്വ മംഗളങ്ങളും നേരുന്നു.\nഷിജി അലക്‌സ്, ചിക്കാഗോ.


പുത്തൻ ക്യാഷ് ബാക്ക് ഓഫറുകളുമായി വീണ്ടും ഐഡിയ - Live Newage\nമുംബൈ: ഉപഭോക്താക്കളെ ആകര്‍ഷിക്കുവാന് മികച്ച ക്യാഷ് ബാക്ക് ഓഫറുകളുമായി ഐഡിയ വീണ്ടും രംഗത്ത് എത്തി. 2000രൂപ വരെയുള്ള ക്യാഷ് ബാക്ക് ഓഫറുകളാണ് ഐഡിയ ഇന്ന് പുറത്തിറക്കിയിരിക്കുന്നത്. ഐഡിയയുടെ പ്രീപെയ്ഡ് ഉപഭോതാക്കള്‍ക്ക് വേണ്ടിയാണ് ഈ ഓഫറുകൾ അവതരിപ്പിച്ചിരിക്കുന്നത്. ഏപ്രില് 18 വരെയുള്ള കാലയളവുകളിലാണ് ഓഫര് ലഭ്യമാകുന്നത്. എന്നാല് പുതിയ 4ജി സ്മാര്‍ട്ഫോണ് വാങ്ങിയ ഐഡിയ ഉപഭോതാക്കള്‍ക്ക് 4000 രൂപയുടെ ക്യാഷ് ബാക്ക് ഓഫറുകളും ഐഡിയ ഒരുക്കുന്നുണ്ട്. എന്നാല് ഇതേ സ്മാര്‍ട്ഫോണില് 36 മാസം ഐഡിയ സിം ഉപയോഗിക്കണമെന്ന നിബന്ധനയോടെയാണ് ഈ ഓഫർ നൽകുന്നത്.


മിമിക്രിയ അത്ര മോശം ക്രിയയല്ല ദാസാ!\nമിമിക്രിയ അത്ര മോശം...\n17 April 2014 3:07 AM GMT\nമസില്, ആര്‍ത്തവം, ഗര്‍ഭം തുടങ്ങി മനുഷ്യന്റെ അടിസ്ഥാന ആരോഗ്യകാര്യങ്ങളില് ആരോഗ്യ മാസികകള് ആവശ്യത്തിലധികം ആശങ്ക പ്രകടിപ്പിച്ചതോടെ പറയാന് കൊള്ളാതെ പടിക്കു പുറത്തായ രണ്ടു വാക്കുകളുണ്ട്; ബന്ധപ്പെടലും ഉദ്ധാരണവും. വായനശാല ഒന്ന് ഉദ്ധരിക്കണം, ഞാന് നിന്നെ നേരിട്ടു ബന്ധപ്പെട്ടോളാം എന്നൊക്കെ നടുറോഡില് നിന്നു പറഞ്ഞാല് തുണിയുരിഞ്ഞു പോയ, പോലാകുന്ന അവസ്ഥയായി. സുരാജ് വെഞ്ഞാറമൂടിന്റെ തമാശകള് മലയാള സിനിമയില് നിറഞ്ഞപ്പോള് പലവാക്കുകളുടെയും അര്‍ഥം പൊണ്ടാട്ടിയും ചിന്നവീടും എന്നു പറയുന്ന പോലായി. മലയാള സിനിമയില് കരയിക്കാന് ഗ്ലിസറിന് എന്ന പോലെ ചിരിപ്പിക്കാന് ദ്വയാര്‍ഥം എന്ന പ്രയോഗം കൂടിയേ തീരൂ എന്നുമായി. പക്ഷെ സത്യത്തില് ദ്വയാര്‍ഥം എന്ന കുരിശ് സുരാജിന്റെ തലയിലായിപ്പോയതാണ്.\nമലയാള സിനിമയുടെ തുടക്കകാലം മുതലേ അര്‍ഥവും അര്‍ഥഗര്‍ഭവുമുള്ള പ്രയോഗങ്ങള് അനവധി നിരവധി ചിരികള്‍ക്കു കാരണമായിട്ടുണ്ട്. അടൂര്‍ഭാസി, ബഹദൂര്, തിക്കുറിശി, ആലുമ്മൂടന്, കടുവാക്കുളം ആന്റണി, അങ്ങനെ വാക്കിലും നോട്ടത്തിലും എന്തിനധികം ഇവരുടെ മൂളലുകളില് പോലും പലപ്പോഴും രണ്ടര്‍ഥമുള്ള തമാശകളുണ്ടായിരുന്നു. നടന്നു പോകുന്ന നായികയുടെ നിതംബതാളത്തിനൊപ്പം പുരികങ്ങളിളക്കുന്ന ഭാസിയുടെ എത്ര ബ്ലാക്ക് ആന്റ് വൈറ്റ് തമാശകളുണ്ടായിട്ടുണ്ട്. അന്നൊന്നും അയ്യേ, എന്നു തോന്നിയിരുന്നില്ല. അതൊന്നം സ്ഥിരം സിനിമാ ഫോര്‍മുലകളായ അടി, ഇടി, വെടി എന്നിവയോടൊപ്പം കുത്തിനിറച്ചതു പോലെ തോന്നിയിരുന്നുമില്ല.\nതമാശകള് ഉണ്ടാവുകയായിരുന്നു സിനിമയില്. പിന്നീട് തമാശകള് ഉണ്ടാക്കിത്തുടങ്ങിയപ്പോഴാണ് ഇക്കിളിയും തുടങ്ങിയത്. അങ്ങനെയാണ് സുരാജും ഒരു അയ്യേ നടനായി മാറുന്നത്. മഴത്തുള്ളിക്കിലുക്കത്തില് സലിം കുമാറിന്റെ കുണ്ടി കണ്ട് ആര്‍ത്തു ചിരിച്ചവരാണ് ആദാമിന്റെ മകന് അബുവായി സലിംകുമാര് ദേശീയ അവാര്‍ഡ് വാങ്ങിയപ്പോള് അയ്യേ ഇയാള്‍ക്കോ എന്നത്ഭുതം കൂറിയത്. പക്ഷെ, അതിനോടകം തന്നെ അച്ഛനുറങ്ങാത്ത വീട്, മഴയെത്തും മുമ്പേ തുടങ്ങിയ സിനിമകളിലഭിനയിച്ച് സലിംകുമാര്, ഭാവം കുണ്ടിയിലല്ല ശരിക്കും മുഖത്താണു വരുന്നതെന്നു തെളിയിച്ചിരുന്നു. എന്നിട്ടും അദ്ദേഹത്തെ അംഗീകരിക്കാന് നമുക്ക് ഒത്തിരി ബുദ്ധിമുട്ടായിരുന്നു. എങ്ങനെയാ ഈ സലിംകുമാറിനെയൊക്കെ അത്ര സീരിയസായി കാണുന്നത് എന്നൊരു ചിന്ത ദഹിക്കാതെ കിടന്നു.\nവാസന്തിയും ലക്ഷ്മിയും ഞാനും എന്ന ചിത്രത്തില് കലാഭവന് മണിയെ പരിഗണിച്ചപ്പോഴും ഇതേ അസ്‌ക്യത പ്രകടിപ്പിച്ചവരാണു ഭൂരിപക്ഷവും. പണ്ട് വീട്ടിക്കേറ്റാന് കൊള്ളാത്ത സാധനങ്ങളുടെ പട്ടികയില് മുന്‍നിരയില് നിന്ന സില്‍ക്ക് സ്മിത ജീവനൊടുക്കിയ ശേഷമാണ് അഭിനയത്തിന്റെ സാധ്യകള് ഒരുപാടുണ്ടായിരുന്ന നടിയായിരുന്നു എന്ന വിലയിരുത്തലുകള് വന്നത്. അവര്‍ക്ക് ഉടുത്തൊരുങ്ങി പെണ്ണുങ്ങളുടെ വേഷത്തില് അഭിനയിക്കാന് നല്ല ഒന്നാന്തരമായി അറിയാമായിരുന്നു. പക്ഷെ ആരും സമ്മതിച്ചിരുന്നില്ല. അതായിരുന്നു സത്യം. സില്‍ക്ക് സ്മിതയ്ക്കു വേണ്ടി കമ്പിളിയുടുപ്പിട്ട ഒരു കഥാപാത്രത്തിന്റെ വേഷം ആരും നീക്കി വെച്ചിരുന്നില്ലെന്നതാണു യാഥാര്‍ഥ്യം. സ്ഥൂല ശരീരം കൊണ്ട് ആവര്‍ത്തന വളിപ്പുകളുടെ കുരുക്കിലകപ്പെട്ട ഇന്ദ്രന്‍സിനെയും മോചിപ്പിച്ചത് കഥാവശേഷനിലെ കള്ളന്റെ വേഷം പോലുള്ള ചില സീരിയസ് കഥാപാത്രങ്ങളായിരുന്നു.\nഇന്നലെ സുരാജിന് ദേശീയ അവാര്‍ഡ് പ്രഖ്യാപിച്ചപ്പോഴും കണ്ടു പലമുഖങ്ങളിലും ഒരു അയ്യേ ഭാവം. പക്ഷെ ജൂറി ചെയര്‍മാന് സയീദ് അക്തര് മിര്‍സയുടെ വിലയിരുത്തല് ആ അയ്യേ മുഖങ്ങളിലൊഴിച്ച ആസിഡ് പോലെയായി. അതൊരു പൊളപ്പന് തമാശയായിരുന്നു. സുരാജ് എന്ന മഹാ തമാശക്കാരന് പൊടുന്നനെ വല്ലാതെ സീരിയസായി മാറുന്നു. ഡല്‍ഹിയിലെ മീഡിയ സെന്ററില് ഇന്നലെ ദേശീയ ചലച്ചിത്ര അവാര്‍ഡ് പ്രഖ്യാപനത്തിനു ശേഷം ജൂറി ചെയര്‍മാന് സയീദ് അക്തര് മിര്‍സയെ വളഞ്ഞ മലയാളി മാധ്യമപ്രവര്‍ത്തകരില് ഒരാള് ചോദിച്ചു. സാര്, മികച്ച നടനായി തെരഞ്ഞെടുക്കപ്പെട്ട സുരാജ് മലയാളത്തിലെ ഒരു കോമഡി നടനാണെന്നറിയാമോ. ഇല്ലേയില്ല. അങ്ങനെയൊരു കാര്യം ഇപ്പോഴാണറിയുന്നതെന്നായിരുന്നു മിര്‍സയുടെ മറുപടി. ഇനി കോമേഡിയന് ആണെങ്കില് തന്നെ എന്താണ്. അയാളുടെ അഭിനയത്തിലെ മാറ്റത്തെ അഭിനന്ദിക്കുകയാണു വേണ്ടത്. അവിശ്വസനീയമായ അഭിനയ പാടവമാണു സുരാജ്, 'പേരറിയാത്തവര്' എന്ന ചിത്രത്തില് കാഴ്ചവച്ചിരിക്കുന്നതെന്നു മിര്‍സ പറഞ്ഞു.\nഅവിശ്വസനീയമായ പ്രകടനമായിരുന്നു അദ്ദേഹത്തിന്‍േറത്. വിശ്വോത്തര കലാകാരന്‍മാരുടേതിന് കിടനില്‍ക്കുന്ന ശരീരഭാഷയും. സുരാജ് വെഞ്ചറന്‍മുടു എന്ന പേര് ഏറെ കഷ്ടപ്പെട്ട് പറഞ്ഞൊപ്പിച്ച ദേശീയ ചലചിത്ര അവാര്‍ഡ് ജൂറി ചെയര്‍മാന് സഈദ് അക്തര് മിര്‍സക്ക് പേരറിയാത്തവരിലെ സുരാജിന്റെ പ്രകടനത്തെക്കുറിച്ച് പറഞ്ഞിട്ടും പറഞ്ഞിട്ടും തീരുന്നില്ല. ശുചീകരണ തൊഴിലാളിയായി ആ ചിത്രത്തിലുടനീളം ജീവിക്കുകയായിരുന്നു ആ നടന്. വാസ്തുഹാരയിലെ കപ്പല് ജീവനക്കാരന് മോഹന്‍ലാല് ജീവന് പകര്‍ന്നതുപോലെ. കൊമേഡിയന് ആണെങ്കില് അയാളുടെ അഭിനയരീതിയില് വന്ന മാറ്റം അത്ഭുതകരമാണ്.\nദേശീയ അവാര്‍ഡ് ഹിന്ദി നടന് ദിലീപ് കുമാര് റാവുവുമായി പങ്കിട്ട സുരാജിനു കിട്ടിയ ഇരട്ടിമധുരമായി മിര്‍സയുടെ വാക്കുകള്. അത്രയും മതിയായിരുന്നു സുരാജ് വെഞ്ഞാറമൂട് എന്ന പേര് ഇന്ത്യ മുഴുവന് അറിയാന്. തള്ളേ, പുള്ളേ, എന്തര്, അപ്പി തുടങ്ങിയ വാക്കുകള് മാത്രമേ സുരാജിന്റെ നിഘണ്ടുവില് ഉള്ളൂ എന്നു കരുതിയവര് ആ നടന് അഭിനയിക്കാനറിയാം എന്ന സത്യം അംഗീകരിച്ചേ മതിയാകൂ. ഞാനൊരു നടനാണ്, എന്നെക്കൊണ്ടു ഇതൊക്കെ പറ്റും എന്നു സുരാജിനു നെറ്റിയിലെഴുതി നടക്കാന് പറ്റില്ലല്ലോ. അപ്പോള് തിരിച്ചറിവും ഒരു കലയാണ്. അക്കാര്യത്തില് ഡോ. ബിജുവിനോടാണു നന്ദിയും കടപ്പാടും. ദേശീയ അവാര്‍ഡ് കിട്ടുന്ന ആദ്യത്തെ മലയാള നടനല്ല സുരാജ് വെഞ്ഞാറമൂട്. ഈ അവാര്‍ഡില് വേദനിക്കുന്ന കോടീശ്വരന്‍മാരോടൊരു വാക്ക്. തിരുവനന്തപുരത്ത് നിന്ന് സൂപ്പര് സ്റ്റാറിനു കിട്ടീട്ടൊണ്ട്. പക്ഷെ തിരോന്തോരത്ത്ന്ന് ഈ അപ്പിക്കു മാത്രമേ കിട്ടീട്ടൊള്ളൂ.\nപിന്‍കുറിപ്പ്: അപ്പികളു കലക്കിയ നാരങ്ങാ വെള്ളം കുടിച്ച പോലെ ആയിട്ടുണ്ട് ചിലരുടെ മുഖം കണ്ടാല്.... മേക്കപ്പിനൊക്കെ ഒരു പരിധിയില്ലേ രാജപ്പാ!\n(ഡല്‍ഹിയില് മാധ്യമ ഗവേഷകനാണ് ലേഖകന്)


Thiruvananthapuram; Covid confirmed to 125 People in Anchuthengu | അഞ്ച് തെങ്ങില് ആശങ്ക: 476 പേരെ പരിശോധിച്ചതിൽ 125 പേർക്ക് കൊവിഡ്, പഞ്ചായത്ത് പ്രസിഡന്റിനും രോഗം - Malayalam Oneindia\nതിരുവനന്തപുരം: തലസ്ഥാനത്ത് കൊവിഡ് വ്യാപനം രൂക്ഷമാകുന്നു. തിരുവനന്തപുരം അഞ്ച് തെങ്ങില് 476 പേരില് നടത്തിയ പരിശോധനയില് 125 പേര്‍ക്ക് കൊവിഡ് സ്ഥിരീകരിച്ചതായി റിപ്പോര്‍ട്ട്. ഇതോടെ ജില്ലയില് സമൂഹവ്യാപന ഭീഷണി വീണ്ടും ഉയര്‍ന്നിരിക്കുകയാണ്. അഞ്ച് തെങ്ങ് ജംഗ്ഷന്, പൂന്തുറ, മാമ്പള്ളി എന്നിവിടങ്ങളില് നടത്തിയ പരിശോധനയിലാണ് 125 പേര്‍ക്ക് പോസിറ്റീവായത്.\nരോഗം പോസിറ്റീവായവരില് അഞ്ച് തെങ്ങ് പഞ്ചായത്ത് പ്രസിഡന്റ്, സ്റ്റാന്‍ഡിംഗ് കമ്മറ്റി ചെയര്‍മാന് എന്നിവരും ഉള്‍പ്പെടുന്നുണ്ടെന്ന് മാതൃഭൂമി ന്യൂസ് റിപ്പോര്‍ട്ട് ചെയ്യുന്നു. നിലവില് അഞ്ച് തെങ്ങില് മാത്രം ആയിരത്തോളം പേര്‍ക്കാണ് രോഗം സ്ഥിരീകരിച്ചിരിക്കുന്നത്. സംസ്ഥാനത്ത് ദിവസേന സമ്പര്‍ക്കിലൂടെയുള്ള രോഗികളുടെ എണ്ണം വര്‍ദ്ധിച്ച് വരുന്നത് കടുത്ത ആശങ്കയാണ് സൃഷ്ടിച്ചിരിക്കുന്നത്. അഞ്ച് തെങ്ങ് മേഖലയില് വലിയ ക്ലസ്റ്റര് രൂപപ്പെട്ടിട്ടുണ്ടെന്ന് സര്‍ക്കാര് നേരത്തെ വ്യക്തമാക്കിയിരുന്നു.\nഅതേസമയം, പ്രദേശത്ത് നേരത്തെ നടത്തിയ പരിശോധനയില് 104 പേര്‍ക്ക് രോഗം സ്ഥിരീകരിച്ചിരുന്നു. ഇവിടെ അമ്പത് പേരെ പരിശോധിക്കുമ്പോള് 15 ഓളം പേര്‍ക്ക് രോഗം സ്ഥിരീകരിക്കുന്നുണ്ട്. ഇവിടെ മൂന്ന് മരണങ്ങളാണ് ഇതുവരെ റിപ്പോര്‍ട്ട് ചെയ്തിട്ടുള്ളത്. കഴിഞ്ഞ ദിവസം തിരുവനന്തപുരം ജില്ലയില് 289 പേര്‍ക്കാണ് രോഗം സ്ഥിരീകരിച്ചത്.\ncovid19 kerala thiruvananthapuram കൊറോണവൈറസ് കേരളം തിരുവനന്തപുരം\nThiruvananthapuram; Covid confirmed to 125 People in Anchuthengu


മോദി-രജനീകാന്ത് കൂടിക്കാഴ്ച തമിഴ്‌നാട്ടില് മാറ്റത്തിന് വഴിയൊരുക്കും :: Janmabhumi Daily\nSunday 21 September 2014 10:01 am IST\nചെന്നൈ: ബിജെപി പ്രധാനമന്ത്രി സ്ഥാനാര്‍ത്ഥി നരേന്ദ്രമോദിയും പ്രശസ്ത തമിഴ് സിനിമാതാരം സ്റ്റെയില് മന്നന് രജനികാന്തും തമ്മില് നടത്തിയ കൂടിക്കാഴ്ച തമിഴ്‌നാട് രാഷ്ട്രീയത്തില് വഴിത്തിരിവായേക്കും. ഇതിന് തെളിവാണ് അന്നുതന്നെ തമിഴ്‌നാട് മുഖ്യമന്ത്രി ജയലളിത ബിജെപിക്കെതിരെ ആഞ്ഞടിച്ചത്. ഇതുവരെ എന്‍ഡിഎ സഖ്യത്തിനെതിരെ ജയലളിത യാതൊരു പരാമര്‍ശവും നടത്താതിരുന്നത് പല അഭ്യൂഹങ്ങള്‍ക്കും ഇടയാക്കിയിരുന്നു.\n1967 ല് തമിഴ്‌നാട്ടില് കോണ്‍ഗ്രസിന്റെ ഏകക്ഷി ഭരണം അവസാനിച്ചതിനുശേഷം ഡിഎംകെ-എഐഎഡിഎംകെ പാര്‍ട്ടികളാണ് മാറി മാറി ഭരിച്ചിരുന്നത്. ദേശീയകക്ഷികള് ഇവയ്ക്കൊപ്പവുമായി. ഈ പാര്‍ട്ടികളെ ആശ്രയിക്കാതെ കോണ്‍ഗ്രസിനോ മറ്റ് ദേശീയ പാര്‍ട്ടികള്‍ക്കോ മുന്നോട്ടുപോകാന് കഴിയാത്ത സ്ഥിതിവിശേഷമാണ്. മാര്‍ക്സിസ്റ്റ് പാര്‍ട്ടിക്ക് ഇന്ത്യയിലാദ്യമായി എംപിയെ സംഭാവന ചെയ്ത തമിഴ്‌നാട്ടില് ഇന്നവര്‍ക്ക് എംപി സീറ്റില് വിജയിക്കണമെങ്കില് ഡിഎംകെയുടെയോ എഐഎഡിഎംകെയുടെയോ മുന്നണിയില് നില്‍ക്കേണ്ട ഗതികേടിലാണ്.\nഇത്തവണത്തെ ലോക്സഭാ തെരഞ്ഞെടുപ്പില് ഇടതുകക്ഷികള് എഐഎഡിഎംകെയുമായി ചേര്‍ന്ന് മുന്നോട്ടുപോകുന്ന രീതിയിലായിരുന്നു തുടക്കം. സിപിഎം ജനറല് സെക്രട്ടറി പ്രകാശ് കാരാട്ടും സിപിഐ മുന് ജനറല് സെക്രട്ടറി എ.ബി.ബര്‍ദനും ജയലളിതയുമായി കൂടിക്കാഴ്ച നടത്തുകയും സീറ്റ് നിര്‍ണയം വരെയുള്ള ചര്‍ച്ചകള് ആരംഭിച്ചതുമാണ്. എന്നാല് അതെല്ലാം ദിവസങ്ങള്‍ക്കകം തെന്നിമാറി. ഇടതുകക്ഷികള്‍ക്ക് മാറ്റിവെച്ചിരുന്ന സീറ്റുകളില് എഐഎഡിഎംകെ ഏകപക്ഷീയമായി സ്ഥാനാര്‍ത്ഥികളെ പ്രഖ്യാപിച്ചതോടെ ഇടതരുടെ സ്വപ്നം പൊലിഞ്ഞു.\nഎന്നാല് ബിജെപയാകട്ടെ കാര്യങ്ങള് കാത്തിരുന്ന് കാണുകയായിരുന്നു. ദക്ഷിണേന്ത്യയില് ബിജെപിക്ക് യാതൊരു സഖ്യകക്ഷിയും ഇല്ലാത്ത സ്ഥിതിവിശേഷമായിരുന്നു. ആന്ധ്രയില് 40 ഉം തമിഴ്‌നാട്ടില് പോണ്ടിച്ചേരിയടക്കം 40 ഉം സീറ്റുകളുണ്ട്. ഇവിടെ ഒറ്റയ്ക്കുനിന്ന് മത്സരിക്കുകയെന്നത് ആത്മഹത്യാപരമായ തീരുമാനമാണ്. അതിനാല് ദേശീയ പ്രസിഡന്റ് രാജ്നാഥ് സിംഗ്, മുന് പ്രസിഡന്റ് എം.വെങ്കയ്യ നായിഡു എന്നിവരുടെ നേതൃത്വത്തില് സംസ്ഥാന രാഷ്ട്രീയം കലങ്ങിത്തെളിയുന്നതിന് കാത്തിരിക്കുകയായിരുന്നു. അനുകൂല സമയമായപ്പോള് പിഎംകെ, വൈക്കോ നയിക്കുന്ന എംഡിഎംകെ, വിജയകാന്തിന്റെ ഡിഎംഡിയ്ക്ക് തുടങ്ങിയ ഏഴു പാര്‍ട്ടികളുമായി കൈകോര്‍ത്ത് രംഗത്തുവന്നതോടെ ഡിഎംകെയും എഐഎഡിഎംകെയും അങ്കലാപ്പിലായി. തമിഴ്‌നാട് രാഷ്ട്രീയത്തില് സിനിമയ്ക്കും സിനിമാ നടന്മാര്‍ക്കും ശക്തമായ സ്വാധീനമാണുളളത്. മിക്ക നടീനടന്മാരും രാഷ്ട്രീയത്തില് ഇറങ്ങിയിട്ടുണ്ടെങ്കിലും രജനീകാന്ത് ഇതുവരെ അതിന് തയ്യാറായിട്ടില്ല. തികഞ്ഞ സംയമനമാണ് അദ്ദേഹം പാലിക്കുന്നത്. സാധാരണ തെരഞ്ഞെടുപ്പ് കാലത്ത് വ്യക്തമായ അഭിപ്രായ പ്രകടനം പോലും കാണിക്കാറില്ല. 2004 ലെ തെരഞ്ഞെടുപ്പിലാണ് താന് ഇത്തവണ ബിജെപിക്ക് വോട്ട് ചെയ്യുമെന്ന് പ്രഖ്യാപിച്ചത്. രജനീകാന്തിന്റെ വാക്കുകള്‍ക്ക് തമിഴ്‌നാട്ടുകാര് വളരെയേറെ പ്രാധാന്യം കാണിക്കാറുണ്ട്.\nമോദി കഴിഞ്ഞ ദിവസം രജനീകാന്തിനെ സന്ദര്‍ശിക്കാന് വന്നപ്പോള്‍തന്നെ അത് വ്യക്തമായി തെളിഞ്ഞിരുന്നു. ഇതൊരു സൗഹൃദസന്ദര്‍ശനം മാത്രമാണെന്ന് രജനീകാന്തും നരേന്ദ്രമോദിയും വിശേഷിപ്പിച്ചിരുന്നു.\nഎന്നാല് ഇപ്പോഴത്തെ സാഹചര്യം വ്യത്യസ്തമാണ്. മോദിയുടെ നേതൃത്വത്തില് രാജ്യമെങ്ങും ഉയരുന്ന അലയൊലിയില് തമിഴ്‌നാടിനും ഭാഗഭാക്കായേ പറ്റൂ.\nപലസ്തീന് പ്രസിഡന്റുമായി മോദി കൂടിക്കാഴ്ച നടത്തി


ധര്‍മ്മപുത്രര് നടത്തുന്ന രാജസൂയ യാഗത്തില് അദ്ദേഹം ശ്രീകൃഷ്ണനെ ഇരുത്തി പൂജിക്കുമ്പോള്, ശിശുപാലന് വളരെയധികം പരിഹാസത്തോടെ ശ്രീകൃഷ്ണനെ അധിക്ഷേപിക്കുന്നു.. ശ്രീകൃഷ്ണന് പൂജ്യനല്ലെന്നും ഒക്കെ പറഞ്ഞ്.. ശിശുപാലന്റെ അഹങ്കാരത്തോടെയുള്ള കളിയാക്കല് അതിരുകടക്കുമ്പോള് ശ്രീകൃഷ്ണന് തന്നെ ശിശുപാലനെ വധിക്കുന്നു. ഇതുകണ്ട് ആഹ്ലാദഭരിതരായ ജനങ്ങള് ‘ഹരേ..കൃഷ്ണാ’ എന്നു വിളിച്ച് ആഹ്ലാദപ്രകടനം നടത്തുന്നതിനിടയില് അവര് അല്‍ഭുതകരമായ ഒരു കാഴ്ച്ച കാണാനിടയാകുന്നു.. ശിശുപാലന്റെ മൃതശരീരത്തില് നിന്നും ഒരു തേജസ്സ് പോയി ശ്രീകൃഷ്ണനില് ലയിക്കുന്നു!\nഇതുകണ്ട് ധര്‍മ്മപുത്രര് ശ്രീകൃഷ്ണനെ വാഴ്ത്തുന്നു. ‘അങ്ങ് എത്ര ദയവാനാണ്!’ തന്നെ നിന്ദിച്ചവനെപ്പോലും സ്വീകരിച്ചല്ലൊ എന്നോര്‍ത്ത് അല്‍ഭുതപ്പെടുന്നു. അപ്പോള് അതുകണ്ടുനിന്ന നാരദമഹര്‍ഷി ശ്രീകൃഷ്ണ ഭക്തി പലതരമുണ്ടെന്നും.. ശ്രീകൃഷ്ണനെ ഏതുവിധേന സ്മരിച്ചാലും ഒടുവില് ഉന്നതി ഉണ്ടാകും എന്നും ധര്‍മ്മപുത്രര്‍ക്ക് പറഞ്ഞു മനസ്സിലാക്കിക്കുന്നു..\nകംസന് ഭയത്താല് മുക്തിനേടി,\nക്രോധത്താല് ഹിരണ്യകശിപു ,\nഅങ്ങിനെ പലപ്രകാരത്തിലും ഭഗവാനില് ലയിക്കാനാകുമെന്ന് പറയുന്നു.\nഅവിടെ വച്ച് നാരദമുനി, പണ്ട് ഹിരണ്യകശിപു ഭഗവാനെ പ്രാപിച്ച കഥ പറയുന്നു.\nമഹാവിഷ്ണുവിന്റെ ദ്വാരപാലകന്മാരായിരുന്ന ജയവിജയന്മാർ ഒരിക്കൽ സനകാദി മഹർഷിമാർ മഹാവിഷ്ണുവിനെ സന്ദർശിക്കാൻ വരുമ്പോൾ അകത്തേക്ക് കടത്തി വിടുന്നില്ല. കോപം കൊണ്ട സനകാദികൾ ജയവിജയന്മാരെ അസുരന്മാരായി ജനിക്കട്ടെ ഭവിക്കട്ടെ, എന്നു ശപിക്കുന്നു... ജയവിജയന്മാർ മഹവിഷ്ണുവിനോട് മാപ്പിരന്ന് പ്രാർത്ഥിക്കുമ്പോൾ നിങ്ങൾ മൂന്നു ജന്മത്തിലും നാരായണ വൈരികളായ അസുരന്മാരായി ജനിച്ച് എന്നാൽ തന്നെ കൊലചെയ്യപ്പെട്ട് ഒടുവിൽ എന്നിൽ വിലയിക്കും എന്ന് ശാപമോക്ഷം കൊടുക്കുന്നു..\nജയവിജയന്മാർ ഹിരണ്യാക്ഷനും ഹിരണ്യകശിപുവുമായി ദ്വിതീദേവിയുടെ ഗർഭത്തിൽ സന്ധ്യാസമയത്ത് ജനിക്കുന്നു.\nതങ്ങളൊടെതിർക്കാൻ ആരുമില്ലെന്ന അഹംഭാവത്താൽ മതിമറന്ന് അവർ ജീവിക്കുന്നു..ഹിരണ്യാക്ഷൻ ഭൂമിയെ പാതാളത്തിലൊളിപ്പിച്ചു വയ്ക്കുന്നു.\nഭഗവാൻ പന്നിയായവതരിച്ച് ഹിരണ്യാക്ഷനെ കൊന്ന് ഭൂമിയെ സ്വതന്ത്രയാക്കുന്നു.\nഹിരണ്യകശിപു നാരായണവൈരിയായി നാരായണ ഭക്തനായ സ്വന്തം പുത്രൻ പ്രഹ്ളാദനെ വളരെ ക്രൂരമായും നികൃഷ്ടമായും ദ്രോഹിക്കുന്നതിൽ കോപാകുലനായി ഭഗവാൻ നരസിംഹമായവതരിച്ച് ഹിരണ്യകശിപുവിനെയും വധിക്കുന്നു..\nഇത്രയും കേട്ടപ്പോൽ ധർമ്മപുത്രൻ പ്രഹ്ളാദന്റെ കഥ വിശദമായി പറഞ്ഞു തരാൻ അപേക്ഷിക്കുന്നു..\n(പ്രഹ്ളാദന്റെ കഥ അടുത്തതിൽ...)\nസായം മനുഭൂവിനു മൂന്നു പുത്രിമാരും (ആകൂതി, പ്രസൂതി, ദേവഹൂതി) രണ്ടു പുത്രന്മാരും\n(ഉത്താനപാദനും പ്രിയവ്രതനും) ആയിരുന്നല്ലൊ,\nദേവഹൂതിയെ കർദ്ദമ മഹർഷി വിവാഹം ചെയ്യുന്നു. അതിലുണ്ടാകുന്ന പുത്രൻ കപിലമഹർഷി.\nഅകൂതിയെ രുചി എന്ന പ്രജാപതി പാണീഗ്രഹണം ചെയ്യുന്നു യജ്ഞൻ എന്ന മകൻ ദേവേന്ദ്രനായി അവരോധിക്കപ്പെട്ട് കീർത്തിനേടി\nപ്രസൂതിയെ ദക്ഷൻ വിവാഹം കഴിക്കുന്നു\nഅവർക്ക് അൻപതു പുത്രിമാരും അഷ്ഠവസുക്കളും ജനിക്കുന്നു.\n(നരനാരായണന്മാർ ദക്ഷന്റെ പുത്രിയുടെ മക്കളാൺ)\nദക്ഷന്റെ വളർത്തുപുത്രിയാൺ ഉമ (മഹേശ്വര പത്നി)\nഉത്താനപാദന്റെ സന്തതി ചരിത്രം വിവരിച്ചുവല്ലൊ,( ധ്രുവൻ, വേനൻ, പൃഥു, വിജിതാശ്വൻ, ഹവിർദ്ധനൻ, പ്രാചീന ബർഹിസ്സ്, പ്രചേതാക്കൾ..)\nപ്രിയവ്രതൻ അതിബുദ്ധിമാനും ഗവേക്ഷണോത്സുകനുമായിരുന്നു..\nഅദ്ദേഹം ഭൂമിയെ എഴുവട്ടം പ്രദക്ഷിണം ചെയ്തും, ചന്ദ്രൻ ഭൂമിയെ പ്രദക്ഷിണം ചെയ്യുന്ന ഗോളമാണെന്നു മനസ്സിലാക്കി, ഭൂപ്രദക്ഷിണവേളയിൽ അദ്ദെഹം ഭൂമിയിൽ എഴുദ്വീപുകളും എഴുസമുദ്രങ്ങളും ഉണ്ടെന്ന് കണ്ടുപിടിച്ചു! എഴുസമുദ്രത്തിലേയും വെള്ളത്തിന്റെ രുചികൾ പോലും അദ്ദേഹത്തിനു വേർതിരിച്ചറിയാമായിരുന്നത്രെ! അദ്ദേഹം ഭൂമിയിലെ എഴുദ്വീപുകളെയും തന്റെ എഴുപുത്രന്മാരക്കായി നല്കി.\nപ്രിയവ്രതന്റെ പുതിയാൺ ഊർജ്ജസ്വത. ഊർജ്ജസ്വതയെ ശുക്രനു വിവാഹം ചെയ്തുകൊടുക്കുന്നു\nഅവരുക്കുണ്ടാകുന്ന പുതിയാൺ ദേവയാനി (യയാതിയെ വരിച്ച് ദേവയാനി) - യദുകുലം\nപ്രിയവ്രതന്റെ മകൻ അഗ്നീധ്രൻ (ജംബുദ്വീപിന്റെ നാഥൻ) ഭാര്യ പൂരവ്വചിത്തിയിൽ( ഒരു അപ്സരസ്ത്രീ) ഒൻപതു പുത്രന്മാരുണ്ടായി..അതിൽ നാഭി എന്ന മകൻ രാജ്യഭാരം എല്പിച്ച് അവർ തപസ്സിനു പോയി ദേഹം ത്വജിക്കുന്നു..\nനാഭി പരവ്വത പുത്രിയായ മേരുദേവിയെ വിവാഹം കഴിക്കുന്നു. അവർക്ക് ഋഷഭൻ എന്ന അതിശ്രേഷ്ഠനായ പുത്രനുണ്ടാകുന്നു.. ഋഷഭനെ രാജ്യഭാരം എല്പ്പിച്ച് അവരും സല്ഗതി അടയുന്നു..\nഋഷഭൻ ഇന്ദ്രനന്ദിനിയായ ജയന്തിയെ വേൾക്കുന്നു. അവരുടെ പുത്രനാൺ ഭരതൻ.\nഋഷഭൻ നന്നായി രാജ്യമൊക്കെ ഭരിച്ചെൻകിലു, എല്ലാ സുഖൈശ്വര്യങ്ങളിലും വിരക്തി വന്ന് രാജ്യഭാരം മകനെ ഏല്പിച്ച് ഘോരതപസ്സിനായി വനവാസം പുല്കുന്നു..\nവളരെക്കാലം തപസ്സനുഷ്ടിച്ച് ഈശ്വരസാക്ഷാത്ക്കാരം നേടിയശേഷം ഒരു അവധൂതനെപ്പോലെ ദിക്കെങ്ങും സഞ്ചരിക്കവേ ഒരിക്കൽ കാട്ടുതീയിൽ പെട്ട് ജീവൻ മുക്തിയടയുന്നു. ഋഷഭൻ മുക്തിയടയുന്നു. യധാർത്ഥഭക്തിക്ക് ഉത്തമോദാഹരണമാണ് ഋഷഭൻ.\nയധാർത്ഥഭക്തിയാൽ മുക്തിയടയാമെന്ന് അദ്ദേഹത്തിന്റെ ജീവിതം കാട്ടിത്തരുന്നു.\nപ്രചേതാക്കളുടെ ശേഷം കഥ\nരാജ്യമൊന്നും വേണ്ടെന്നു പറഞ്ഞ് ജലസ്തംഭന\nതപസ്സിൽ മുഴുകി കഴിയുന്ന പ്രചേതാക്കൾ തപസ്സു തീർന്ന് തിരിച്ചുവരുമ്പോൾ അനാഥമായ രാജ്യം നശിക്കുന്നത് കാണുന്നു..\nഅത് കണ്ട് ഉണ്ടായ കോപാഗ്നിയാൽ രാജ്യം കത്തി നശിക്കാൻ തുടങ്ങുമ്പോൾ ബ്രഹ്മാവ് പ്രത്യക്ഷപ്പെട്ട് അവരോട് കോപം ഉപസംഹരിക്കാൻ പറയുന്നു. മാരിഷാ എന്ന യുവതിയെ വേൾക്കാനും ഉപദേശിക്കുന്നു.. മാരിഷയിൽ പ്രചേതാക്കൾക്കുണ്ടാകുന്ന പുതനാണു ദക്ഷൻ.. ദക്ഷന്റെ ആദ്യത്തെ 1000 മക്കളും വനവാസത്തിനു പോകുന്നു.. നാരദനാണു അതിനു കാരണം എന്നു മനസ്സിലാക്കി ദക്ഷൻ നാരദനെ ഒരിടത്തും അടങ്ങിയിരിക്കാതെ അലഞ്ഞുനടക്കുമാറാകട്ടെ എന്നു ശപിക്കുന്നു..\nപിന്നീട് ദക്ഷനു 60 പുത്രിമാരുണ്ടാകുന്നു.. അവരില്ക്കൂടിയാണു പിന്നീടുള്ള സൃഷ്ടിയുടെ തുടക്കം..\nപൃഥുനന്ദനനായ വിജിതാശ്വന്റെ മകൻ ഹവിർദ്ധനൻ.\nരാജ്യകാര്യങ്ങളിൽ ഒട്ടും തല്പരനല്ലാത്ത ഹവിർദ്ധനൻ തന്റെ മകൻ ഹർഹിസ്സിനെ രാജ്യഭാരമേല്പ്പിച്ച് അടവിയിൽ തപസ്സിനായി പോകുന്നു.\nഹവിർസ്സ് യാഗങ്ങൾ വലിയ തല്പരനായിരുന്നു. ഒരോ യാഗത്തിലും ദർഭപ്പല്ല് കൂമ്പാരമാക്കി കിഴക്കോട്ട് വയ്ക്കണമായിരുന്നു. അദ്ദേഹത്തിന്റെ രാജധാനിയിൽ നിറയെ ഈ ദർഭകൂമ്പാരം ആയതിനാൽ അദ്ദേഹത്തിൻ പ്രാചീന (കിഴക്ക്) ബർഗിസ്സ് (ദർഭ) എന്ന പേരിൽ വിളിക്കപ്പെടുന്നു.\nഅദ്ദേഹത്തിനു പത്തു പുത്രന്മാർ ജനിക്കുന്നു. അവരെ പ്രചേതസ്സുകൾ എന്നു വിളിച്ചുവന്നു. അവർക്ക് ലൌകീകതയിൽ ഒട്ടും താല്പര്യമില്ലാതെ രാജ്യമുപേക്ഷിച്ച് സമുദ്രത്തിൽ മുങ്ങിക്കിടന്ന് ജല സ്തംഭന തപസ്സിൽ മുഴുകി കഴിയുന്നു\nഅവരുടെ മുന്നിൽ രുദ്രൻ പ്രത്യക്ഷപ്പെട്ട് രുദ്രഗീതം മന്ത്രം ഉപദേശിച്ചുകൊടുക്കുന്നു.\nപ്രചേതാക്കളുടെ ശേഷം കഥ...\nധ്രുവനു ശേഷം അദ്ദേഹത്തിന്റെ മകൻ ഉൾക്കലൻ രാജ്യം ഭരിക്കുന്നു. അദ്ദേഹത്തിന്റെ പുത്രൻ അംഗന. അഗന് ഒരു ദുഷ്ടനായ പുത്രനുണ്ടാകുന്നു വേനൻ. വേനന്റെ ദുഷ്ടതകൾ കണ്ട് മനം മടുത്ത് അംഗൻ വനവാസത്തിനുപോകുന്നു. ഒടുവിൽ വേനന്റെ ദുഷ്ടതകൾ താങ്ങാ‍നാകാതെ വന്നപ്പോൾ മുനിമാരെല്ലാം കൂടി ചേർന്ന് യാഗം നടത്തി ‘ഹൂ.. ഹൂ’ എന്ന് മന്ത്രം ചെയ്ത് വേനനെ കൊല്ലുന്നു.\nവേനനു ശേഷം പരമ്പര അന്യം നിന്നുപോകാതിരിക്കാൻ മഹർഷിമാർ തന്നെ ആദ്യം വേനന്റെ കാൽ കടയുന്നു.അപ്പോൾ നിഷാദന്മാർ ഉണ്ടാകുന്നു. വേനന്റെ തന്നെ സ്വഭാവഗുണങ്ങളോടെ\nഅവരെ നിഷാദന്മാർ എന്നു പറയുന്നു\nഅടുത്തതായി വേനന്റെ ഉരുക്കൾ/കൈകൾ കടയുമ്പോൾ പൃഥുവും അർച്ചിസ്സ്ദേവിയും ഉണ്ടാകുന്നു.\nപൃഥു ജനിച്ചയുടൻ ശ്രുതിപാടടകന്മാര് അദ്ദേഹത്തെ സ്തുതിച്ചു പാടാൻ തുടങ്ങുന്നു.. ഉടൻ അദ്ദേഹം പറയുന്നു, ‘ഒരാളെ കണ്ടയുടനല്ല സ്തുതിപാടേണ്ടത്. അയാളുടേ പ്രവർത്തികൾ കണ്ടറിഞ്ഞ ശേഷം പാടുക‘ എന്ന്.\nതീരെ ചെറുതിലെ ആത്മീയ ഞാനം കൈവന്ന പൃഥു നോക്കുമ്പോൾ ഭൂമി വറ്റിവരണ്ട്, കിടക്കുന്നു. എങ്ങും ദാരിദ്ര്യം പട്ടിണി.. പൃഥു കുതിരപ്പുറത്തു കയറി ചെന്ന് ഭൂസമ്പത്തെല്ലാം ഒളിച്ചു വച്ചിരിക്കുന്നതില് കുപിതയായി, ഭൂമീദേവിയെ യുദ്ധത്തിനു വെല്ലുവിളിച്ചു. ഭൂമീ ദേവി ഭയന്ന് ഒരു പശുവിന്റെ രൂപം ധരിച്ച് പ്രാണരക്ഷാര്‍ഥം ഓടി. അപ്പോള് പൃഥു ചക്രവര്‍ത്തി ബ്രഹ്മാസ്ത്രം തൊടുക്കാന് തുടങ്ങി. അപ്പോല് ഭയന്ന് ഭൂമീ ദേവി പൃഥുവിന്റെ കാല് പിടിച്ച് പറഞ്ഞു, “അങ്ങയുടെ പൂർവ്വികർ അധർമ്മത്തോടെ ഭൂമി ഭരിച്ചതുകൊണ്ടാണ് ഭൂമിയിൽ മഴ പെയ്യാതെ എല്ലാം വറ്റിവരണ്ട് ഈവ്വിധം ആയത്. ഞാൻ ഒരു കാര്യം ചെയ്യാം, ഒരു പശുവിന്റെ രൂപത്തിൽ നിൽക്കാം.. അങ്ങ് എന്റെ അകിട്ടിൽ നിന്ന് ആവശ്യമുള്ളതൊക്കെ കറന്നെടുത്തുകൊൾക” എന്ന് അങ്ങിനെ പൃഥുചക്രവർത്തി വീണ്ടും ഭൂമിയെ സമ്പന്നമാക്കി.\nഅദ്ദേഹം രാജ്യം ഭരിക്കെ, അശ്വമേഥയാഗം നടത്തി. ആദ്യ യാഗത്തിലും രണ്ടാമതു നടത്തിയ യാഗത്തിലും ഇന്ദ്രന് വന്ന് യാഗാശ്വത്തെ പിടിച്ചുകൊണ്ടുപോയി.. മൂന്നാമത്തെ പ്രാവശ്യവും ഇതാവര്‍ത്തിച്ചപ്പോള്, സ്വതവെ ക്ഷമാശീലനായ പൃഥു ചക്രവര്‍ത്തി കോപം കൊണ്ട് ഇന്ദ്രനെ പിടിക്കാനോടി..\nഅപ്പോള് ഭഗവാന് പ്രത്യക്ഷപ്പെട്ടു ചോദിക്കുന്നു, വിവരം ഇല്ലാതെ ഇന്ദ്രന് ചെയ്തുപോളെ എന്റെ ഭക്തനും ചെയ്യാന് പോവുകയാണോ?\nഅങ്ങേക്ക് സ്വര്‍ഗ്ഗം വേണോ അതോ എന്നില് ഭക്തി വേണോ? എന്ന് ചോദിക്കുന്നു.\nഅപ്പോള് പൃഥുചക്രവര്‍ത്തി പറയുന്നു ഭക്തി മതി എന്ന്.\nഎങ്കില് യാഗാശ്വത്തെ വിട്ടേയ്ക്കുക.. അശ്വമേധയാഗം നടത്തുന്നതിലും പുണ്യം എന്നെ ഭജിച്ചുകൊണ്ട് നിസ്സംഗമായി സൂര്യനെപ്പോലെ കർമ്മം ചെയ്യുകയാണ് എന്നു പറയുന്നു.\nഎന്നിട്ട് എനിക്ക് അങ്ങയുടെ പ്രവര്‍ത്തികള്/ കര്‍മ്മങ്ങള് തന്നെ അര്‍പ്പിച്ച് പൂജിച്ചാല് മതിയാകും എന്ന്. ( ഏതു പ്രവര്‍ത്തിയും ഭഗവാനെ സ്മരിച്ച്, അദ്ദേഹത്തിനുവേണ്ടിയാണെന്ന് കരുതി ചെയ്യുക.. മക്കളെ സ്നേഹിക്കുന്നതും വീട്ടുജോലിചെയ്യുന്നതും അങ്ങിനെ എന്തുപ്രവര്‍ത്തിയായാലും അത് ഭഗവാന് അര്‍ച്ചിക്കുക)\nഎങ്കില് സൂര്യനെപ്പോലെ നിസ്വാര്‍ദ്ധനായി എല്ലാവര്‍ക്കും പ്രകാശം നല്‍കി, എങ്കിലു സ്വയം ഒന്നിലും ആസക്തി വയ്ക്കാതെ ജീവിക്കുക.. എന്നു പറയുന്നു..\nഎന്നിട്ട് അദ്ദേഹത്തിന് എന്തു വരം വേണമെന്ന് ഭഗവാന് ചോദിക്കുമ്പോള്\n‘എനിക്ക് ആയിരം കര്‍ണ്ണങ്ങളുടെ ശക്തി വേണം എന്ന് പറയുന്നു.. നല്ലതു കേള്‍ക്കാന്.. ’\nഭഗവാന് പ്രഥുചക്രവര്‍ത്തിയോട് ശാസ്ത്രീയമായി ആത്മീയകാര്യങ്ങള് പഠിക്കാന് പറയുന്നു..\nപിന്നീട് പൃഥുചക്രവർത്തി അപ്രകാരം രാജ്യം ഭരിച്ചു. ഒന്നിലും ആസക്തിയില്ലാതെ..സൂര്യനെപ്പോലെ..ഊര്‍ജ്ജസ്വലനായി മറ്റുള്ളവര്‍ക്ക് ഊര്‍ജ്ജം പകര്‍ന്ന് എങ്കിലും എല്ലാം ഭഗവാനില് അര്‍പ്പിച്ച്...\nഅദ്ദേഹത്തിന്റെ പുത്രൻ വിജിതാശ്വൻ-\nപ്രാചീന ബഹിർസ്സ് (ദർഭ കിഴക്കോട്ട് വയ്ക്കാൻ പഠിപ്പിച്ച് )\nപ്രാചീന ബഹിർസ്സ് ഒരുപാട് യാഗങ്ങൾ നടത്തുന്നു.\nഒരിക്കല് പ്രജാപതികള് ചെയ്യുന്ന യാഗത്തില് ത്രിമൂര്‍ത്തികള് ആഗതരായിരിക്കുമ്പോള് അവിടേയ്ക്ക്\nദക്ഷപ്രജാപതി കടന്നു ചെല്ലുന്നു. താന് പ്രജാപതിയാണ്, പോരാത്തതിനു ഉമയുടെ പിതാവുമാണ് എന്നിട്ടും തന്നെ കണ്ടിട്ട് എഴുന്നേറ്റു വണങ്ങാഞ്ഞ പരമശിവനോട് ദക്ഷന് അതിയായ കോപം ഉണ്ടായി അദ്ദേഹത്തേ വളരെ നികൃഷ്ടമായി കളിയാക്കുന്നു..\nഇത് കേട്ട് ശിവന് മൌനം പൂണ്ടിരുന്നെങ്കിലും ശിവന്റെ സന്തതസഹചാരിയായ നന്ദികേശന് കോപം പൂണ്ട് ദക്ഷനെയും പരിവാരങ്ങളെയും ഒക്കെയും ശപിക്കുന്നു..\nപിന്നീടൊരിക്കല് ദക്ഷന് ഒരു യാഗം നടത്തുന്നു. പഴയ പക മനസ്സില് വച്ച്, ദക്ഷന് ശിവനെ ഒഴികെ ബ്രഹ്മാവ്, മഹാവിഷ്ണു, ഇന്ദ്രന്, ബൃഹസ്പതി, മറ്റു മഹാമഹര്‍ഷിമാര് തുടങ്ങി എല്ലാ ദേവന്മാരെയും മഹര്‍ഷിമാരെയും യാഗത്തിനു ക്ഷണിക്കുന്നു.\nനാരദമുനിമുഖാന്തിരം യാഗത്തെപ്പറ്റി അറിഞ്ഞ് ഉമയ്ക്ക് അത് കേട്ട് വലിയ വിഷമം തോന്നി, ‘താന് പിതാവിന്റെ അടുക്കല് ഒന്നു പോയിട്ടു വരട്ടെ’ എന്ന് പരമശിവനോട് അനുവാദം ചോദിക്കുന്നു. നിന്റെ പിതാവ് തീര്‍ച്ചയായും എന്നോടുള്ള പകയാല് നിന്നെ അപമാനിച്ചയക്കും, അപമാനവും പേറി തിരിച്ചുവരുന്നത് അതിലും വലിയ അപഹാസ്യമാകും എന്നൊക്കെ പറഞ്ഞെങ്കിലും പിതാവിനെ തെറ്റിധരിക്കാന് മടിച്ച് ഉമ യാഗത്തിനു ക്ഷണിക്കാതെ തന്നെ പോകാന് ഉരുമ്പെടുനു. ഉമ തനിയെ പോകുന്നത് കണ്ട് രക്ഷക്കായി ശിവന്റെ ഭൂതഗണങ്ങളും അനുഗമിക്കുന്നു.\nയാഗശാലയില് ചെന്ന ശിവപത്നിയെ കണ്ട് ദേവന്മാരും മഹര്‍ഷിമാരും ഒക്കെ എഴുന്നേറ്റ് വണങ്ങിയെങ്കിലും ദക്ഷന്റെ സന്തതസഹചാരികള് വളരെ നികൃഷ്ടമായി കളിയാക്കി. അച്ഛന് രക്ഷിക്കുമെന്നു കരുതി അച്ഛാ എന്ന് അപേക്ഷയോടെ വിളിക്കുമ്പോള് ദക്ഷനും താന് നിന്റെ അച്ഛനല്ലെന്നും ഒക്കെ പറഞ്ഞ് ക്ഷണിക്കാത്തിടത്ത് കയറി വന്ന ഉമയെ ആക്ഷേപിക്കുന്നു. ഇത് കണ്ട് സഹോദരിമാര് പരിഹസിച്ചു ചിരിക്കയും! ആകെപ്പാടെ നിരാലംബയും, ശിവന് പറഞ്ഞപോലെ തന്നെ സംഭവിച്ചല്ലൊ എന്ന ഖേദത്താല് ശിവന്റെ വാക്ക് കേള്‍ക്കാതെ ഇറങ്ങിത്തിരിച്ച് ആകെ അപമാനം വരുത്തി വച്ചതില് മനം നൊന്ത്, ഉമാദേവി അവിടെ വച്ചു തന്നെ ആത്മാഹൂതി ചെയ്യുന്നു.\nതീയില് വെന്തടങ്ങിയ പരമശിവപത്നിയുടെ അവസ്ഥ കണ്ട് കോപിച്ച്, ശിവഭൂതങ്ങള് അവിടെ സംഹാരതാണ്ഡവം നടത്തുന്നു. യാഗാഗ്നിയും യാഗകുണ്ഡങ്ങളും ഒക്കെ അവര് തല്ലിക്കെടുത്തി. ദക്ഷന് ശിവഭൂന്തങ്ങളോട് നേരിട്ട് എതിര്‍ക്കാന് തയ്യറെടുത്തു.. ഇതുകണ്ട് ഭൃഗുമുനി തന്റെ തപശ്ശക്തിയാല് ഏതാനും ഭൂതഗണങ്ങളെ സൃഷ്ടിച്ചു. ശിവഭൂതങ്ങളും ഭൃഗുഭൂതങ്ങളും തമ്മില് ഉഗ്രമായ പോരാട്ടം നടക്കുമ്പോള്, നാരദമുനി കൈലാസത്തുചെന്ന് ശിവനോട് വിശേഷങ്ങളെല്ലാം ഉണര്‍ത്തിക്കുന്നു!\nതന്റെ പ്രിയതമയുടെ ദയനീയാന്ത്യം അറിഞ്ഞ് ഉഗ്രകോപം പൂണ്ട പരമശിവന് കോപം അടക്കാ‍നാവാതെ തന്റെ ജട പിടിച്ച് വലിച്ച് നിലത്തടിച്ചു! അതില് നിന്നും ഉഗ്രകോപം പോണ്ട ഒരു സത്വം ജനിക്കുന്നു. വീരഭദ്രന്!\nവീരഭദ്രനോട് ദക്ഷയാഗം മുടക്കി, ദക്ഷനെയും അനുചരന്മാരെയും വധിക്കാന് കല്പിച്ചയച്ചിട്ടും ഉഗ്രമൂര്‍ത്തിയുടെ കോപം കത്തിജ്വലിച്ചു നിന്നു. ആ കോപത്താല് അദ്ദേഹം ശിവതാണ്ഡവനൃത്തം ചെയ്യുമ്പോള് അദ്ദേഹത്തിന്റെ തിരുനെറ്റിയില് നിന്നും മറ്റൊരു ഉഗ്രദേവത ഭൂജാതയാകുന്നു.. വീരഭദ്ര (ഭദ്രകാളി!). വീരഭദ്രയോടും വീരഭദ്രനെ അനുഗമിച്ച് ദക്ഷനിഗ്രഹം ചെയ്യാന് അജ്ഞാപിക്കുന്നു സദാശിവന്.\nവീരഭദ്രനും ഭദ്രകാളിയും ശിവഭൂതങ്ങളും ചേര്‍ന്ന് ദക്ഷന്റെ യാഗശാല താറുമാറാക്കി, എതിര്‍ത്തവരെയും പരിഹസിച്ചവരെയും ഒക്കെ വളരെ നികൃഷ്ടമായി നിഗ്രഹിച്ചു ചടുലനൃത്തമാടി. ഇതിനകം ഭ്രഹ്മാവും മഹാവിഷ്ണുവും ഒക്കെ അവിടെ നിന്നും മറഞ്ഞുകളഞ്ഞു.\nപ്രാണര്‍ക്ഷാര്‍ത്ഥം ഓടിരക്ഷപ്പെടാന് നോക്കിയ ഭൃഗുമുനിയെയും ഭൂതഗണങ്ങള് പിടികൂടി ജടപിടിച്ചു വലിച്ച് ഓരോന്നായി ഊരിയെടുത്തു. മുനിയുടെ മുഖം രക്താവൃതമായി. അതുകണ്ട് ഭൂതഗണങ്ങള് പൊട്ടിച്ചിരിച്ചു! ‘ഞങ്ങള് പാഷണ്ഡന്മാരായതുകൊണ്ടാണ് ഇങ്ങിനെ പെരുമാറുന്നത് ’എന്നും പരിഹാസരൂപേണ പറഞ്ഞു. കാരണം ഭൃഗുമുനിയാണ് പണ്ട് ശിവഭൂതങ്ങള് പാഷണ്ഡന്മാരായി തീരട്ടെ എന്നു ശപിച്ചത്..\nഇതയുമായപ്പോള് ശിവപാര്‍ഷദനായ നന്ദീകേശന് ഭൃഗുമിനിയെ കാണുന്നു. നന്ദീകേശന് ഓടിചെന്ന് ഭൃഗുവിന്റെ രണ്ടുകണ്ണുകളും കുത്തിപ്പൊട്ടിച്ച്, പല്ലുകളും പറിച്ചുകളയുന്നു. (നന്ദീകേസനേയും ഭൃഗുമുനി പണ്ട് ശപിച്ചിട്ടുണ്ട്)\nഈ സമയം വീരഭദ്രനും ഭദ്രകാളിയും ചേര്‍ന്ന് ദക്ഷനോട് നേരിട്ട് ദക്ഷനെ പിടിച്ച് തല ശൂലത്താല് അരുത്ത് ഹോമകുണ്ഡത്തില് എറിയുന്നു..\nദക്ഷനെ നിഗ്രഹിച്ചിട്ടും വീരഭദ്രന്റെ കോപം ശമിക്കാഞ്ഞതുകണ്ട് ഭയന്ന് മുനികളും ദേവന്മാരും ഒക്കെ ഓടി ബ്രഹ്മാവിന്റെ അടുക്കല് സങ്കടവുമായി ചെല്ലുന്നു. ബ്രഹ്മാവ് പറയുന്നു, സംഹാരമൂര്‍ത്തിയായ ശിവന്റെ കോപം ശമിപ്പിക്കാന് ത്രിലോകങ്ങളിലും ആര്‍ക്കും സാധ്യമല്ല, എന്റെ പുത്രനായ ദക്ഷന് വലിയ അഹങ്കാരിയും ശിവദ്വേക്ഷിയും ആയതുകൊണ്ടാണ് ഇങ്ങിനെയൊക്കെ സംഭവിച്ചത്, പരമശിവന് വിചാരിച്ചാല്, മരണമില്ലാത്ത ദക്ഷനെ നിഗ്രഹിക്കാനും മരണമുള്ളവനു മരണമില്ലാത്ത അവസ്ഥയും സിദ്ധിക്കും, അതുകൊണ്ട്, നമുക്കെല്ലാവര്‍ക്കു ചേര്‍ന്ന് വൈകുണ്ഡത്തിലെത്തി, അദ്ദേഹത്തിന്റെ കോപം ശമിപ്പിക്കാനാവുമോ എന്ന് നോക്കാം. അദ്ദേഹത്തിന്റെ കോപം അടങ്ങിയാല് എല്ലാം ശാന്തമാകും.\nബ്രഹ്മാവും മറ്റ് ദേവന്മാരും കൂടി കൈലാസത്തിലെത്തി ശിവനെ വാഴ്ത്തി സ്തുതിക്കുമ്പോള് മുക്കണ്ണന് സമാധിയില് നിന്നുണര്‍ന്ന് അവരെ നോക്കുന്നു. അപ്പോള് ബ്രഹ്മാവു തന്നെ ശിവന്റെ പാദങ്ങളില് വീണ് ദക്ഷന് ആയുസ്സു തിരിച്ചു നല്‍കാന് അപേക്ഷിക്കുന്നു. പരമശിവന് ശാന്തനായി, യാഗത്തിനു ബലിയര്‍പ്പിക്കാന് നില്‍ക്കുന്ന അജത്തിന്റെ ശിരസ്സുവെട്ടി ദക്ഷനു വച്ചാല് അദ്ദേഹം ജീവിക്കും എന്നരുളുന്നു. ഭൃഗുവിന്റെ ദുരിതങ്ങളും ശമിപ്പിച്ചു.\nദേവന്മാര് സന്തോഷത്തോടെ കൈലാസത്തില് നിന്നും യാത്രയായി. വീരഭദ്രനും ഭദ്രയും തിരിച്ചു ശിവനില് തന്നെ ലയിക്കുന്നു. ദേവന്മാരും മഹര്‍ഷിമാരും ചേര്‍ന്ന് അജത്തിന്റെ ശിരസ്സുവെട്ടി ദക്ഷനു വച്ച് അദ്ദേഹത്ത് ജീവിപ്പിക്കുന്നു.\nഅജമുഖനായ ദക്ഷന് അന്നുമുതല് വലിയ ശിവഭക്തനായി തീരുന്നു.\nയോഗശാലയില് ദഹിച്ച സതി വീണ്ടും പര്‍വ്വതപുത്രിയായ പാര്‍വ്വതിയായി ജനിച്ച്, ശിവന്റെ പത്നിയായി തീരുകയും ചെയ്യുന്നു. തന്റെ ശരീരത്തിന്റെ പകുതി പത്നിക്കായി നല്‍കി അദ്ദേഹം അര്‍ദ്ധനാരീശ്വരനായും തീരുന്നുണ്ട്. പാര്‍വ്വതീ ദേവിയെ ഉമയെന്നും അംബികയെന്നും മഹേശ്വരി എന്നും നാമങ്ങളാല് പ്രകീര്‍ത്തിക്കപ്പെടുന്നു.\n(പ്രജാപതിയായ ദക്ഷന്റെ അഹങ്കാരം ശമിപ്പിക്കാനായിരുന്നു ദേവി അദ്ദേഹത്തിനെ മകള് ഉമ യായി അവതരിച്ചത്)\n[കടപ്പാട്: ഡോ. പി. എസ്സ്. നായര്-മഹാഭാഗവതം ഗദ്യം)\nപാണ്ഡവരുടെ മഹാപ്രസ്ഥാനം -\nഅർജ്ജുനൻ വിവരം അന്വേക്ഷിച്ചു ദ്വാരകയിൽ പോകുന്നു.ആറുമാസം കഴിഞ്ഞിട്ടും തിരിച്ചെത്തിയില്ല.\nഎല്ലായിടത്തും ദുർനിമിത്തങ്ങൾ ഉണ്ടാകുന്നു. ധർമ്മപുത്രൻ ഭീമനോട് പോയി അന്വേക്ഷിക്കാൻ പറയുന്നു. അപ്പോൾ അർജ്ജുനൻ കണ്ണീരോടെ തിരിച്ചെത്തുന്നു.ധർമ്മപുത്രൻ അർജ്ജുനനോട് ചോദിക്കുന്നു, ദ്വാരകയിലെ വിശേഷങ്ങൾ. അപ്പോൾ അർജ്ജുനൻ പൊട്ടിക്കരഞ്ഞുകൊണ്ട് ശ്രീകൃഷ്ണൻ ദേഹം ത്വജിച്ച വിവരം അറിയിക്കുന്നു.\n‘ഭഗവാനേ അങ്ങ് ഇല്ലാത്ത ഒരു ലോകം എനിക്ക് സങ്കല്പിക്കാൻ കൂടിക്കഴിയുന്നില്ല’ എന്നു പറഞ്ഞ് കേഴുന്ന അർജ്ജുനന്റെ മനസ്സ് ഭഗവത്ഗീതയിൽ ഒരിക്കൽക്കൂടി കടന്നുപോകുന്നു. കാലത്താൽ മറന്നുപോയ ഭഗവത്ഗീതയിലെ അർജ്ജുനന് മനസ്സിലാവുന്നു. അന്ന് യുദ്ധക്കളത്തിൽ വച്ച്\nഭഗവാൻ പറഞ്ഞു, “ഞാൻ മുൻപുണ്ടാകാതിരുന്നിട്ടില്ല, നീ മുൻപുണ്ടാകാതിരുന്നിട്ടില്ല, ഈ രാജാക്കന്മാർ മുൻപുണ്ടാകാതിരുന്നിട്ടില്ല, ഇവിടെക്കാണുന്ന ആരും മുൻപുണ്ടാകാതിരുന്നിട്ടില്ല, എല്ലാവരും എക്കാലത്തും ഉള്ളവരായിരുന്നു” എന്ന്. ശരീരം നശിച്ചുപോയാലും മനസ്സൊരിക്കലും നശിക്കുന്നില്ല എന്ന സത്യം. മനസ്സിന് പ്രായമില്ല, ജനനമില്ല മരണമില്ല, ശരീരം വിട്ടുപോയാല്ലും മനസ്സ് എന്നും നിലനിൽക്കുന്നു എന്ന സത്യം അർജ്ജുനന് ബോധ്യം വരുന്നു.\nഅർജ്ജുനൻ രാജകീയ വസ്ത്രങ്ങളൊക്കെ മാറ്റി, ശ്രീകൃഷ്ണനില്ലാത്ത ഒരു ലോകം എനിക്കു വേണ്ട എന്ന് പറയുന്നു, ധൃതരാഷ്ട്രറും അതുതന്നെ ചെയ്യുന്നു.\nശ്രീകൃഷ്ണൻ ഇല്ലാതായ വൃത്താന്തം മനസ്സിലായ കുന്തീദേവി ഭഗവത് സ്മരണയിൽ ശരീരം ഉപേക്ഷിക്കുന്നു. (മക്കളെ ഓർത്തല്ല ശരീരം ത്വജിച്ചത്. ഭഗവത് സ്മരണയിൽ!)\nഅവിടെ നിന്നും പാണ്ഡവർ നേരെ കെദേർ നാഥിൽ പിന്നെ ബദരികാശ്രമത്തിലെത്തുന്നു.\nഅളകനന്ദയിൽ കുളിച്ചു തൊഴുത്, സരസ്വതീനദീയും കടന്ന് മുന്നോട്ടു പോകുമ്പോൾ\nപാഞ്ചാലി ദേവി തളർന്ന് വീഴുന്നു. നകുലനും സഹദേവനും പാഞ്ചാലിയെ രക്ഷിക്കാനായി ധർമ്മപുത്രരോട് അറിയിക്കുന്നെങ്കിലും ധരമ്മപുത്രർ തിരിഞ്ഞുനോക്കുന്നില്ല (എല്ലാവരും ലൌകീകത ത്വജിച്ച്, മോക്ഷമുക്തിതേടി പോവുകയായിരുന്നു.) പാഞ്ചാലി വീഴുന്നത് ഒരു ഭരത്താവിന്റെയും പേര് വിളിക്കുന്നില്ല വാസുദേവനെ ഏകാന്തഭക്തിയോടെ സ്മരിച്ചുകൊണ്ടാണ് ശരീരം ത്വജിക്കുന്നത്.\nനാം അവസാനം സ്മരിക്കുന്നതുപോലെയായിരിക്കും നമ്മുടെ പുനർജ്ജന്മം.\nഇതിനൊരുദാഹരണ കഥ ഉദിതചൈതന്യയതി പറയുന്നു:\nനാം പുനർജ്ജനിക്കുന്നത് നമ്മൾ മരിക്കാറാകുമ്പോൾ അവസാനനിമിഷം എന്താകാൻ ആഗ്രഹിക്കുന്നോ അപ്രകാരമായിരിക്കും എന്നതിനുദാഹരണം.\nഉമ പരമേശ്വരനോട് ദക്ഷയാഗത്തിനു ക്ഷണിച്ചില്ലെങ്കിലും പോകണം എന്ന് വാശിപിടിക്കുമ്പോൾ\nപരശിവൻ മനസ്സിൽ കരുതും ഏതിനും ഉമയുടേ ആയുസ്സ് തീർന്നിരിക്കുകയാണ്. അച്ഛനെ കാണാൻ വിടാതിരുന്നാൽ ഉമ മരിക്കാൻ സമയം അച്ഛനെ ഓർത്തുകൊണ്ടാവും മരിക്കുക അപ്പോൾ അടുത്ത ജന്മം വീണ്ടും ദക്ഷന്റെ മകളായി തന്നെ ജനിക്കും. അതല്ല താൻ ദക്ഷയാഗത്തിനു പോകാൻ അനുവാദം കൊടുത്താൽ തീർച്ചയായും അവിടെവച്ചായിരിക്കും മരണം സംഭവിക്കുക അപ്പോൾ തീർച്ചയായും എന്നെഓർത്താവും മരിക്കുക. അപ്പോൾ അടുത്തജന്മം വീണ്ടും തന്റെ ഭാര്യയായി ജനിക്കും എന്ന്. അങ്ങിനെ ഉമ ദക്ഷയാഗത്തിനു പോവുകയും അവിടെ വച്ച് ദക്ഷനാൽ അപമാനിതയായി പരശിവനെ ഓർത്താണ് മരിക്കുന്നത്. അതുകൊണ്ട് അടുത്തജന്മം പാർവ്വതിയായി ജനിച്ച് വീണ്ടും പരമശിവന്റെ ഭാര്യയാവുന്നു.\nഭാഗവതം തുടങ്ങുന്നത് ഭാരതം കഴിയുമ്പോൾ :\nഭാരതയുദ്ധം കഴിഞ്ഞ് മഹാഭാരതത്തിന്റെ അവസാനമാണ് പരീഷിത്തിന്റെ ജനനം.\nപരീക്ഷിത്തിന്റെ യാഗത്തിൽ വച്ച് ശ്രീമഹാഭാഗവതം (മഹാവിഷ്ണുവിന്റെ അവതാരകഥകൾ) ശ്രീസൂതമഹർഷി പറയുന്നു. പിന്നീട് ശ്രീകൃഷ്ണൻ ദേഹത്യാഗം ചെയ്തശേഷം കലിയുഗമാരംഭിക്കുമ്പോൾ നൈമിശികാരണ്യത്തിൽ വച്ച് സൂതമഹർഷി ശൌനകാനികൾക്കായി വീണ്ടും പറയുന്നു.\nദുര്യോധനൻ ഭീമനാൽ തുട തകർക്കപ്പെട്ട്, യുദ്ധക്കളത്തിൽ മരിക്കാൻ കിടക്കുമ്പോൾ അതുകണ്ടു വരുന്ന അശ്വത്ഥാമാവ് ‘സ്വാമീ, അങ്ങയെ ഈ വിധം ദ്രോഹിച്ചവരുടെയൊക്കെ കുലത്തോടെ നശിപ്പിച്ചിട്ടേ ഇനി കാര്യമുള്ളൂ എന്നു പറഞ്ഞ് പോകുന്നു. (അശ്വത്ഥാമാവിനെ ദാരിദ്ര്യത്തിൽ നിന്നും രക്ഷിച്ച് സ്വീകരിച്ചതിന്റെ നന്ദി! പണ്ട് പാലിനു പകരം മാവുപൊടി വെള്ളത്തിൽ കലർത്തി പാലാണെന്ന് പറഞ്ഞ് കൊടുത്തു അമ്മ, അത്രയ്ക്ക് നിവൃത്തികേടായിരുന്നു. അതിൽ നിന്നും രക്ഷിച്ചത് ദുര്യോദനനാണ്)\nഅശ്വത്ഥാമാവ് രാത്രി പാണ്ഡവരുടെ പർണ്ണശാലയിൽ എത്തുന്നു. അവിടെ പാണ്ഡവരെ കാണാഞ്ഞ്(പാണ്ഡവരെ ശ്രീകൃഷ്ണൻ നേരത്തെതന്നെ മാറ്റിയിരുന്നു!) ഉറങ്ങിക്കിടക്കുന്ന പാണ്ഡവരുടെ അഞ്ച് പുത്രന്മാരുടെയും തല വെട്ടി, തിരിച്ച് ദുര്യോദനെ കൊണ്ട് കാണിക്കുമ്പോൾ ദുര്യോദനൻ അശ്വദ്ധാമാവിനെ ശപിക്കുകയാണ് ചെയ്യുന്നത്, ‘ഒന്നാമത് ഒരു ബ്രാഹ്മണനായ നിനക്ക് വധം പറഞ്ഞിട്ടുള്ളതല്ല, രണ്ടാമത് നിരപരാ‍ധികളെ യുദ്ധമുറയൊക്കെ തെറ്റിച്ച് കൊന്നു, അതുകൊണ്ട്, നീ ഒരുക്കലും ഗതികിട്ടാത്ത ചിരഞ്ജീവിയായി അലയുമാറാകട്ടെ’ എന്ന് ശപിക്കുന്നു.\n(ചിരഞ്ജീവിമാർ രണ്ടുതരത്തിലുണ്ട്.സുകൃതം ചെയ്തു പുണ്യാത്മാവും. ദുഷ്കൃതം ചെയ്ത് ഗതികിട്ടാത്ത ആത്മാവായും.)\nപിന്നീട് അർജ്ജുനൻ അശ്വത്ഥാമാവിനെ പിടിച്ചുകെട്ടി തന്റെ അഞ്ചുമക്കളുടെ മരണത്തിൽ വിതുമ്പിക്കൊണ്ട് നിൽക്കുന്ന പാഞ്ചാലിയുടെ മുന്നിൽ കൊണ്ടു വരുന്നു.. അപ്പോൾ പാഞ്ചാലി പറയുന്നു.\n“വേണ്ട അവനെ കൊല്ലണ്ട. അവൻ ബ്രാഹ്മണനാണ്, ഗുരുപുത്രനാണ്. ഞാനനനുഭവിക്കുന്ന ഈ കൊടും പുത്രദുഃഖം അശ്വദ്ധാമാവിന്റെ അമ്മ (ഗൌതമി) കൂടി അനുഭവിക്കേണ്ട. ഭർത്തൃദുഃഖത്താൽ പരിതപിച്ചുകൊണ്ടിരിക്കുന്ന ആ പതിവ്രതയ്ക്ക് പുത്രദുഃഖം കൂടി കൊടുക്കരുതേ എന്നാണ് പാഞ്ചാലി കേഴുന്നത്. (തനിക്ക് സംഭവിച്ച പോലെ ഒരു ദുഃഖം മറ്റൊരാൽക്ക് നൽകരുതേ എന്നു പ്രാർത്ഥിക്കാനുള്ള ഹൃദയവിശാലത ഭാരതത്തിനുണ്ടായിരുന്നു!)\nഅപ്പോൾ ആകെ കൺഫ്യൂഷനായ അർജ്ജുനൻ ശ്രീകൃഷ്ണനോട് ചോദിക്കുന്നു ‘ ഞാനിവനെ എന്തുചെയ്യണം അങ്ങ് പറയുക.’\nശ്രീകൃഷണൻ പറയുന്നു, ‘ഇവൻ ബ്രാഹ്മണനായതുകൊന്റ് കൊല്ലാനും പാടില്ല, എന്നാൽ തെറ്റ് ചെയ്തവനായതുകൊണ്ട് കൊല്ലുകയുംവേണം. ഒരു കാര്യം ചെയ്യാം അവന്റെ തലമുടി (കുടുമ-ചൂഡാമണിയൊടുകൂടിയ കുടുമ) അറുത്ത് വിടുക.’ (കുടുമ മുറിക്കുന്നതും ബ്രാഹ്മണരെയും ക്ഷത്രിയരെയും സംബന്ധിച്ച് വലിയ ശിക്ഷയാണ്. തലവെട്ടിയതിനു തുല്യമാകും.)\nഅങ്ങിനെ അശ്വദ്ധാമാവിന്റെ കുടുമ ചൂടാമണിയോടെ വെട്ടിമാറ്റി വിടുമ്പോൾ ഉടൻ അശ്വദ്ധാമാവ് വേദനയോടെ ഓടി മറയുന്നതിനിടക്ക് ഉടൻ ചെയ്യുന്നത് ബ്രഹ്മാസ്ത്രം തൊടുത്തുവിടുകയാണ്.. ഉത്തരയുടെ ഗർഭത്തിൽ കിടക്കുന്ന ശിശുവിന്റെ (പരീക്ഷിത്ത്) നേർക്ക്..\nശ്രീകൃഷ്ണൻ പറയുന്നു “പാണ്ഡവകുലം വംശനാശം വരാതിരിക്കാൻ ഞാൻ കാത്തോളാം. എന്നാൽ, ഏറ്റവും നിരപരാധിയായ ഗർഭസ്ഥശിശുവിനെ കൊല്ലാൻ തുനിഞ്ഞതിനാൽ നീ ഗതികിട്ടാത്ത ആത്മാവായി മൂവ്വായിരം കൊല്ലം ഭൂമിയിൽ ചുറ്റേണ്ടിവരും” എന്ന്. (ഏറ്റവും നിരപരാധിയായ ഗർഭസ്ഥശിശുവിനെ കൊല്ലുന്നവന് പാപികളിലും വച്ച് പാപിയാണ്)\nശ്രീകൃഷ്ണൻ പാണ്ഡവരോടും പാഞ്ചാലിയോടും കുരുക്ഷേത്രഭൂമിയിൽ പോയി മരിച്ചവർക്കൊക്കെ പിതൃദർപ്പണം ചെയ്ത ശേഷം തിരിച്ച് ദ്വാരകയിലേക്ക് പോകാനൊരുങ്ങുമ്പോൾ കരഞ്ഞുകൊണ്ട്\nഉത്തര ഓടിവരുന്നു.. തന്റെ ഗരഭസ്ഥശിശുവിനെ അശ്വത്ഥാമാവയച്ച ബ്രഹ്മാസ്ത്രത്തിൽ നിന്നും രക്ഷിക്കാനായി. ഉടൻ ശ്രീകൃഷണൻ തന്റെ സുദർശനമൂർത്തിയെ അയക്കുന്നു ശിശുവിനെ രക്ഷിക്കാൻ. എന്നാൽ ഗർഭത്തിൽ വച്ച്, കുഞ്ഞ് സുദർശനപ്രഭകണ്ട് ഭയക്കാതിരിക്കാനായി ഏറ്റവും ചെറിയ രൂപത്തിൽ ശംഖു ചക്ര ഗദാധാരിയായ ഭഗവാൻ ആ പ്രഭയ്ക്കു നാലുവശത്തും പുഞ്ചിരിതൂക്കിക്കൊണ്ട് നിൽക്കുന്നു. പ്രഭകണ്ട് കണ്ണു മിഴിച്ച് നോക്കുന്ന കുഞ്ഞ് കാണുന്നത് പുഞ്ചിരിച്ചുകൊണ്ട് നിൽക്കുന്ന ഭഗവാന്റെ രൂപം മാത്രമാണ്. അങ്ങിനെ പരീക്ഷിത്തിന് ഗർഭത്തിൽ വച്ചുതന്നെ ഭഗവത് ദർശനം കിട്ടിയിരുന്നു.\nശ്രീകൃഷ്ണൻ പാണ്ഡവരോടും പാഞ്ചാലിയോടുമൊപ്പം കുരുക്ഷേത്രയുദ്ധഭൂവിൽ ചെല്ലുന്നു..\nഅവിടെ ഭീഷ്മ പിതാമഹൻ ശരശയ്യയിൽ കിടപ്പുണ്ട്..\nഭീക്ഷപിതാമഹന് സ്വച്ഛന്തമൃത്യു എന്ന വരം ഉള്ളതുകൊണ്ട് താൻ സ്വയം ആഗ്രഹിച്ചാൽ മാത്രമേ ജീവൻ വെടിയാനാകൂ. അദ്ദേഹത്തിനടുത്ത് വിഷാദവാനായി ധർമ്മപുത്രർ ശ്രീകൃഷ്ണനോടൊപ്പം എത്തുന്നു. അപ്പോൾ ഭീക്ഷപിതാമഹന്റെ കണ്ണിൽ നിന്ന് കണ്ണീർ ധാരധാരയായി ഒഴുകുന്നു. അതുകണ്ട് വേദനയാലാകുമെന്ന് കരുതി ആശ്വസിപ്പിക്കാനൊരുമ്പെടുമ്പോൾ അദ്ദേഹം പുഞ്ചിരിച്ചുകൊണ്ട് പറയുന്നു, “ഞാൻ കരയുന്നത് എന്റെ വേദനയാലല്ല, നിന്റെ വേദനയോർത്താണ്. നീ എത്ര ഭാഗ്യവാനാണ്! അനുസരണയുള്ള അനുജന്മാർ; ധർമ്മത്തിനുവേണ്ടി പൊരുതാൻ ഒരു ജന്മം! ഇതെല്ലാറ്റിനുമുപരി ശ്രീകൃഷണനെ തന്നെ സന്തതസഹചാരിയും കൂട്ടുകാരനായും കൂടെ കിട്ടുക എന്നതിൽ പരം ഭാഗ്യം മറ്റെന്തുണ്ട്! എന്നിട്ടും നീ ദുഃഖിക്കുന്നു. അതോർത്താണ് എന്റെ വിഷമം”\nഅപ്പോൾ ശ്രീകൃഷ്ണൻ പറയുന്നു. “ഇപ്പോഴും ഇദ്ദേഹത്തിന്റെ ദുഃഖം മാറിയിട്ടില്ല, അങ്ങ് ദയവുചെയ്ത് അങ്ങയ്ക്കറിയാവുന്ന ധർമ്മം ഉപദേശിച്ചുകോടുത്താലും” എന്ന്\nഅങ്ങിനെ അവിടെ വച്ച് ഭീക്ഷ്മർ ധർമ്മപുത്രർക്ക് ധർമ്മോപദേശവും പിന്നെ ഭഗവത് സ്മരണയ്ക്കായി വിഷ്ണുസഹസ്രനാമവും പറഞ്ഞുകൊടുക്കുന്നു..\n(ധർമ്മോപദേശം പിന്നീട് ഉദ്ധവരുടെ കഥയിൽ വ്യക്തമായിഎടുത്ത് പറയും)\nധർമ്മോപദേശം പറയുന്നതിനിടയ്ക്ക്, ‘സ്ത്രീധർമ്മ’ത്തെപ്പറ്റി പറയുന്ന ഭാഗം വരുമ്പോൾ പാഞ്ചാലി ചിരിക്കുന്നു ‘അങ്ങ് എന്റെ വസ്ത്രാക്ഷേപസമയത്തൊക്ക് എന്തേ ഈ ധർമ്മം കാണിച്ചില്ല എന്ന് ചോദിച്ച്! അപ്പോൾ ഭേഷ്മർ പറയുന്നു, ‘അന്ന് ദുര്യോദനന്റെ ചോറുണ്ട് എന്റെ രക്ഷം ദുഷിച്ചിരുന്നു..\nഅതുകൊണ്ട് ഈ ധർമ്മം ഉപദേശിക്കാൻ ഞാൻ അയോഗ്യനായിരുന്നു. ഇപ്പോൾ ശ്രീകൃഷ്ണാംശമായ അർജ്ജുനന്റെ അസ്ത്രം ഏറ്റ് ആ ദുഷിച്ച് രക്തം എല്ലാം വാർന്നുപോയിരിക്കുന്ന്. ഇപ്പോൾ ഞാൻ ധർമ്മ ഉപദേശിക്കാൻ യോഗ്യനായിരിക്കുന്നു’ എന്ന്.\nഒടുവിൽ ഭീക്ഷമർ സ്വച്ഛന്തമൃത്യു വരിക്കാൻ/ ദേഹം ത്വജിക്കാൻ തയ്യാറാകുമ്പോൾ, അടുത്തു നിൽക്കുന്ന ശ്രീകൃഷനോട് അപേക്ഷിക്കുന്നത്, “അങ്ങ് എല്ലാ ആപത്ഘട്ടങ്ങളിലും എന്നോടൊപ്പം ഉണ്ടായിരുന്നു. ഇപ്പോഴും ഞാൻ പ്രാർത്ഥിക്കുന്നത് ഒന്നു മാത്രം അങ്ങയോടുള്ള് ഭക്തി ഒന്നുമാത്രം. ഗോപികമാർക്ക് അങ്ങയോടുണ്ടായിരുന്ന പ്രണയം കലർന്ന അതിതീവ്രമായ ഭക്തി തന്ന് എന്നെ അനുഗ്രഹിച്ചാലും” എന്നാണ്. പിന്നീട് ഭീക്ഷ്മർ സ്വച്ഛന്തമൃത്യു വരിക്കുന്നു.\nശ്രീകൃഷ്ണൻ ദ്വാരകയിലേക്ക് പോകുന്നു..\nഉത്തര ശ്രീകൃഷ്ണനാൽ കാത്തു രക്ഷിക്കപ്പെട്ട പരീക്ഷിത്തിനു ജന്മം കൊടുക്കുന്നു.


‘സിഗ്മ പ്രീമിയര് ലീഗ് ക്രിക്കറ്റ് ടൂര്‍ണമെന്‍റിന്‍റെ രണ്ടാം സീസണില് യുഎസ് പെട്രോളിനെ തകർത്ത് എബിസി ബോയ്സ് – Kairali News | Kairali News Live\nദിലീപിന്റെ അപേക്ഷ ഫെബ്രുവരി ഒന്നിലേക്ക് മാറ്റി\nISRO ചാരക്കേസ്; സുപ്രീംകോടതി കേസ് ഫെബ്രുവരി 25ലേക്ക് മാറ്റി\nകോട്ടയം ജില്ലയിൽ7കൊവിഡ് ആശുപത്രികൾ; വാർഡ് തല ജാഗ്രതാ സമിതികൾ ശക്തിപ്പെടുത്തും; മന്ത്രി വി എൻ വാസവൻ\nവളരെ സവിശേഷമായ നിരീക്ഷണങ്ങൾ സോമനാഥൻ്റെ റിപ്പോർട്ടുകളുടെ പ്രത്യേകതയായിരുന്നു; സ്പീക്കര്\nസോമനാഥ് നിയമസഭാ റിപ്പോർട്ടിംഗിലൂടെയും പ്രതിവാര കോളത്തിലൂടെയും മികവുതെളിയിച്ച പ്രഗത്ഭൻ; മുഖ്യമന്ത്രി\nനഗരത്തിൽ ജീവിച്ച് നാടിന്റെ നന്മകളെപ്പറ്റി സംസാരിക്കുന്ന പരിസ്ഥിതി വാദികളെപ്പറ്റി സാമൂഹ്യ നിരീക്ഷകൻ ഡോ. പ്രേംകുമാർ\n‘സിഗ്മ പ്രീമിയര് ലീഗ് ക്രിക്കറ്റ് ടൂര്‍ണമെന്‍റിന്‍റെ രണ്ടാം സീസണില് യുഎസ് പെട്രോളിനെ തകർത്ത് എബിസി ബോയ്സ്\nസൗത്ത് ഇന്ത്യന് ഗാര്‍മെന്‍റ്സ് മാനുഫാക്ച്ചേഴ്സ് അസോസിയേഷന് (സിഗ്മ) സംഘടിപ്പിച്ച ‘സിഗ്മ പ്രീമിയര് ലീഗ് ക്രിക്കറ്റ് ടൂര്‍ണമെന്‍റിന്‍റെ രണ്ടാം സീസണില് യുഎസ് പെട്രോളിനെ തകർത്ത് എബിസി ബോയ്സ് വിജയികളായി. ആദ്യം ബാറ്റുചെയ്ത എബിസി ബോയ്സ് മൂന്ന് വിക്കറ്റ് നഷ്ടത്തിൽ 137 റൺസ് എടുക്കുകയായിരുന്നു. എന്നാൽ 12ഓവർ പൂർത്തിയാകുമ്പോൾ യുഎസ് പെട്രോളിന് ഏഴു വിക്കറ്റ് നഷ്ടത്തിൽ 133 റൺസ് മാത്രമാണ് മറികടക്കാനായത്.\nഎബിസി ബോയ്സിന്റെ നിയാസ് ആണ് മാൻ ഓഫ് ദി മാച്ചും മാന് ഓഫ് ദി സീരിസും മികച്ച ബാറ്റ്‌സ്മാനും. ലണ്ടൻ ബോയ്സിന്റെ മർഷൂഖ് ആണ് മികച്ച ബൗളർ. നിക്കോട്ടിന്‍റെ സിറാജ് ആണ് എമര്‍ജിങ് പ്ലേയര്. വിജയികള്‍ക്ക് ഡോട്ട്സ് കാർഗോ നൽകുന്ന ട്രോഫി അർഷിദ് കൈമാറി.\nപ്രീമിയർ ഫാബ്രിക് സോഴ്‌സിംഗ് സ്പോൺസർ ചെയുന്ന ഒന്നാം സമ്മാനമായ നാല് ലക്ഷം രൂപ ബെന്നി സമ്മാനിച്ചു. വിജയികൾക്കുള്ള മെഡൽ സിഗ്മ പ്രസിഡന്‍റ് യു.ഡി അന്‍വറും സിഗ്മ പ്രീമിയര് ലീഗ് സീസൺ2ചെയർമാൻ ഷെജു ടിയും സമ്മാനിച്ചു.\nസിഗ്മ പ്രീമിയര് ലീഗ് സീസണ്2ജോയിന്റ് സെക്രട്ടറി നെല്‍സണ്, സിഗ്മ ജനറല് സെക്രട്ടറി അബ്ബാസ് അദ്ധറ, ട്രഷറര് ശരീഫ് കെ എച്ച്, വൈസ് പ്രസിഡന്റ് അബ്ദുല് റഷീദ് എന്നിവര് സന്നിഹിതരായിരുന്നു\nജസ്റ്റ് ക്രിക്കറ്റ് സ്‌റ്റേഡിയത്തില് നവംബർ 27ന് ആരംഭിച്ച ടൂര്‍ണമെന്‍റിൽ വിവിധ സംസ്ഥാനങ്ങളില് നിന്നുള്ള ഒമ്പത് ടീമുകളാണ് ഏറ്റുമുട്ടിയത്.സിഗ്മയില് അംഗങ്ങളായവര്‍ക്ക് പുറമെ വസ്ത്ര വ്യാപാരരംഗത്ത് പ്രവര്‍ത്തിക്കുന്ന മൊത്തവ്യാപാരികളും ചെറുകിട വ്യാപാരികളും ടൂര്‍ണമെന്‍റിന്‍റെ ഭാഗമായി.\n‘ടെന്നീസ് കോർട്ടിലെ പവർ ഹൗസ്’; വമ്പൻ താരങ്ങളെ അട്ടിമറിച്ച് ഡാനിയേൽ കോളിൻസ്\nഒമിക്രോണ് വകഭേദം കോവിഡ് മഹാമാരിയെ അവസാനഘട്ടത്തിലേക്കു നയിച്ചേക്കാമെന്ന് യുഎസ് പകര്‍ച്ചവ്യാധി നിയന്ത്രണ വിദഗ്ധന് ഡോ. ആന്റണി ഫൗചി\n‘ടെന്നീസ് കോർട്ടിലെ പവർ ഹൗസ്’; വമ്പൻ താരങ്ങളെ അട്ടിമറിച്ച് ഡാനിയേൽ കോളിൻസ് January 28, 2022\nദിലീപിന്റെ അപേക്ഷ ഫെബ്രുവരി ഒന്നിലേക്ക് മാറ്റി January 28, 2022


വാമനപുരം ബ്ലോക്കില് ബാലറ്റ് ക്രമീകരണം തുടങ്ങി | Venjaramoodu\nവാമനപുരം ബ്ലോക്കില് ബാലറ്റ് ക്രമീകരണം തുടങ്ങി\nവെഞ്ഞാറമൂട്: വാമനപുരം ബ്ലോക്ക് പഞ്ചായത്തില് തിരഞ്ഞെടുപ്പിനുള്ള ബാലറ്റ് പേപ്പര് ക്രമീകരണങ്ങള് തുടങ്ങി. മുഖ്യ വരണാധികാരി സാം ഫ്രാങ്കിളിന്റെ നേതൃത്വത്തില് എണ്‍പതിലധികം പേരാണ് പോസ്റ്റല് ബാലറ്റിന്റെ ക്രമീകരണം നടത്തുന്നത്. എട്ട് ടേബിളുകളിലായാണ് പോസ്റ്റല് ബാലറ്റിനുള്ള അപേക്ഷകള് പരിശോധന നടത്തുകയും ബാലറ്റുകള് നിശ്ചിത കവറുകളാക്കിയിടുകയും ചെയ്യുന്നത്. അതത് പഞ്ചായത്തുകളുടെ വരണാധികാരികളും ഇലക്ഷന് ടീമും സഹായത്തിനുണ്ട്. നിയമന ഉത്തരവില്ലാതെ കിട്ടിയ പോസ്റ്റല് ബാലറ്റ് അപേക്ഷകള് മാറ്റിവയ്ക്കുകയും ചെയ്തു.\nമാണിക്കല്, നെല്ലനാട്, പുല്ലമ്പാറ, വാമനപുരം, നന്ദിയോട്, പാങ്ങോട്, കല്ലറ, പെരിങ്ങമ്മല എന്നീ പഞ്ചായത്തുകളാണ് വാമനപുരം ബ്ലോക്കില് ഉള്‍പ്പെടുന്നത്. ആദ്യ ദിവസം തന്നെ ആയിരത്തോളം പോസ്റ്റല് ബാലറ്റിന്റെ അപേക്ഷകളാണ് കിട്ടിയിട്ടുള്ളത്.


വ്യക്തിപരമായ കാര്യങ്ങൾക്ക് അവധി അനുവദിക്കണമെന്ന് ബുംറ : ഹാപ്പി ഹോളിഡേ ടു മി എന്ന് ക്യാപ്ക്ഷനോടെ സിനിമയിൽ നിന്നും അവധിയെടുത്ത് അനുപമ പരമേശ്വനും: പിന്നാലെ ബുംറയുടെ വധു അനുപമ പരമേശ്വരനാണെന്ന് സോഷ്യൽ മീഡിയ\nഇംഗ്ലണ്ടിനെതിരെയുള്ള നാലാം ടെസ്റ്റിൽ നിന്ന് അവധിയെടുത്ത ജസ്പ്രീത് ബുംറയുടെ വിവാഹത്തെ ചൊല്ലിയുള്ള അഭ്യൂഹങ്ങൾ സാമൂഹിക മാധ്യമങ്ങളിൽ വൈറലാകുന്നു. മലയാളി നടി അനുപമ പരമേശ്വനെ ചേർത്തുള്ള അഭ്യൂഹങ്ങളാണ് പരക്കുന്നത്. ലൈവ് ഹിന്ദുസ്ഥാന്, ഇന്ത്യാ ഗ്ലിറ്റ്‌സ്, ന്യൂസ് 18, അമര് ഉജാല തുടങ്ങി നിരവധി വെബ് പോർട്ടലുകൾ ഇക്കാര്യം റിപ്പോർട്ട് ചെയ്തു.\nവ്യക്തിപരമായ കാര്യങ്ങൾക്ക് അവധി അനുവദിക്കണം എന്നാണ് ബുംറ ബിസിസിഐയോട് ആവശ്യപ്പെട്ടിരുന്നത്. ക്രിക്കറ്റ് ബോർഡ് അതംഗീകരിക്കുകയും ചെയ്തു. വിവാഹങ്ങൾക്കായുള്ള ഒരുക്കങ്ങൾക്കായാണ് താരം അവധിയെടുത്തത് എന്ന് പിന്നീട് എഎൻഐ ആണ് റിപ്പോർട്ട് ചെയ്തത്. ഇംഗ്ലണ്ടിനെതിരായ ടി20യിലും പേസ് ബൗളർ കളിക്കില്ലെന്നാണ് സൂചന.\nഇൻസ്റ്റഗ്രാമിലെ വിവരപ്രകാരം സിനിമയിൽ നിന്ന് താൽക്കാലിക അവധിയെടുത്തിരിക്കുകയാണ് അനുപമ. ഹാപ്പി ഹോളിഡേ ടു മി എന്ന കുറിപ്പോടെയാണ് ഇൻസ്റ്റയിൽ നടി ഏറ്റവും പുതിയ ചിത്രങ്ങൾ പങ്കുവച്ചിട്ടുള്ളത്.\n2019ൽ ഇരുവരും പ്രണയത്തിലാണെന്ന തരത്തിലുള്ള വാർത്തകൾ പുറത്തു വന്നിരുന്നു. ആ സമയത്ത് 1.1 ദശലക്ഷം ഫോളോവേഴ്‌സുള്ള ബുംറയുടെ ട്വിറ്റർ പേജിലെ ഫോളോ ലിസ്റ്റിൽ 25 പേർ മാത്രമാണ് ഉണ്ടായിരുന്നത്. അതിലെ ഏക നടി അനുപമയായിരുന്നു. ഇതാണ് അഭ്യൂഹങ്ങൾക്ക് വഴി വച്ചത്. എന്നാൽ ബുംറയും താനും അടുത്ത സുഹൃത്തുക്കൾ മാത്രമാണ് എന്നും അതിൽക്കൂടുതൽ ഒന്നുമില്ലെന്നും നടി പ്രതികരിച്ചിരുന്നു.


പാല ഒരു ചുവരെഴുത്തോ-CPM-led LDF won the by election to Pala Assembly constituency | Indian Express Malayalam\npala election results 2019 ldf candidate mani c kappan wins\nകേരളത്തിന്‍റെ രാഷ്ട്രീയ ചരിത്രത്തില് തനതായ ഇടം നേടിയ കേരള കോൺഗ്രസിന്‍റെ അസ്തമയത്തിന്‍റെ ആരംഭമാണോ ഇപ്പോള് നമ്മള് കണ്ടു കൊണ്ടിരിക്കുന്നതെന്നു സംശയിക്കേണ്ടിയിരിക്കുന്നു\nUpdated: October 1, 2019 10:45:15 am\nഇടതുപക്ഷത്തിന് തന്നെ ഉറച്ച പ്രതീക്ഷയൊന്നും ഇല്ലാതിരുന്ന ഒരു വിജയമാണ് പാലായില് അവര്‍ക്കു ലഭിച്ചിരിക്കുന്നത്. എക്സിറ്റ് പോള് സര്‍വേ ഫലങ്ങളില് യുഡിഎഫിന് 2016-ലെ 42 ശതമാനം 48 ശതമാനമായി ഉയരുകയും എല്‍ഡിഎഫിന് 39-ല് നിന്ന് 32-ലേക്ക് താഴുകയും ചെയ്യുമെന്ന് പ്രവചിച്ചിരുന്നിടത്താണ് യുഡിഎഫ് 40-ലേക്ക് വീഴുകയും എല്‍ഡിഎഫ് 42-ലേക്ക് കയറുകയും ചെയ്തിരിക്കുന്നത്. മാസങ്ങള്‍ക്ക് മുന്‍പ് നടന്ന ലോക്സഭാ തിരഞ്ഞെടുപ്പില് യുഡിഎഫിന് ലഭിച്ച വന് ജനപിന്തുണയും എല്‍ഡിഎഫ് നേരിട്ട തിരിച്ചടിയുമായും ഒരു ബന്ധവുമില്ലാത്ത വിധമാണ് പാലായിലെ വിധിയെഴുത്ത്. ഈ ചുരുങ്ങിയ സമയത്തിനുള്ളില് കേരളത്തിലെയോ ഇന്ത്യയിലെയോ രാഷ്ട്രീയാന്തരീക്ഷത്തില് ഇത്ര വലിയ മാറ്റമെന്തെങ്കിലും ഉണ്ടായിട്ടുണ്ടോ? ഒറ്റനോട്ടത്തില് ഒന്നും കാണാനാവില്ലെങ്കിലും സൂക്ഷിച്ചുനോക്കിയാല് ചിലതൊക്കെ കാണുകയുമാവാം.\nലോക്സഭാ തിരഞ്ഞെടുപ്പിന്‍റെ സാഹചര്യത്തില് കോൺഗ്രസിന്‍റെ നേതൃത്വത്തിലുള്ള യുപിഎ സര്‍ക്കാര് കേന്ദ്രത്തില് അധികാരത്തില് വന്നേക്കുമെന്ന് അഥവാ വരണമെന്ന് യുഡിഎഫിന്‍റെയും എല്‍ഡിഎഫിന്‍റെയും പിന്നിലുള്ള ഭൂരിപക്ഷം ജനങ്ങളും ചിന്തിച്ചിരുന്നു. അതാണ് യുഡിഎഫ് അനുകൂല തരംഗമായി മാറിയത്. എന്നാല് ഫലം വ്യത്യസ്തമായതോടെ എല്ലാവരും പഴയ അവസ്ഥയിലേക്ക് തിരിച്ചെത്തുകയും ചെയ്തു.\nപാലായിലെ ഉപതിരഞ്ഞടുപ്പ് ഫലം അവിടത്തെ സവിശേഷ സാഹചര്യത്തില് നിന്നാണ് പരിശോധിക്കേണ്ടത്. കെ.എം.മാണിയുടെ രാഷ്ട്രീയതട്ടക മെന്ന നിലക്ക് രാഷ്ട്രീയത്തിനുപരിയായി മാണിയെന്ന നേതാവിനെ മാത്രം കേന്ദ്രീകരിച്ചാണ് പാലായിലെ രാഷ്ട്രീയം ചലിച്ചിരുന്നത്. മാണി മരിക്കുന്ന തുവരെയും മറ്റാര്‍ക്കും അവിടെ ഇടപെടാന് കഴിയുമായിരുന്നില്ല. മകന് ജോസ്.കെ.മാണിയെ വളര്‍ത്തിക്കൊണ്ടു വരാന് മാണി ശ്രമിച്ചിരുന്നെങ്കിലും അത് വിജയിച്ചില്ല. മാണിയുടെ ഒരു നിഴലായി നില്‍ക്കാനല്ലാതെ സ്വന്തമായ ഒരു രാഷ്ട്രീയ വ്യക്തിത്വം കരുപിടിപ്പിക്കുന്നതില് ജോസ്.കെ.മാണി അമ്പേ പരാജയപ്പെടുകയായിരുന്നു. മാണിയുടെ കാലം മുതല്‍ക്കു തന്നെ നേതൃത്വത്തിലെത്തിയ പി.ജെ.ജോസഫുമായി ഐക്യപ്പെട്ടുപോകാന് ജോസ് കെ.മാണി വിസമ്മതിച്ചതോടെയാണ് സ്ഥിതിഗതികള് വഷളായത്. തിരഞ്ഞടുപ്പ് വേളകളില് മാണിയുടെ ചിഹ്നമായി പാലക്കാര് നെഞ്ചിലേറ്റിയിരുന്ന രണ്ടില കൂടി നഷ്ടപ്പെട്ടതോടെ അന്തരീക്ഷം കൈവിട്ടു പോവുകയായിരുന്നു.\nRead Also: പാലാ വിജയം പിണറായിയുടേതും\nകേരളത്തിന്‍റെ രാഷ്ട്രീയ ചരിത്രത്തില് തനതായ ഇടം നേടിയ കേരള കോൺഗ്രസിന്‍റെ അസ്തമയത്തിന്‍റെ ആരംഭമാണോ ഇപ്പോള് നമ്മള് കണ്ടു കൊണ്ടിരിക്കുന്നതെന്നു സംശയിക്കേണ്ടിയിരിക്കുന്നു. 1960-കളുടെ ആരംഭത്തില് കോൺഗ്രസ് നേതാവായിരുന്ന പി.ടി.ചാക്കോ വ്യക്തിപരമായ ആരോപണങ്ങളുടെ പേരില് പാര്‍ട്ടിയില് നിന്ന് പുറത്തു പോയതിനെ തുടര്‍ന്നുള്ള സാഹചര്യത്തില് കോൺഗ്രസ് നേതാവായിരുന്ന കെ.എം. ജോര്‍ജിന്‍റെ നേതൃത്വത്തില് ഒരു വിഭാഗം എംഎല്‍എമാര് വേറിട്ട് പോയി രൂപംകൊടുത്ത കേരള കോൺഗ്രസ് മധ്യ തിരുവിതാംകൂറിലെ സാമൂഹ്യ സാമ്പത്തിക സാഹചര്യങ്ങളുടെ സൃഷ്ടി കൂടിയായിരുന്നു. ആ സാഹചര്യങ്ങള് തന്നെയാണ് ഇത്രയും നാള് അതിനെ നിലനിര്‍ത്തിപ്പോന്നതും.\nമധ്യതിരുവിതാംകൂറിലെ ധനിക, ഇടത്തരം കര്‍ഷകരായിരുന്നു ഈ പ്രസ്ഥാനത്തിന്‍റെ മുഖ്യ സാമൂഹ്യാടിസ്ഥാനം. സാമൂഹ്യമായി നോക്കിയാല് ക്രിസ്ത്യന്, നായര് വിഭാഗങ്ങളാണ് പ്രധാനമായും ഈ പ്രസ്ഥാനത്തില് അണിനിരന്നത്. ചെറിയ തോതിലാണെങ്കിലും മറ്റെല്ലാ സാമൂഹ്യവിഭാഗങ്ങളും ഉള്‍പ്പെടുന്ന മതേതരജനാധിപത്യ പ്രസ്ഥാനം തന്നെ ആയിരുന്നു അത്. ക്രിസ്ത്യന് മതമേലധ്യക്ഷന്മാരും എന്‍എസ്എസ് നേതാവ് മന്നത്ത് പദ്മനാഭനുമെല്ലാമായിരുന്നു ആരംഭം മുതല്‍ക്കേ കേരളാ കോൺഗ്രസിന്‍റെ സംരക്ഷകര്. കേരളത്തില് ഏറ്റവുമധികം പിളര്‍പ്പുകള് നേരിട്ട ഒരു പാര്‍ട്ടിയാണിതെന്നും പറയേണ്ടിയിരിക്കുന്നു. കേരളത്തിലെ വോട്ടുബാങ്ക് രാഷ്ട്രീയത്തിന്‍റെ അന്തരീക്ഷത്തില് ഇടതുപക്ഷത്തും വലതുപക്ഷത്തും സന്ദര്‍ഭോചിതമായി പങ്കു ചേരാനുള്ള മെയ് വഴക്കമാണ് ഈ പാര്‍ട്ടിക്ക് അതിജീവിക്കാനുള്ള ശേഷി നല്‍കിയത്. താരതമ്യേന പിന്‍നിരയില് നിന്ന് ഉയര്‍ന്നുവന്ന കെ.എം.മാണി ഈ മെയ് വഴക്കത്തിന്‍റെ കാര്യത്തില് മറ്റുള്ളവരെയെല്ലാം പിന്നിലാക്കി മുന്നേറുകയായിരുന്നു. ആ മുന്‍കൈ തന്നെയാണ് അനവധി പിളര്‍പ്പുകളെ അതിജീവിച്ച് കേരള കോൺഗ്രസിന്‍റെ മുഖ്യധാരയെ തന്നോടൊപ്പം നിര്‍ത്താന് കെ.എം.മാണിയെ പ്രാപ്തനാക്കിയത്.\nപാലായില് നടന്ന ഉപതിരഞ്ഞെടുപ്പിലേക്ക് തന്നെ വരാം. കേരളാ കോൺഗ്രസിലെ രണ്ടു ചേരികള് തമ്മിലുള്ള വിഴുപ്പലക്കല് വഷളായപ്പോൾ യുഡിഎഫ് നേതൃത്വം നേരിട്ട് പ്രചാരണത്തിന്‍റെയും മറ്റും ഉത്തരവാദിത്വം ഏറ്റെടുത്തു രംഗത്തുണ്ടായിരുന്നിട്ടും വലിയ പ്രയോജനമൊന്നും ഉണ്ടായില്ല. പ്രാദേശികപ്രവര്‍ത്തകര്‍ക്കും നേതാക്കള്‍ക്കും പകരം നില്‍ക്കാന് പുറത്തുനിന്നുള്ളവര്‍ക്ക്, അവര് എത്ര പ്രഗത്ഭരായിരുന്നാലും, കഴിയില്ല എന്ന ലളിത യാഥാർഥ്യം തന്നെയാണ് പാലായിലും തെളിയിക്കപ്പെട്ടത്. പ്രാദേശിക നേതൃത്വം പരസ്പര ധാരണ യോടെ പ്രവര്‍ത്തിച്ചിരുന്നെങ്കില് പതിവ് ചിഹ്നം നഷ്ടപ്പെടുമായിരുന്നില്ലെന്നു തിരിച്ചറിയുന്ന ജനങ്ങള് അത്തരക്കാരോട് സഹതാപം പുലര്‍ത്തുക യില്ലെന്ന് മനസ്സിലാക്കാന് വലിയ ഗവേഷണമൊന്നും ആവശ്യമില്ല.\nകഴിഞ്ഞ മൂന്നു തിരഞ്ഞെടുപ്പിലും കെ.എം.മാണിയോട് തോറ്റ എല്‍ഡിഎഫ് സ്ഥാനാര്‍ഥി മാണി സി.കാപ്പന് ജനങ്ങളോട് അഭ്യര്‍ഥിച്ചത് ഈ നാലാം തവണയെങ്കിലും തനിക്കൊരു വോട്ടു നല്‍കാനാണ്. കെ.എം.മാണി ഇല്ലാത്ത സാഹചര്യത്തില് ജനങ്ങളില് ഒരു ചെറു വിഭാഗമെങ്കിലും അങ്ങിനെ ചിന്തിക്കാന് ഇടയാകുന്നത് സ്വാഭാവികം മാത്രമാണ്. അതുതന്നെയാണ് സംഭവിച്ചതും. അഖിലേന്ത്യാതലത്തിലും കേരളത്തിലും സജീവമായി നിലനില്‍ക്കുന്ന രാഷ്ട്രീയ വിഷയങ്ങള് ചര്‍ച്ച ചെയ്യാന് രണ്ടു മുന്നണികളും തയ്യാറായില്ലെന്നാണ് റിപ്പോര്‍ട്ടുകള് വെളിവാക്കുന്നത്.\nകേരളാ കോൺഗ്രസിലെ ആഭ്യന്തര വൈരുധ്യങ്ങള് വോട്ടു ചോരാനിടയാകുംവരെ രൂക്ഷമായിരുന്നുവെന്നു റിപ്പോര്‍ട്ടുകള് ഉള്ളപ്പോള് തന്നെ തിരഞ്ഞെടുപ്പു ഫലത്തെ സ്വാധീനിച്ച മറ്റു ഘടകങ്ങളും പരിശോധിക്കേണ്ടതുണ്ട്. ലോക്സഭാ തിരഞ്ഞെടുപ്പില് നേരിട്ട വന് തിരിച്ചടിയെ തുടര്‍ന്ന് ഇടതുപക്ഷം ആത്മപരിശോധന നടത്തുകയും ശബരിമല വിഷയത്തില് മുഖ്യമന്ത്രി പിണറായി വിജയന് സ്വീകരിച്ച നിലപാടിന്‍റെ പേരില് പാര്‍ട്ടി സംസ്ഥാനകമ്മിറ്റി സ്വയം വിമർശനം നടത്തുകയും ഗൗരവപൂര്‍വ്വം ജനസമ്പര്‍ക്കപരിപാടിയും മറ്റും നടത്തി ജനപിന്തുണ വീണ്ടെടുക്കാന് ശ്രമിക്കുകയും ചെയ്തു. അവര്‍ക്ക് പിന്തുണ വർധിക്കുന്നതില് അത് ഒരു കാരണം തന്നെയാണ്. അതോടൊപ്പം തിരഞ്ഞെടുപ്പ് ഫലം നല്‍കുന്ന വോട്ടു പങ്കാളിത്തവിവരങ്ങള് ശ്രദ്ധേയമാണ്. 2016-നെ അപേക്ഷിച്ച് ബിജെപിയുടെ വോട്ടു ആറായിരത്തിലധികമാണ് കുറഞ്ഞിരിക്കുന്നത്. ബിഡിജെഎസും പി.സി.ജോര്‍ജിന്‍റെ ജനപക്ഷവും പാലയില് എന്‍ഡിഎക്കു വോട്ടു ചെയ്യില്ലെന്ന് പ്രഖ്യാപിക്കുകയും ചെയ്തിരുന്നു. അതു മാത്രമാണോ ബിജെപിയുടെ വോട്ടു ഇത്രയും കുറയാന് കാരണമെന്ന് വ്യക്തമല്ല. വെള്ളാപ്പള്ളി നടേശന് എസ്എന്‍ഡിപിയുടെ പിന്തുണ ഇടതുപക്ഷത്തിനെന്നു ഉറപ്പു പറയുകയും ചെയ്തിരുന്നു.\nതിരഞ്ഞെടുപ്പ് രാഷ്ട്രീയത്തിന്‍റെ തലത്തില് സംഭവിച്ചുകൊണ്ടിരിക്കുന്ന അപചയത്തിന്‍റെ ചിത്രം ഇവിടെ വ്യക്തമായി കാണാം. കേരളം അവകാശപ്പെട്ടുകൊണ്ടിരുന്ന രാഷ്ട്രീയ പ്രബുദ്ധതയുടെ പ്രധാന ഭാഗമായിരുന്നു രാഷ്ട്രീയ സദാചാരം. രാഷ്ട്രീയ സദാചാരം കൊണ്ട് ഉദ്ദേശിക്കുന്നത് തത്വ ദീക്ഷയില്ലാത്തതും അവസരവാദപരവുമായ കൂട്ടുകെട്ടുകള്‍ക്ക് അവസരമുണ്ടാക്കില്ലെന്നാണ്. കഴിഞ്ഞ ലോക്സഭാ തിരഞ്ഞെടുപ്പില് എന്‍ഡിഎയുടെ ഭാഗമായിരുന്ന ബിഡിജെഎസിന്‍റെയും ജനപക്ഷത്തിന്‍റെയും വോട്ടു ഇപ്പോള് ഇടതുപക്ഷത്തിന് ലഭിക്കാനിടയായിട്ടുള്ളത്, ഏതായാലും രാഷ്ട്രീയ സദാചാരത്തിനു ഒരു മാതൃകയല്ല. വോട്ടുബാങ്ക് രാഷ്ട്രീയത്തില് അത്തരം പരിഗണനകള്‍ക്ക് പ്രസക്തിയില്ലെന്ന് സമർത്ഥിക്കാം.\nപാര്‍ലമെന്‍ററി രാഷ്ട്രീയത്തില് ഇടതുപക്ഷം, വലതുപക്ഷം എന്ന രീതിയിലുള്ള വിവക്ഷകള്‍ക്ക് വലിയ പ്രസക്തിയില്ലെന്ന് ചിന്തിക്കുന്ന കൂട്ടത്തിലാണ് ഈ ലേഖകന്. പാര്‍ലമെന്‍ററി രാഷ്ട്രീയം അടിസ്ഥാനപരമായി അംഗീകരിക്കുന്നവര് ജനാധിപത്യത്തില് വിശ്വസിക്കുന്നവരാകണം. അങ്ങനെയുള്ളവര്‍ക്ക് വിപ്ലവസ്വഭാവമുള്ള പരിപാടികളുമായി സഹകരിക്കാനാവില്ല. ഇടതുപക്ഷ പരിപാടികളെല്ലാം വിപ്ലവസ്വഭാവമുള്ളവ ആയിക്കൊള്ളണമെന്നില്ലെന്നു പറയാം. എങ്കിലും അങ്ങോട്ടൊരു ചായ്‌വെങ്കിലും ഉണ്ടാവുക സ്വാഭാവികമാണ്. അതുകൊണ്ടാണ് അതിനു ജനാധിപത്യവുമായി പൂര്‍ണമായി പൊരുത്തപ്പെട്ടു പോവാനാവില്ലെന്നു പറയേണ്ടി വരുന്നത്.\nപാലാ തിരഞ്ഞെടുപ്പില് പ്രവര്‍ത്തിച്ചിട്ടുള്ളത് വോട്ടുബാങ്ക് രാഷ്ട്രീയം തന്നെയാണ്. അതില് അസ്വാഭാവികമായിട്ടു ഒന്നുമില്ലെന്ന് നമുക്ക് സമാധാനിക്കുകയുമാവാം.\nWeb Title: Pala election results 2019 ldf candidate mani c kappan wins


4G യുമായി എല്‍ജി\nനാലാം തലമുറ (4G) മൊബൈല് ഫോണ് സേവനം ലോകത്ത് വ്യാപകമായിത്തുടങ്ങിയതോടെ മത്സരം ഈ മേഖലയിലേക്ക് കടക്കുകയാണ്. ഈ രംഗത്തേക്കുള്ള എല്‍ജിയുടെ പുതിയ അവതാരമാണ് 5.5 ഇഞ്ച് ഫുള് എച്ച്.ഡി. ഡിസ്‌പ്ലേയുള്ള ജി.എക്‌സ് ( GX ) എന്ന മോഡല്. മാതൃരാജ്യമായ ദക്ഷിണ കൊറിയയിലാണ് കമ്പനി കഴിഞ്ഞദിവസം ഈ പുതിയ ഫാബ്‌ലറ്റ് അവതരിപ്പിച്ചത്. എല്.ജി.യുടെ ഒപ്റ്റിമസ് ജി പ്രോ ( LG Optimus G pro ) എന്ന മോഡലിന് സമാനമായ സ്‌പെസിഫിക്കേഷനാണ് ഇതിലെന്നാണ് റിപ്പോര്‍ട്ടുകള്. വില, …\nContinue reading 4G യുമായി എല്‍ജി\nടാബ്‌ലറ്റും ലാപ്‌ടോപ്പും ചേര്‍ന്ന ഫുജിറ്റ്‌സുവിന്റെ ‘ടാബ്-ടോപ്പ്’\nദിനോസറുകള്‍ക്കും സ്മാര്‍ട്‌ഫോണുകള്‍ക്കും മുമ്പേ ജനം പറഞ്ഞുതുടങ്ങിയ പഴഞ്ചൊല്ലാണ് ‘അക്കരെ കാണുമ്പോള് ഇക്കരെപ്പച്ച’ എന്നത്. പുത്തന് ഗാഡ്ജറ്റുകള് ദിവസേനെയിറങ്ങുന്ന ഇക്കാലത്താണ് ആ പഴഞ്ചൊല്ലിന് കൂടുതല് പ്രസക്തിയെന്നു തോന്നുന്നു. ടാബ്‌ലറ്റ് വാങ്ങിയവന് ഐഫോണ് ആകാമായിരുന്നെന്ന ദു:ഖം, ലാപ്‌ടോപ്പുള്ളവന് ടാബ്‌ലറ്റ് മതിയായിരുന്നുവെന്ന തോന്നല്…! അപ്രാപ്യമായ അക്കരപ്പച്ചകളെക്കുറിച്ചോര്‍ത്ത് ആകുലപ്പെടുന്നവരുടെ എണ്ണത്തില് നിങ്ങളും ഞാനുമൊക്കെ പെടും. ഇക്കാര്യങ്ങളൊക്കെ മനസിലാക്കിയാണ് ജപ്പാന് കമ്പനിയായ ഫുജിറ്റ്‌സു പുതിയൊരു ഗാഡ്ജറ്റ് അവതരിപ്പിച്ചിരിക്കുന്നത്. സ്‌റ്റൈലിസ്റ്റിക് ക്യൂ 702 ടാബ്‌ലറ്റ് എന്നു പേരിട്ടിരിക്കുന്ന ഈ മോഡല് കാഴ്ചയിലൊരു ടാബ്‌ലറ്റ് കമ്പ്യൂട്ടര് തന്നെ. …\nContinue reading ടാബ്‌ലറ്റും ലാപ്‌ടോപ്പും ചേര്‍ന്ന ഫുജിറ്റ്‌സുവിന്റെ ‘ടാബ്-ടോപ്പ്’\nCategories 3G, 4G, Laptop, Tablet


ഇഷ്ടദേവന്റെ പേരു പറയാന് പോലുമാവാത്തത് ഭക്തന്റെ ഗതികേട്, തിരഞ്ഞെടുപ്പു കമ്മിഷന് ആലോചിച്ചു മറുപടി കൊടുക്കുമെന്ന് സുരേഷ് ഗോപി | VygaNews\nഇഷ്ടദേവന്റെ പേരു പറയാന് പോലുമാവാത്തത് ഭക്തന്റെ ഗതികേട്, തിരഞ്ഞെടുപ്പു കമ്മിഷന് ആലോചിച്ചു മറുപടി കൊടുക്കുമെന്ന് സുരേഷ് ഗോപി\nതിരുവനന്തപുരം: തിരഞ്ഞെടുപ്പു ചട്ടം ലംഘിച്ചിട്ടില്ലെന്നും ഇഷ്ടദേവന്റെ പേരു പറയാന് പോലുമാവാത്തതു ഗതികേടാണെന്നും ജനം ഇതിനു വോട്ടിലൂടെ മറു...\nതിരുവനന്തപുരം: തിരഞ്ഞെടുപ്പു ചട്ടം ലംഘിച്ചിട്ടില്ലെന്നും ഇഷ്ടദേവന്റെ പേരു പറയാന് പോലുമാവാത്തതു ഗതികേടാണെന്നും ജനം ഇതിനു വോട്ടിലൂടെ മറുടപടി കൊടുക്കുമെന്നും തൃശൂരിലെ എന്‍ഡിഎ സ്ഥാനാര്‍ത്ഥി സുരേഷ് ഗോപി.\nശബരിമല അയ്യപ്പന്റെ പേരില് വോട്ട് ചോദിച്ചതിന് സുരേഷ് ഗോപിയോടു വരണാധികാരിയായ തൃശൂര് ജില്ലാ കളക്ടര് വിശദീകരണം ആവശ്യപ്പെട്ടിരുന്നു. ഇതിനെക്കുറിച്ചു പ്രതികരിക്കുകയായിരുന്നു അദ്ദേഹം.\nതിരഞ്ഞെടുപ്പ് കമ്മിഷന്റെ നോട്ടീസിന് ആലോചിച്ച് പാര്‍ട്ടി മറുപടി നല്‍കും. ഭക്തന്റെ ഗതികേടാണ് ഇഷ്ട ദേവന്റെ പേര് പറയാന് കഴിയാതെ വരുന്നത്. ഇതെന്ത് ജനാധിപത്യമാണ്? ജനം ഇതിനു മറുപടി കൊടുക്കുമെന്നും സുരേഷ് ഗോപി പറഞ്ഞു.\nവെള്ളിയാഴ്ച തേക്കിന്‍കാട് മൈതാനത്തെ എന്.ഡി.എ കണ്‍വെന്‍ഷനില് സുരേഷ് ഗോപി നടത്തിയ പ്രസംഗമാണ് ജില്ലാ തിരഞ്ഞെടുപ്പ് ഓഫീസര് കൂടിയായ ജില്ലാ കളക്ടര് നോട്ടീസ് നല്‍കാന് കാരണമായത്.\nസുരേഷ് ഗോപിക്ക് നോട്ടീസ് കൊടുത്ത കളക്ടര്‍ക്ക് വിവരക്കേടാണെന്ന് ബി.ജെ.പി വക്താവ് ബി. ഗോപാലകൃഷ്ണന് പറഞ്ഞു. ശബരിമല പ്രശ്‌നം പിണറായി സര്‍ക്കാരിന്റെ വീഴ്ചയും അയ്യപ്പവിശ്വാസികളോട് ചെയ്ത അപരാധവുമാണ്.\nഇതു തിരഞ്ഞെടുപ്പ് വിഷയം തന്നെയാണ്. ശബരിമല എന്ന വാക്ക് ഉച്ചരിക്കാന് പാടില്ലെന്നത് തിരഞ്ഞെടുപ്പ് ചട്ടലംഘനമാണെന്നു പറഞ്ഞാല് അതു വിവരക്കേടാണ്. ശബരിമല വിഷയത്തെ തിരഞ്ഞെടുപ്പ് കമ്മിഷന് എതിര്‍ത്താലും ജനങ്ങള്‍ക്കു മുമ്പാകെ ഉയര്‍ത്തിക്കാട്ടും.\nശബരിമല വിഷയം തിരഞ്ഞെടുപ്പ് വിഷയം തന്നെയാണ്. അത് ഉയര്‍ത്തിക്കൊണ്ടുവന്ന് വോട്ട് ചോദിക്കുമെന്നും ബി. ഗോപാലകൃഷ്ണന് പറഞ്ഞു. കളക്ടര് അനുപമ സ്വീകരിച്ച നടപടിയെ ശക്തമായി അപലപിക്കുന്നുവെന്നും അദ്ദേഹം പ്രസ്താവനയില് പറഞ്ഞു.\n''തൃശിവപേരൂരുകാരുടെ മുന്നില് വരുമ്പോള്, ഞാന് കേരളത്തിന്റെ ഒരു പരിഛേദത്തിനോടാണ്, ശബരിമലയുടെ പഞ്ചാത്തലത്തില് വോട്ടിനുവേണ്ടി അപേക്ഷിക്കുന്നത്. എന്റെ അയ്യന്, എന്റെ അയ്യന്, നമ്മുടെ അയ്യന്, ആ അയ്യന് എന്റെ വികാരമാണെങ്കില്, ഈ കിരാതസര്‍ക്കാരിനുള്ള മറുപടി തിരഞ്ഞെടുപ്പിലൂടെ കേരളത്തിലല്ല, ഭാരതത്തില് മുഴുവന്, അയ്യന്റെ ഭക്തര് മുഴുവന് അത് അലയടിപ്പിച്ചിരിക്കും. അതുകണ്ട് ആരും കൂട്ടുപിടിക്കേണ്ട. ഒരു യന്ത്രങ്ങളും കൂട്ടിനു വേണ്ട. മുട്ടുമടങ്ങി വീഴാന്, നിങ്ങളുടെ മുട്ടുകാലുണ്ടാകില്ല. അതുകൊണ്ട് എന്റെ പ്രചാരണ വേളകളില് ശബരിമല ഞാന് ചര്‍ച്ചയാക്കില്ല എന്ന് പ്രതിജ്ഞ ചെയ്യുകയാണിവടെ.'' ഇിതായിരുന്നു തേക്കിന്‍കാട് മൈതാനിയില് സുരേഷ് ഗോപിയുടെ പ്രസംഗം.\nതേക്കിന്‍കാട് മൈതാനിയില് ഏപ്രില് അഞ്ചിന് നടന്ന എന്‍ഡിഎ കണ്‍വെന്‍ഷനിലെ പ്രസംഗത്തിന്റെ വീഡിയോ കളക്ടര് പരിശോധിച്ചിരുന്നു. ഇതിനു ശേഷമാണ് 48 മണിക്കൂറിനകം വിശദീകരണം നല്‍കണമെന്നാവശ്യപ്പെട്ട് സുരേഷ് ഗോപിക്കു നോട്ടീസ് കൊടുത്തിരിക്കുന്നത്.\nKeywords: Sabarimala, Lord Ayyappa, Suresh Gopi, TV Anupama\nVygaNews: ഇഷ്ടദേവന്റെ പേരു പറയാന് പോലുമാവാത്തത് ഭക്തന്റെ ഗതികേട്, തിരഞ്ഞെടുപ്പു കമ്മിഷന് ആലോചിച്ചു മറുപടി കൊടുക്കുമെന്ന് സുരേഷ് ഗോപി


Friday 25 November 2016 11:24 am IST\nമനാഗുവ: മധ്യ അമേരിക്കയുടെ പസഫിക്ക് തീരത്ത് അതിശക്തമായ ഭൂചലനം. റിക്ടര് സ്‌കെയിലില് 7.0 തീവ്രത രേഖപ്പെടുത്തിയ ഭൂചലനത്തില് ആളപായം ഉണ്ടായതായി റിപ്പോര്‍ട്ടില്ല. അതേസമയം നാശനഷ്ടങ്ങളുടെ കണക്കുകള് അധികൃതര് ശേഖറിച്ചു വരികയാണ്. ഭൂചലനത്തെ തുടര്‍ന്ന് അപകടകരമായ സുനാമിത്തിരകള് ഉണ്ടാകുമെന്ന് അമേരിക്കന് നിരീക്ഷണ ഏജന്‍സികള് മുന്നറിയിപ്പ് നല്‍കി. നിക്കരാഗ്വയുടെയും കോസ്റ്റാറിക്കയുടേയും കരീബിയന് തീരങ്ങളും ഭൂചലനത്തെ തുടര്‍ന്ന് ഒറ്റപ്പെട്ടു. വലിയ രീതിയിലുള്ള നാശഷ്ടങ്ങള് ഉണ്ടായിട്ടില്ലെന്ന് എല് സല്‍വദോറിലെ അടിയന്തിര സേവന വിഭാഗം അറിയിച്ചു. ഭൂചലനത്തെ തുടര്‍ന്ന് നിക്കരാഗ്വന് പ്രസിഡന്റ് ഡാനിയല് ഒര്‍ടേഗ രാജ്യത്ത് അടിയന്തിരാവസ്ഥ പ്രഖ്യാപിച്ചു. ഭൂചലനത്തിന്റെ പ്രഭവകേന്ദ്രത്തില് നിന്ന് 300 കിലോമീറ്ററോളം അകലെയുള്ള തീരപ്രദേശങ്ങളില് സുനാമിത്തിരകള് ഉണ്ടാകുമെന്നാണ് പസഫിക്ക് സുനാമി മുന്നറിയിപ്പ് കേന്ദ്രം അറിയിച്ചു.\nഅലാസ്‌കയില് ഭൂചലനം; യുഎസില് സുനാമി മുന്നറിയിപ്പ്\nഇറ്റലിയില് വന് ഭൂകമ്പം; റിക്ടര് സ്‌കെയിലില് 6.2 തീവ്രത രേഖപ്പെടുത്തി


കള്ളുഷാപ്പുകളിൽ കള്ള് മാത്രമല്ല രൂചിയൂറും കറികളുണ്ട് ! : ഇവിടെ നിന്നെല്ലാം കഴിക്കണം…. – Times Kerala\nകള്ളുഷാപ്പുകളിൽ കള്ള് മാത്രമല്ല രൂചിയൂറും കറികളുണ്ട് ! : ഇവിടെ നിന്നെല്ലാം കഴിക്കണം….\nകേരളത്തിലെ കള്ളുഷാപ്പുകളിൽ കള്ള് മാത്രമല്ല മറിച്ച് നാവിൽ രൂചിയൂറും കറികളുണ്ട്. കേരളത്തിൽ നിരവധി കള്ളുഷാപ്പുകൾ ഫാമിലി കള്ളുഷാപ്പുകളായി മാറിയിരിക്കുന്നു. കരിമീനും കായലും കെട്ടുവള്ളവും തേടിയെത്തുന്ന സഞ്ചാരികള്‍ക്ക് കേരളത്തിലെ കള്ള് ഷാപ്പുകളും എന്നും പ്രിയപ്പെട്ടവയാണ്. കേരളത്തിലെ പ്രധാനപ്പെട്ട കള്ളുഷാപ്പുകളെ കുറിച്ചറിയാൻ….\nമങ്കൊമ്പ് ആലപ്പുഴയിലെ കുട്ടനാട് താലൂക്കിലാണ് മങ്കൊമ്പ് സ്ഥിതി ചെയ്യുന്നത്. ആലപ്പുഴയില് നിന്ന് ചങ്ങനാശേരി ഭാഗത്തേക്ക് സഞ്ചരിച്ചാല് മങ്കൊമ്പില് എത്തിച്ചേരാം. കായല് വിഭവങ്ങള്‍ക്കു പേരുകേട്ട കുട്ടനാട്ടില് നിന്നു നാടന് മത്സ്യവിഭവങ്ങള് കഴിക്കാന് പറ്റിയ ഇടമാണ് ഇത്.\nകുമരകത്തെ തന്നെ മറ്റൊരു പ്രശസ്തമായ കള്ള് ഷാപ്പാണ് തറവാട് കള്ള് ഷാപ്പ്. കക്ക ഫ്രൈ, ഞണ്ട് കറി, ബീഫ് ഫ്രൈ, കിളിമീന് ഫ്രൈ, കൊഞ്ചു റോസ്റ്റ്, പുഴമീന് കറി, ഞാവനിങ്ങ എന്നിങ്ങനെ നാവില് കൊതിയൂറുന്ന നിരവധി വിഭവങ്ങള് ഇവിടെ കിട്ടും.\nകിളിക്കൂട് കള്ള് ഷാപ്പ്,\nകുമരകം കോട്ടയം ജില്ലയിലെ പ്രശസ്തമായ ടൂറിസ്റ്റ് കേന്ദ്രമായ കുമരകത്തെ പ്രശസ്തമായ കള്ള് ഷാപ്പാണ് കിളിക്കൂട്. തറാവ് ഫ്രൈ ആണ് ഇവിടുത്തെ ഏറ്റവും പ്രശസ്തമായ വിഭവം. കുമരകത്തെ ഡ്രിഫ്റ്റ് വുഡ് മ്യൂസിയത്തിന് സമീപത്തയാണ് ഈ കള്ള് ഷാപ്പ് സ്ഥിതി ചെയ്യുന്നത്.\nനെട്ടൂര് ഷാപ്പ്, എറണാകുളം\nഎറണാകുളത്തെ പ്രശസ്തമായ കള്ള് ഷാപ്പാണ് നെട്ടൂര് ഷാപ്പ്. കുടുംബസമേതം സന്ദര്‍ശിക്കാവുന്ന ഷാപ്പുകളില് ഒന്നാണ് നെട്ടൂര് ഷാപ്പ്. വൈകുന്നേരമാണ് ഇവിടെ സന്ദര്‍ശിക്കാന് പറ്റിയ സമയം. ചെമ്മീന് ഉലത്തിയത്, ഞണ്ട് ഫ്രൈ, ബീഫ് ലിവര്, മീന്‍തല കറി എന്നിവയാണ് ഇവിടുത്തെ സ്‌പെഷ്യല് വിഭവങ്ങള്.\nസ്തനത്തിലെ എല്ലാ മുഴകളും അര്‍ബുദമാണോ.?, സ്തനാര്‍ബുദത്തെ കുറിച്ച്…\nഎറണാകുളം ജില്ലയിലെ തൃപ്പുണ്ണിത്തുറയ്ക്ക് അടുത്തുള്ള ഉദയംപേരൂരില് എം.എല്.എ. റോഡില് സ്ഥിതി ചെയ്യുന്ന പ്രശസ്തമായ കള്ളു ഷാപ്പാണ് മുല്ലപന്തല് കള്ളു ഷാപ്പ്. സഞ്ചാരികള്‍ക്കിടയില് വളരെ പ്രശസ്തമാണ് ഈ കള്ള് ഷാപ്പ്. കരിമീന് കറി, കരിമീന് പൊള്ളിച്ചത്, കരിമീന് ഫ്രൈ, മീന് തല, ചെമ്മീന്, കാട ഫ്രൈ, കൂന്തല് എന്നിവയൊക്കെയാണ് ഇവിടുത്തെ പ്രധാന വിഭവങ്ങള്.\nപിണറായി കള്ള് ഷാപ്പ്,\nകണ്ണൂര് കണ്ണൂര് ജില്ലയില് തലശ്ശേരിക്കടുത്തായി പിണറായിലെ കാളി കള്ള് ഷാപ്പ് ജില്ലയിലെ തന്നെ പ്രശസ്തമായ കള്ള് ഷാപ്പാണ്. കണ്ടല്‍കായലിന്റെ കരയിലാണ് ഈ കള്ള് ഷാപ്പ് സ്ഥിതി ചെയ്യുന്നത്. ഞണ്ട് ഫ്രൈ, കല്ലുമ്മക്കായ് ഫ്രൈ എന്നിവയാണ് ഇവിടുത്തെ സ്‌പെഷ്യല് വിഭവങ്ങള്.\nവര്‍ക്കല തിരുവനന്തപുരം ജില്ലയിലെ വര്‍ക്കല ബീച്ചിന് സമീപത്തായാണ് വെള്ളിയാഴ്ചക്കാവ് വര്‍ക്കല ഫാമിലി കള്ള് ഷാപ്പ് സ്ഥിതി ചെയ്യുന്നത്. സഞ്ചാരികള് കുടുംബ സമേതം ഭക്ഷണം കഴിക്കാന് എത്തുന്ന സ്ഥലമാണ് വെള്ളിയാഴ്ചക്കാവ്.\nനിങ്ങള് രാത്രി വൈകിയാണോ ഭക്ഷണം കഴിക്കാറുള്ളത്?\nപാലില് ചേര്‍ക്കുന്ന മായം തിരിച്ചറിയാന്…\nകള്ളപ്പണം വെളുപ്പിക്കൽ ;പഞ്ചാബ് എംഎല്‍എ സുഖ് പാല് സിംഗ് ഖൈറയുടെ വീട്ടിലും ഓഫീസിലും ഇഡി റെയ്ഡ്\nഒന്നരകോടി വിലമതിക്കുന്ന വീട് തട്ടി എടുക്കാൻ കൊലപാതകം\nബിഗ്ഗ് ബോസിൽ പ്രണയം തുറന്ന് പറഞ്ഞ് സൂര്യ\nകൊല്‍ക്കത്ത തീപിടുത്തം; ഉന്നതാധികാര സമിതി രൂപീകരിച്ച് പീയുഷ് ഗോയല്\nസ്വപ്‍ന സുരേഷിന്റെ രഹസ്യമൊഴി പുറത്തായ സംഭവത്തിൽ കസ്റ്റംസ് കമ്മീഷണർക്ക് നോട്ടീസ്\nPrev Next 1 of 15,392


വിദ്യാര്‍ഥിനിയെ ചുറ്റിക കൊണ്ടു തലയ്ക്കടിച്ച് പരിക്കേല്‍പ്പിച്ച ഇതരസംസ്ഥാന തൊഴിലാളി അറസ്റ്റില് - MALABAR FLASH\nHome Arrested Attack Kerala News thiruvananthapuram കേരളം കേരള വാര്‍ത്ത വിദ്യാര്‍ഥിനിയെ ചുറ്റിക കൊണ്ടു തലയ്ക്കടിച്ച് പരിക്കേല്‍പ്പിച്ച ഇതരസംസ്ഥാന തൊഴിലാളി അറസ്റ്റില്\nവിദ്യാര്‍ഥിനിയെ ചുറ്റിക കൊണ്ടു തലയ്ക്കടിച്ച് പരിക്കേല്‍പ്പിച്ച ഇതരസംസ്ഥാന തൊഴിലാളി അറസ്റ്റില്\nവർക്കല: കോളജിലേക്കു പോകും വഴി വിദ്യാർഥിനിയെ ചുറ്റിക കൊണ്ടു തലയ്ക്കടിച്ചു പരുക്കേൽപ്പിച്ച കേസിൽ ഉത്തർപ്രദേശ് സ്വദേശിയെ നാട്ടുകാരുടെ സഹായത്തോടെ പോലീസ് അറസ്റ്റു ചെയ്തു.[www.malabarflash.com]\nപരുക്കേറ്റ വെട്ടൂർ പുത്തൻചന്ത മങ്ങാട് തിരുവാതിര ഭവനിൽ ധന്യയെ(20) തലയുടെ പിൻഭാഗത്തു നേരിയ പൊട്ടലോടെ താലൂക്ക് ആശുപത്രിയിൽ പ്രവേശിപ്പിച്ചു. പരുക്കു ഗുരുതരമല്ലെന്നു ഡോക്ടർമാർ പറഞ്ഞു.\nബുധനാഴ്ച രാവിലെ 7.30നു മങ്ങാട്-പുത്തൻചന്ത റോഡിലെ ആളൊഴിഞ്ഞ ഭാഗത്തുവച്ചായിരുന്നു ആക്രമണം. തുമ്പ സെന്റ് സേവ്യേഴ്സ് കോളജിലെ ഒന്നാം വർഷ ബിഎ വിദ്യാർഥിനിയാണു മണിദാസ്–ലതാകുമാരി ദമ്പതികളുടെ മകളായ ധന്യ. രാവിലെ കോളജിലേക്കു പോകാൻ വീട്ടിൽ നിന്ന് ഇറങ്ങി ഏതാനും മീറ്റർ ദൂരത്തെത്തിയപ്പോഴാണ് ആക്രമണം.\nഎതിരെവന്ന അക്രമിയായ യുപി ഷഹർപൂർ സ്വദേശി മുഹമ്മദ് മക്കാറാം(28) പെട്ടെന്നു ധന്യയുടെ പിന്നിലെത്തി ചുറ്റിക കൊണ്ട് ആക്രമിക്കുകയായിരുന്നു. മൂന്നു പ്രാവശ്യം അടിച്ചെന്നു ധന്യ പറഞ്ഞു.\nആക്രമണത്തിൽ പരുക്കേറ്റ ധന്യ നിലവിളിച്ചു തിരികെ വീട്ടിലേക്ക് ഓടി. ഇതിനിടയിൽ ഇതുവഴി കടന്നുവന്ന ബൈക്ക് യാത്രികരായ രണ്ടു പേർ ധന്യയുടെ സഹായത്തിനെത്തി. തുടർന്നാണു നാട്ടുകാർ മക്കാറാമിനെ തടഞ്ഞുവച്ചു പോലീസിനു കൈമാറിയത്. ആക്രമണ കാരണം വ്യക്തമല്ലെന്നു പോലീസ് പറഞ്ഞു.\nഅപ്രതീക്ഷിതമായ ആക്രമണമെന്നാണു ധന്യ പോലീസിനു നൽകിയ മൊഴിയിൽ പറയുന്നത്. മക്കാറാം ലഹരിക്കടിമയാണോ എന്നു വിശദമായ അന്വേഷണം നടത്തുന്നതായി പോലീസ് പറഞ്ഞു.\nപുത്തൻചന്തയ്ക്കു സമീപം തടിമില്ലിൽ ജോലി ചെയ്യുന്ന മക്കാറാം കുടുംബസമേതമാണു പരിസരത്തു താമസിച്ചിരുന്നത്. അടുത്തകാലത്തു കുടുംബാംഗങ്ങളെ നാട്ടിലേക്കു തിരിച്ചയച്ചിരുന്നു. ഇതര സംസ്ഥാന തൊഴിലാളിയെന്ന നിലയിൽ ഇയാൾ പോലീസിനു നൽകേണ്ട ക്ളിയറൻസ് സർട്ടിഫിക്കറ്റും നൽകിയിട്ടില്ലെന്നാണു സൂചന.\nവധശ്രമത്തിനു മക്കാറാമിനെതിരെ കേസെടുത്തതായി വർക്കല എസ്എച്ച്ഒ. പി.വി.രമേഷ് കുമാർ അറിയിച്ചു.


പുഴ വറ്റിയപ്പോള് വട്ടപ്പാത്രത്തില് വെള്ളം നിറച്ച് ക്ഷേത്രത്തിലെ ആറാട്ട്; പ്രകൃതി സംരക്ഷണത്തിന്റെ പ്രാധാന്യത്തെ ഓര്‍മ്മിപ്പിച്ച് ഞെരളത്ത് ഹരിഗോവിന്ദന് | Reporter Live\nപുഴ വറ്റിയപ്പോള് വട്ടപ്പാത്രത്തില് വെള്ളം നിറച്ച് ക്ഷേത്രത്തിലെ ആറാട്ട്; പ്രകൃതി സംരക്ഷണത്തിന്റെ പ്രാധാന്യത്തെ ഓര്‍മ്മിപ്പിച്ച് ഞെരളത്ത് ഹരിഗോവിന്ദന്\nBy Web Desk\tJanuary 10, 2017 9:35 am A+ A-\nകൊല്ലങ്കോട്, പാലക്കാട്: പുഴയില് വെള്ളം വറ്റിയപ്പോള് വിഗ്രഹം ആറാടുന്ന ചടങ്ങ് വട്ടപ്പാത്രത്തില് വെള്ളം നിറച്ച് നടത്തേണ്ടി വന്ന ക്ഷേത്രത്തിന്റെ ദുരവസ്ഥ പങ്കുവെച്ച് പ്രശസ്ത കലാകാരന് ഞെരളത്ത് ഹരിഗോവിന്ദന്. പാലക്കാട് ജില്ലയിലെ കൊല്ലങ്കോട് ക്ഷേത്രത്തിലെ ആറാട്ടാണ് ഗായത്രിപ്പുഴയില് വെള്ളമില്ലാത്തതിനാല് കടവില് ചെമ്പ് വട്ടയില് വെള്ളം നിറച്ച് നടത്തേണ്ടി വന്നത് എന്ന് ഹരി ഗോവിന്ദന് പറയുന്നു.\nപ്രകൃതിയിന്‍മേലുള്ള മനുഷ്യന്റെ ആര്‍ത്തി കാരണം മരങ്ങളും പുഴകളും നഷ്ടമായന്നെ് ഹരിഗോവിന്ദന് പറയുന്നു. ചരിത്രത്തില് ആദ്യമായാണ് ഈ ക്ഷേത്രത്തിന് ഇങ്ങനെയൊരു ദുരവസ്ഥ നേരിടേണ്ടി വന്നത് എന്നാണ് ഭക്തര് ദു:ഖത്തോടെ പറയുന്നത്. ഗായത്രിപ്പുഴ സംരക്ഷിക്കാന് സര്‍ക്കാര് കോടികള് ചിലവഴിച്ചുവെങ്കിലും പുഴയിലൂടെ ഒരു തുള്ളി വെള്ളം ഇപ്പോള് ഒഴുകുന്നില്ല. ആനമലയില് നിന്ന് ഉത്ഭവിക്കുന്ന ഗായത്രിപ്പുഴയുടെ പ്രധാന കൈവഴികളായ മംഗലം നദി, അയലൂര് പുഴ, വണ്ടാഴി പുഴ, മീങ്കാര പുഴ, ചുള്ളിയാര് എന്നിവയെല്ലാം ഇതിനകം മരിച്ചു കഴിഞ്ഞുവെന്നും ഹരിഗോവിന്ദന് പറയുന്നു.\nതീരത്തുള്ളവര് കാര്‍ഷികാവശ്യങ്ങള്‍ക്കും കുളിക്കാനും ആശ്രയിക്കുന്ന ഗായത്രിപ്പുഴ വറ്റിയതോടെ സമീപ പ്രദേശങ്ങളിലെ കിണറുകളിലും കുളങ്ങളിലും വെള്ളമില്ലാതായി. കുടിവെള്ളത്തിനും ഗാര്‍ഹികാവശ്യത്തിനും വെള്ളമില്ലാതെ നെട്ടോട്ടത്തിലാണ് ഇവിടങ്ങളിലെ വീട്ടമ്മമാര്. പ്രകൃതി സ്‌നേഹികളുടെ വില ഇന്നാണ് മനസിലായത് എന്ന് ക്ഷേത്രഭരണ സമിതിയിലെ ചിലര് സമ്മതിച്ചു എന്നും ഞെരളത്ത് ഹരിഗോവിന്ദന് ചിത്രം സഹിതം തന്റെ ഫെ്‌സ്ബുക്ക് പോസ്റ്റിലൂടെ പറഞ്ഞു. ജനങ്ങളില് പ്രകൃതി ബോധം ഉണ്ടാകട്ടെയെന്നും അതിലൂടെ ഭാവി സുരക്ഷിതമാവട്ടെ എന്നുമുള്ള പ്രതീക്ഷ പങ്കു വെച്ചു കൊണ്ടാണ് ഞെരളത്ത് ഹരിഗോവിന്ദന്റെ ഫെയ്‌സ്ബുക്ക് പോസ്റ്റ് അവസാനിക്കുന്നത്.\nഞെരളത്ത് ഹരിഗോവിന്ദന്റെ ഫെയ്‌സ്ബുക്ക് പോസ്റ്റിന്റെ പൂര്‍ണ്ണരൂപം:\nപുഴയില് വെള്ളം വറ്റിയപ്പോള് വട്ടപ്പാത്രത്തില് വിഗ്രഹം ആറാടുന്നു…കാലങ്ങളായി പ്രകൃതിയോടു ചെയ്ത ദ്രോഹം തിരിച്ചറിയാതെ ഇപ്പോഴും ഉല്‍സവം നടത്തി തൊഴുതു നില്‍ക്കുന്നവരോടെന്തു പറയണം…..വായിക്കൂ..താഴെ….\nപാലക്കാട് ജില്ലയിലെ കൊല്ലങ്കോട് ക്ഷേത്ര ആറാട്ടിലെ നീരാട്ട് ചടങ്ങ് ഗായത്രിപ്പുഴയിൽ വെള്ളമില്ലാത്തതിനാൽ കടവത്ത് ചേമ്പ് വട്ടയിൽ നടത്തുന്നു.\nകൊല്ലങ്കോട് ആറാട്ടിന് സാൿഷ്യം വഹിക്കുന്ന ഗായത്രിപ്പുഴ കാലവർഷം ചതിച്ചതിനാൽ വരണ്ടു.\nചരിത്രത്തിലാദ്യമായി പുഴവക്കിൽ വട്ടയിൽ വെള്ളം എത്തിച്ച് ആറാട്ടുകുളി നടത്തി.\nമനുഷ്യൻെറ പ്രകൃതിയിന്മേലുള്ള ആർത്തികാരണം മരങ്ങളും പുഴകളും നഷ്ട്ടമായതിനാൽ കൊല്ലങ്കോട് ദേശമെന്ന കലകളുടയും ആചാരങ്ങളുടെയും സംസ്ക്കാരത്തിൻെറ പുണ്യ ആചാരത്തിലും വിഷയമായി. ചരിത്രത്തിൽ ആദ്യമായാണ് ഇങ്ങിനെയൊരു ദുരവസ്ഥയെന്ന് ഭക്ത്തർ ദുഃഖത്തോടെ പറഞ്ഞു.\nഞെരളത്ത് ഹരിഗോവിന്ദന് പോസ്റ്റ് ചെയ്ത ചിത്രം\nഗായത്രിപ്പുഴ സംരക്ഷിക്കാൻ സർക്കാർ വിവിധ പദ്ധതികളുൾപ്പടെ കോടികൾ ചിലവഴിക്കിച്ചെങ്കിലും ഒരു തുള്ളിവെള്ളംപോലും ഇപ്പോൾ പുഴയിലൂടെ ഒഴിക്കുന്നില്ല.\nകേരളത്തിലെ രണ്ടാമത്തെ വലിയ നദിയായ ഭാരതപ്പുഴയുടെ ഒരു പ്രധാന കൈവഴിയാണ് ഗായത്രിപ്പുഴ. ആനമലയിൽ നിന്നും ഉൽഭവിക്കുന്ന ഗായത്രിപ്പുഴ കൊല്ലങ്കോട്, നെൻ‌മാറ, ആലത്തൂർ, പഴയന്നൂർ എന്നിവിടങ്ങളിലൂടെ ഒഴുകി മായന്നൂരുവച്ച് ഭാരതപ്പുഴയിൽ ചേരുന്നു.\nമംഗലം നദി,അയലൂർപ്പുഴ.വണ്ടാഴിപ്പുഴ. മീങ്കാരപ്പുഴ, ചുള്ളിയാർ എന്നിവയാണ് ഗായത്രിപ്പുഴയുടെ പ്രധാന കൈവഴികളെങ്കിലും ഇപ്പോൾ ഇവയെല്ലാം മരിച്ചുകഴിഞ്ഞു.\nവെറുമൊരു നദി എന്നതിനേക്കാൾ ഗായത്രിപ്പുഴ കേരളത്തിന്റെ സാംസ്കാരിക ചിഹ്നങ്ങളിലൊന്നാണ്. മലയാള സാഹിത്യത്തിലും ഒട്ടേറെ മലയാളികളുടെ ജീ‍വിതത്തിലും സാന്നിധ്യം അടയാളപ്പെടുത്തുന്നുണ്ട്.\nശൈത്യകാലത്ത് പാലക്കാട് ജില്ലയില് 37 ഡിഗ്രി സെല്‍ഷ്യസ് ചൂട് അനുഭവപ്പെടാന് തുടങ്ങിയതോടെ ജലാശയങ്ങളും പുഴകള്, കുളങ്ങള്, അരുവികള് വരള്‍ച്ചയുടെ വക്കിലെത്തിക്കഴിഞ്ഞു. ഗായത്രിപ്പുഴയിലാകട്ടെ നിരവധി തടയണങ്ങള് ജല സംഭരണത്തിനായി നിര്‍മാണം നടത്തിയെങ്കിലും നോക്കുകുത്തിയായി തീര്‍ന്നിരിക്കുകയാണ്. ഗായത്രിപ്പുഴയിലെ വെള്ളത്തെ ആശ്രയിച്ചാണ് പുഴയുടെ കരകളിലുള്ളവര് കാര്‍ഷിക വിളകളിറക്കുന്നത്. ഇതോടെ കരയുടെ ഇരുവശങ്ങളിലുള്ളവര് കുളിക്കാനായി ആശ്രയിച്ച ഗായത്രിപ്പുഴ വറ്റി വരണ്ട അവസ്ഥയിലാണ്. വെള്ളം വറ്റിവരണ്ടതോടെ സമീപ പ്രദേശങ്ങളിലെ കിണറുകളിലും കുളങ്ങളിലും വെള്ളം ഇല്ലാതെയായി കുടിവെള്ളത്തിനും ഗാര്‍ഹികാവശ്യത്തിനായും വെള്ളം ഇല്ലാതെ നെട്ടോട്ടത്തിലാണ് വീട്ടമ്മമാരും .\nനൂറ്റാണ്ടുകളുടെ പഴക്കമുള്ള കൊല്ലങ്കോട് ആറാട്ടിലെ രാത്രിയിലെ വട്ടയിലുള്ള നീരാട്ടാണ് ഇത്തവണ വിശ്വാസികളെ ദുഃഖത്തിലാഴ്ത്തിയത്.\nപ്രകൃതിസ്നേഹികളുടെ വിലയെന്തെന്ന് ഇന്നാണ് മനസ്സിലായതെന്ന് ക്ഷേത്രഭരണ സമിതിയിലെ ചില കാരണവന്മാർ സമ്മതിച്ചു.\nജനങ്ങളില് പ്രകൃതിബോധം ഉണ്ടാകട്ടെ ….\nഅതിലൂടെ ഭാവി സുരക്ഷിതമാവട്ടെ …\nഞെരളത്ത് ഹരിഗോവിന്ദന്റെ ഫെയ്‌സ്ബുക്ക് പോസ്റ്റ്:\nപുഴയില് വെള്ളം വറ്റിയപ്പോള് വട്ടപ്പാത്രത്തില് വിഗ്രഹം ആറാടുന്നു…കാലങ്ങളായി പ്രകൃതിയോടു ചെയ്ത ദ്രോഹം തിരിച്ചറിയാതെ ഇ…\nPosted by Njeralathu Harigovindan on Sunday, January 8, 2017\nJan 10, 2017 9:35 am\nകേരളം കടുത്ത വരൾച്ചയിലേക്ക്; നദികൾ വറ്റി വരളുന്നു ; ഭാരതപ്പുഴ മൺകൂന മാത്രമായി\nഇടവപ്പാതി ചതിച്ചു, തുലാവര്‍ഷം കനിഞ്ഞില്ലെങ്കില് കേരളത്തെ കാത്തിരിക്കുന്നത് കടുത്ത ജലക്ഷാമം\n‘ ഒരു നൂല് ഞരമ്പുപോല് നീ നിളേ… നീളേ’ നഗ്നത ചൂണ്ടിക്കാട്ടി സെന്‍സര്‍ബോര്‍ഡ്…\nജലക്ഷാമത്തിനിടെ പാലക്കാട് ഇഷ്ടികക്കളങ്ങളിലേക്ക് ജലം ഊറ്റിയെടുക്കലും തകൃതി\nഒരു പുഴയുടെ മരണം – കരളലിയിപ്പിക്കുന്ന വീഡിയോ\nമീറ്റ് ദി എഡിറ്റേഴ്‌സില് ഞെരളത്ത് ഹരിഗോവിന്ദന്


എർട്ടിഗയ്ക്കും മറാസോയ്ക്കും ഒരു പുതിയ എതിരാളി കൂടെ എത്തും; കിയ എംപിവിയുടെ അരങ്ങേറ്റം 2022-ൽ - Malayalam DriveSpark\n15 min ago EQS മുൻനിര ഇലക്ട്രിക് സെഡാന് പിന്നാലെ EQB എസ്‌യുവിയും അവതരിപ്പിക്കാൻ മെർസിഡീസ്\nഎർട്ടിഗയ്ക്കും മറാസോയ്ക്കും ഒരു പുതിയ എതിരാളി കൂടെ എത്തും; കിയ എംപിവിയുടെ അരങ്ങേറ്റം 2022-ൽ\nഇന്ത്യൻ വിപണിയിലെ എംപിവി വിഭാഗത്തിൽ സാന്നിധ്യം വിപുലീകരിക്കാൻ ഒരുങ്ങുകയാണ് കിയ മോട്ടോർസ്. ഈ വർഷം ആദ്യം കാർണിവൽ പ്രീമിയം എം‌പി‌വി പുറത്തിറക്കി വിജയം കണ്ടതിനു പിന്നാലെ കോംപാക്‌ട് സെഗ്മെന്റേലക്ക് ഇറങ്ങാനാണ് ബ്രാൻഡിന്റെ പദ്ധതി.\n2022-ന്റെ തുടക്കത്തിൽ ഒരു പുതിയ മിഡ്-സൈസ് എം‌പിവി പുറത്തിറക്കാനാണ് കിയയുടെ പദ്ധതി. വരാനിരിക്കുന്ന മോഡൽ പെട്രോൾ, ഡീസൽ എഞ്ചിനുകളോടെ ലഭ്യമാക്കും എന്നതും ശ്രദ്ധേയമാണ്.\nകിയ സെൽറ്റോസിന്റെ പ്ലാറ്റ്‌ഫോമിനെ അടിസ്ഥാനമാക്കി ഒരുങ്ങുന്ന എംപിവി മാരുതി സുസുക്കി എർട്ടിഗയ്ക്കും ടൊയോട്ട ഇന്നോവ ക്രിസ്റ്റയ്ക്കും ഇടയിലായിരിക്കും സ്ഥാനം പിടിക്കുക. കൂടാതെ മഹീന്ദ്ര മറാസോയ്ക്ക് സമാനമായ 4,585 മില്ലീമീറ്റർ അളവുകളാകും ഉണ്ടാവുക.\nഅതേസമയം കിയയുടെ സ്വന്തം ലൈനപ്പിൽ എം‌പിവി സെൽറ്റോസിനേക്കാൾ അല്പം വലുതായിരിക്കും. എന്നിരുന്നാലും 5,115 മിമി നീളമുള്ള കാർണിവലിനേക്കാൾ വലിപ്പം കുറവായിരിക്കും. കഴിവുള്ള ഒരു പീപ്പിൾ കാരിയറിന്റെ മുഖമുദ്ര എന്ന നിലയിൽ മോഡലിന് ഏഴ് സീറ്ററായാകും വിപണിയിൽ എത്തുക.\nസ്റ്റൈലിംഗിന്റെ കാര്യത്തിൽ കമ്പനിയുടെ ഏറ്റവും പുതിയ ഡിസൈൻ ഭാഷ്യമായിരിക്കും കിയ എം‌പി‌വി പിന്തുടരുമെന്ന് പ്രതീക്ഷിക്കുന്നത്. ബ്രാൻഡിന്റെ സിഗ്‌നേച്ചർ ‘ടൈഗർ നോസ്' ഗ്രില്ലും ഷാർപ്പ് ഹെഡ്‌ലാമ്പുകളും മുൻവശത്തെ ആകർഷകമാക്കാൻ സഹായിക്കും.\nMOST READ: സ്ലാവിയ എന്ന നെയിംപ്ലേറ്റിനായി ഫയല് രജിസ്റ്റര് ചെയ്ത് സ്‌കോഡ\nമികച്ച സ്റ്റൈലിംഗിനും വൈവിധ്യമാർന്ന എഞ്ചിൻ ഓപ്ഷനുകൾക്ക് പുറമെ കിയ സോനെറ്റിലും സെൽ‌റ്റോസിലും വളരെയധികം പ്രീതി നേടിയ ഒന്നാണ് പൂർണമായി ലോഡുചെയ്‌ത ഉപകരണങ്ങളുടെ പട്ടിക. അതിനാൽ തന്നെ കിടിലൻ ഫീച്ചറുകളുമായാകും എം‌പിവി സജ്ജമാക്കുക.\nവരാനിരിക്കുന്ന മോഡലിന് സെൽറ്റോസിന്റെ അതേ സവിശേഷതകൾ ഉണ്ടായിരിക്കുമെന്നാണ് സൂചന. അതിൽ റിയർ വ്യൂ ക്യാമറ, സ്മാർട്ട്‌ഫോൺ കണക്റ്റിവിറ്റി, അലോയ് വീലുകൾ, ഡിആർഎൽ, പുഷ് ബട്ടൺ സ്റ്റാർട്ട്, ക്രൂയിസ് കൺട്രോൾ, പവർ വിൻഡോകൾ, ആംബിയന്റ് ലൈറ്റിംഗ് എന്നിവ പോലുള്ള എല്ലാ സവിശേഷതകളും കിയയുടെ വാഹനത്തിൽ ഇടംപിടിക്കും.\nകണക്റ്റുചെയ്ത കാർ ടെക്, സൺറൂഫ്, വെന്റിലേറ്റഡ് ഫ്രണ്ട് സീറ്റുകൾ, എയർ പ്യൂരിഫയർ, 360 ഡിഗ്രി ക്യാമറ, ബ്ലൈൻഡ് സ്പോട്ട് മോണിറ്റർ, ഹെഡ്-അപ്പ് ഡിസ്പ്ലേ എന്നിവയുൾപ്പെടെയുള്ള ഉപകരണങ്ങളുള്ള ഉയർന്ന വേരിയന്റുകളും എംപിവിക്ക് ഉണ്ടാകും.\nഡീസൽ മോഡലുകൾക്ക് വിശാലമായ പ്രേക്ഷകരെ ആകർഷിക്കുന്നതിനായി കിയ ഡീസൽ, പെട്രോൾ എന്നിങ്ങനെ രണ്ട് എഞ്ചിൻ ഓപ്ഷനുകളും എംപിവിയിൽ വാഗ്ദാനം ചെയ്യും. അത് കിയ സെൽറ്റോസ് എസ്‌യുവിയിൽ നിന്ന് കടമെടുക്കുമെന്നാണ് പ്രതീക്ഷിക്കുന്നത്.\nഎംപിവി ശ്രേണിയിലെ പ്രധാന ആകർഷണം 1.5 ലിറ്റർ ഡീസൽ യൂണിറ്റാകും. 1.5 ലിറ്റർ പെട്രോൾ യൂണിറ്റ് അടിസ്ഥാന വേരിയന്റുകൾക്ക് കരുത്ത് പകരും. ഇവ 115 bhp കരുത്ത് ഉത്പാദിപ്പിക്കാൻ ശേഷിയുള്ളതായിരിക്കും.\nവൈവിധ്യമാർന്ന എഞ്ചിൻ ഓപ്ഷനുകൾ എം‌പിവി വിഭാഗത്തിൽ കിയയ്ക്ക് ഒരു മേൽകൈ നൽകണം. താരതമ്യപ്പെടുത്തുമ്പോൾ എർട്ടിഗയ്ക്ക് ഇപ്പോൾ പെട്രോൾ മാത്രമുള്ള മോഡലാണ്. മറാസോയ്ക്ക് 1.5 ലിറ്റർ ഡീസൽ എഞ്ചിൻ മാത്രമാണ് ലഭിക്കുന്നത്. എന്നാൽ ഉടൻ തന്നെ മഹീന്ദ്ര വാഹനത്തിന് ഒരു 1.5 ലിറ്റർ ടർബോ-പെട്രോൾ യൂണിറ്റ് സമ്മാനിക്കും.\nKia Will Launch An All-New Mid-Size MPV In Early 2022. Read in Malayalam


റോഡ് സംരക്ഷണഭിത്തിയില് വിള്ളല്; യാത്രാമാര്‍ഗം അടഞ്ഞു\nFri Mar 22 2019 13:35:47 GMT+0530 (IST)\nഇരിട്ടി: തലശ്ശേരി-വളവുപാറ അന്തര്‍സംസ്ഥാന പാതയുടെ നവീകരണത്തോടെ ദുരിതത്തിലായത് താവുള്ളക്കരി, ബെന്‍ഹില് നിവാസികള്. വര്‍ഷങ്ങളായി പ്രദേശത്തെ അമ്പതോളം വീട്ടുകാര് ഉപയോഗിച്ചിരുന്ന പഞ്ചായത്ത് റോഡിലൂടെ ഗതാഗതം വഴിമുട്ടി.\nഅന്തര്‍സംസ്ഥാന പാതയുടെ വളവും കയറ്റവും കുറയ്ക്കുന്നതിനായി ബെന്‍ഹില്ലില് റോഡിന്റെ അലൈന്‍മെന്റില് ഉണ്ടായ മാറ്റമാണ് പഞ്ചായത്ത് റോഡിലൂടെയുള്ള ഗതാഗതത്തെ ബാധിച്ചത്. താവുള്ളക്കരി-ബൈന്‍ഹില് റോഡ് സംസ്ഥാനപാതയിലേക്ക് പ്രവേശിക്കുന്ന ഭാഗത്ത് വന് താഴ്ചയും സംരക്ഷണ ഭിത്തിയും രൂപപെട്ടതോടെ ഇതുവഴി വാഹന ഗതാഗതത്തോടൊപ്പം കാല്‍നടയാത്ര പോലും പറ്റാതായി. റോഡ് സംരക്ഷണ ഭിത്തിയില് രൂപംകൊണ്ട വിള്ളല് പ്രദേശവാസികളെ ആശങ്കയിലാക്കിയിട്ടുണ്ട്. പഞ്ചായത്ത് റോഡിന്റെ ഇരുവശങ്ങളിലും കരിങ്കല്‍ഭിത്തി കെട്ടി മണ്ണുനിറച്ച് സംസ്ഥാനപാതയുമായി ബന്ധിപ്പിക്കുന്ന പ്രവൃത്തി തുടങ്ങിയെങ്കിലും സംരക്ഷണ ഭിത്തിയില് വിള്ളലോടെ നിര്‍മാണം നിര്‍ത്തിവച്ചു. ഒരു കിലോമീറ്റര് വരുന്ന പഞ്ചായത്ത് റോഡിന്റെ കുറച്ചുഭാഗം മാത്രമേ ടാര് ചെയ്തുള്ളൂ.\nമഴക്കാലം തുടങ്ങിയതോടെ ചളിക്കുളമായ പഞ്ചായത്ത് റോഡ് പ്രദേശവാസികള് പണം പിരിച്ചാണ് ഗതാഗതയോഗ്യമാക്കുന്നത്. നിര്‍മാണത്തിലെ അപാകത പരിഹരിക്കണമെന്നാവശ്യപ്പെട്ട് ബന്ധപ്പെട്ടവര്‍ക്ക് പരാതി നല്‍കിയെങ്കിലും നടപടിയില്ല. റോഡ് സംരക്ഷണ ഭിത്തിയിലുണ്ടായ വിള്ളല് അന്തര്‍സംസ്ഥാന പാതയേയും അപകടഭീഷണിയിലാക്കിയിട്ടുണ്ട്. വാഹനങ്ങള് ഇതുവഴി പ്രവേശിക്കാതിരിക്കാന് ക്വാറി ഉല്‍പന്നങ്ങള് ഇറക്കി മാര്‍ഗതടസ്സം ഉണ്ടാക്കിയിരിക്കുകയാണ് അധികൃതര്.


ബിക്കിനി പറ്റില്ല, നീന്തൽക്കുളങ്ങളിൽ 'ബുർക്കിനി' വേണമെന്ന് മുസ്ലീം സ്ത്രീകൾ; പൊതുസ്ഥലങ്ങളിൽ മതപരമായ വസ്ത്രങ്ങൾ അനുവദിക്കാനാവില്ലെന്ന് ഉന്നത കോടതി\nബിക്കിനി പറ്റില്ല, നീന്തൽക്കുളങ്ങളിൽ ‘ബുർക്കിനി’ വേണമെന്ന് മുസ്ലീം സ്ത്രീകൾ; പൊതുസ്ഥലങ്ങളിൽ മതപരമായ വസ്ത്രങ്ങൾ അനുവദിക്കാനാവില്ലെന്ന് ഉന്നത കോടതി\nJun 22, 2022, 04:07 pm IST\nപാരീസ്: ഫ്രഞ്ച് നഗരമായ ഗ്രെനോബിളിൽ ‘ബുർക്കിനി’ നിരോധിച്ച കീഴ്‌ക്കോടതിയുടെ വിധി ശരിവെച്ച് ഉന്നത അഡ്മിനിസ്ട്രേറ്റീവ് കോടതി. പൊതുവായ നീന്തൽക്കുളങ്ങളിൽ ബുർക്കിനി നിരോധിച്ച തീരുമാനമാണ് ഉന്നത കോടതി ശരിവെച്ചത്.\nകിഴക്കൻ ഫ്രഞ്ച് നഗരമായ ഗ്രെനോബിളിലെ പൊതു നീന്തൽക്കുളങ്ങളിൽ ബിക്കിനിക്ക് പകരം ‘ബുർക്കിനീസ്’ ധരിച്ചായിരുന്നു മുസ്ലീം സ്ത്രീകൾ എത്തിയത്. ശരീരത്തെ പൂർണമായും മറയ്‌ക്കുന്നതിനായി മുസ്ലീം സ്ത്രീകൾ ധരിക്കാൻ താൽപര്യപ്പെടുന്ന നീന്തൽ വസ്ത്രമാണ് ബുർക്കിനി.\nഎന്നാൽ ഇതനുവദിക്കുകയില്ലെന്ന് അധികൃതർ ചൂണ്ടിക്കാട്ടിയതോടെ പ്രാദേശികരായ മുസ്ലീം സ്ത്രീകൾ പ്രതിഷേധം ആരംഭിച്ചു. തുടർന്ന് ഗ്രെനോബിൾ നഗരത്തിലെ അധികൃതർ ബുർക്കിനി അനുവദിച്ച് കൊണ്ട് പ്രമേയം പാസാക്കി.\nഎന്നാൽ ഈ അംഗീകാരത്തിന് ഒരു മാസം മാത്രമായിരുന്നു കാലാവധി. വിഷയം കോടതിയിലെത്തിയതോടെ നഗരത്തിന്റെ അഡ്മിനിസ്‌ട്രേറ്റീവ് ട്രിബ്യൂണൽ തീരുമാനം അസാധുവാക്കി. തുടർന്ന് മുസ്ലീം സ്ത്രീകൾ ഉന്നത കോടതിയെ സമീപിക്കുകയായിരുന്നു. ഒടുവിൽ ഫ്രഞ്ച് കൗൺസിൽ ഓഫ് സ്റ്റേറ്റായ ഉന്നത കോടതിയും കീഴ്‌ക്കോടതിയുടെ തീരുമാനം ശരിവെച്ചു.\nമതപരമായ നിഷ്പക്ഷത എന്ന തത്വം ചൂണ്ടിക്കാട്ടിയാണ് ഉന്നത കോടതി ഉത്തരവ് ശരിവെച്ചത്. ബുർക്കിനി അനുവദിക്കുന്നത് ഉപയോക്താക്കളുടെ തുല്യതയെ ദുർബലപ്പെടുത്തുമെന്നും നിഷ്പക്ഷത വിട്ടുവീഴ്ച ചെയ്യപ്പെടുമെന്നും കോടതി നിരീക്ഷിച്ചു.\nബുർക്കിനിക്ക് അംഗീകാരം നൽകിയ പ്രാഥമിക തീരുമാനം മതപരമായ ഒരു കാര്യത്തെ തൃപ്തിപ്പെടുത്താൻ വേണ്ടി മാത്രം ഉതകുന്നതാണെന്നും കോടതി വ്യക്തമാക്കി. കൂടാതെ ഉപയോക്താക്കൾ പാലിക്കേണ്ട ശുചിത്വവും സുരക്ഷാ നിയമങ്ങളും ലംഘിക്കുന്നതിന് ബുർക്കിനി അനുവദിക്കുന്നത് ചിലപ്പോൾ കാരണമായേക്കാമെന്നും കോടതി നിരീക്ഷിച്ചു.\nഫ്രാൻസിലെ നിരവധിയിടങ്ങളിലാണ് ഇത്തരത്തിൽ മുസ്ലീം സ്ത്രീകൾ മതപരമായ കാരണങ്ങളാൽ നിയമങ്ങൾ മാറ്റണമെന്ന് ശാഠ്യം പിടിച്ച് രംഗത്തുവന്നിരുന്നത്. ഇത്തരത്തിലുള്ള പ്രതിഷേധങ്ങൾക്കുള്ള ശക്തമായ മറുപടി കൂടിയാണ് ബുർക്കിനി വിഷയത്തിലെ ഉന്നത കോടതിയുടെ വിധി.\nTags: francetop courtbikiniburkiniGrenoblepublic pools\nഇന്ത്യയ്‌ക്കായി രണ്ട് വാർത്താവിനിമയ ഉപഗ്രഹങ്ങൾ ഇന്ന് കുതിച്ചുയരും; വിക്ഷേപണം ഫ്രഞ്ച് ഗയാനയിൽ നിന്ന്\nസമ്പദ്ഘടന തകർന്നു; ഇന്ധനം വാങ്ങാൻ പണമില്ലെന്ന് ശ്രീലങ്കൻ പ്രധാനമന്ത്രി; രാജ്യം പിടിച്ചു നിൽക്കുന്നത് ഇന്ത്യ നൽകിയ സഹായത്തിന്റെ പുറത്ത്


പൂപ്പൽ നിർമാർജ്ജനത്തിലെ മലിനീകരണത്തെക്കുറിച്ച് അറിയേണ്ട പ്രധാന വസ്തുതകൾ\nഓരോ നിലയിലും രണ്ട് നിലകൾ പൊട്ടുന്ന ഓരോ സമയത്തും നിരവധി മുറികളിൽ വെള്ളം കേടായതായി ബയോളജിക്കൽ ടെക്നോളജി ഇൻവെസ്റ്റിഗേഷൻ സർവീസ് കണ്ടു. ലബോറട്ടറി വെള്ളം മേൽക്കൂരയിൽ നനഞ്ഞു. ഈ സംഭവം ഇടനാഴികളോടൊപ്പം നിരവധി മുറികളെയും ബാധിച്ചു. അന്തരീക്ഷ പരിശോധനയിൽ ഈ ജലനഷ്ടം ഉണ്ടായതായി തെളിഞ്ഞു, പൂപ്പൽ നിർമാർജ്ജനം വഴി പരിഹരിച്ച പലതരം വിഷമഞ്ഞു ബീജങ്ങളാൽ ഈ സേവനം ബാധിക്കപ്പെട്ടു .\nഓഫീസിലെ മുറികൾക്ക് ശക്തമായ മേൽക്കൂര അനുഭവപ്പെട്ടു. ഇടനാഴികളിൽ മേൽക്കൂരകൾ നിരസിച്ചു. ബാധിച്ച പ്രദേശങ്ങളുടെ യഥാർത്ഥ മേൽക്കൂരകളും മേൽക്കൂരയുടെ കലാപരമായ ടൈലുകളും ഉപേക്ഷിക്കപ്പെട്ടിരിക്കാം, കാരണം, ബിൽ‌ഡപ്പ് സ്വെർഡ്ലോവ്സ് ശേഷിയുടെ വലിയൊരു ഭാഗത്തിലൂടെ നീക്കുന്നതിന് മുമ്പല്ല. ഘടനയുടെ സ്വെർഡ്ലോവ്സ് ആമുഖത്തിന് ഉചിതമായ വന്ധ്യംകരണം ആവശ്യമാണ്.\nസ through കര്യത്തിലൂടെ ശാരീരികമായി നന്നാക്കുന്നതിന് മുമ്പായി ചോർച്ച പരിഹരിച്ചുകൊണ്ട് ഇത് സംഭവിക്കാം. ക്ലോറിൻ ഡൈ ഓക്സൈഡ് energy ർജ്ജം ഫ്യൂമിഗേറ്റിംഗ് ഏജന്റായി തിരഞ്ഞെടുക്കപ്പെട്ടു. പരിസ്ഥിതി സംരക്ഷണ ഏജൻസിയെ സ്വീകരിക്കുന്ന വന്ധ്യത പോലെ രജിസ്റ്റർ ചെയ്ത ക്ലോറിൻ ഡൈ ഓക്സൈഡിന് എല്ലാ ബീജസങ്കലനങ്ങളോടും കൂടിയ ബാക്ടീരിയ അണുബാധകൾ, ബാക്ടീരിയകൾ, ഫംഗസുകൾ എന്നിവ നീക്കംചെയ്യാൻ കഴിയും. ഈ ഇന്ധനം ഹൈഡ്രജൻ പെറോക്സൈഡ് ജല നീരാവിയുമായി താരതമ്യപ്പെടുത്തുമ്പോൾ നിരവധി സ്ഥിരമായ ഉന്മൂലനം നൽകുന്നു.\nക്ലോറിൻ ഡൈ ഓക്സൈഡ് പ്രൊപ്പെയ്ൻ ഈ സ in കര്യത്തിലെ എപോക്സി നിലകൾക്ക് കൂടുതൽ അനുയോജ്യമാണ്. ഹൈഡ്രജൻ പെറോക്സൈഡ് ജലബാഷ്പവുമായി താരതമ്യപ്പെടുത്തുമ്പോൾ ഇത് ശരിയാണ്. ഉപകരണത്തിന് പുറമേ നിരവധി ഉപരിതലങ്ങൾ ഈ ഓപ്ഷനിൽ ഉള്ളതിനാൽ ഈ വശങ്ങൾ വളരെ പ്രധാനമായിരുന്നു. ഉപകരണങ്ങൾ കുറയാതെ പൂപ്പൽ ബീജങ്ങളുമായി ബന്ധപ്പെട്ട് മിക്കവാറും എല്ലാവരേയും വേണ്ടത്ര പരിഗണിക്കും.\nനിർദ്ദിഷ്ട സ facility കര്യത്തിൽ മൃഗങ്ങളെ പരിപാലിക്കുന്ന മുറികൾ, നടപടിക്രമ മുറികൾ, യഥാർത്ഥ ലബോറട്ടറി, ഏതെങ്കിലും തരത്തിലുള്ള കൂട്ടിൽ നന്നായി വൃത്തിയുള്ള പ്രദേശം, സംഭരണത്തിനുള്ള സ്ഥലം, ലോക്കറുകൾ, നെക്രോപ്‌സി മുതലായവ സംയോജിപ്പിച്ചിരിക്കുന്നു. ഈ നിർദ്ദിഷ്ട മൃഗങ്ങളുടെ അലമാരകളും ഗെയിമറ്റുകളും, ചാനലുകൾ മാറ്റുന്നു, പ്രകൃതി സുരക്ഷാ അലമാരകൾ. ഒരു സ്റ്റാൻഡ് ക്ലീനർ, മൈക്രോസ്കോപ്പുകൾ, കുടിവെള്ള പാത്രങ്ങൾ, റിസപ്റ്ററുകൾ, കമ്പ്യൂട്ടർ സിസ്റ്റങ്ങൾ, ഇങ്ക് ജെറ്റ് പ്രിന്ററുകൾ എന്നിവയ്ക്കൊപ്പം പരിസ്ഥിതി മാനേജ്മെൻറ് ടെക്നിക്കുകൾ, മ്യുട്ടിക്, ഇലക്ട്രിക് ഗിയർ എന്നിവയുണ്ട്.\nക്ലോറിൻ ഡൈ ഓക്സൈഡ് വാതകം ഓഫീസുകൾക്കുള്ളിൽ ഗിയറിനൊപ്പം ആവശ്യത്തിന് ശുദ്ധീകരിക്കാൻ സഹായിക്കുന്നു. കേവല സൈറ്റ് ആസൂത്രണം6വ്യക്തികൾക്ക് 1 ദിവസത്തെ സംവിധാനമായിരുന്നു. ശുദ്ധീകരണവുമായി ബന്ധപ്പെട്ട് സൈറ്റ് തയ്യാറാക്കുന്നതിനായി, വിവിധ കാര്യങ്ങൾ ചെയ്യും. സ്വയം വൃത്തിയാക്കുന്നതിനിടയിൽ, ഉചിതമായ സമയപരിധിക്കുള്ളിൽ വാതക പെട്രോൾ ഉള്ളിൽ സൂക്ഷിക്കുന്നതിനായി സോണിനുള്ളിലെ എച്ച്വി‌എസി പ്രോഗ്രാം കൊല്ലപ്പെടുന്നു.\nഈ പ്രദേശം ഒരു ആരോഗ്യ പരിരക്ഷാ സ within കര്യത്തിനുള്ളിൽ ഉള്ളതിനാൽ, കൂടുതൽ ചോർച്ച സംഭവിക്കുന്നില്ലെന്ന് ഉറപ്പുവരുത്തുന്നതിനായി അധിക ചികിത്സ നൽകി. പെട്രോളിയത്തെ മാറ്റിനിർത്താൻ കഴിയുന്ന നുഴഞ്ഞുകയറ്റത്തിനായി പുറം മതിലിന്റെ വിസ്തീർണ്ണം കൈകാര്യം ചെയ്യാൻ കഴിയും. കൂളിംഗ്, തപീകരണ സംവിധാനം സൃഷ്ടിക്കുന്നതിൽ രണ്ട് സ്ഥലങ്ങളും നിലനിർത്തി. എന്നിരുന്നാലും ഡിഗ്രി പൂജ്യത്തെക്കുറിച്ചുള്ള പഠന ശേഷി അപഹരിക്കപ്പെട്ടു.\nപ്രധാന ഗ്ര ground ണ്ട് ഒരു തരം നിയന്ത്രണ മേഖലയായിരുന്നില്ല, മാത്രമല്ല ചെറിയ വെള്ളപ്പൊക്കം നിലനിർത്തുകയും ചെയ്തു. ഈ ജില്ല വന്ധ്യംകരണത്തിനുള്ളിലായിരിക്കരുത്. താഴത്തെ നില അണുവിമുക്തമാക്കേണ്ട പരീക്ഷാ സ്ഥലവും പ്രദേശവും മാറ്റിവെക്കുന്നു. വെള്ളപ്പൊക്ക ദുരിതത്തിന്റെ വലിയൊരു ഭാഗം സംഭവിച്ച സ്ഥലമാണിത്, അതുപോലെ തന്നെ ഇത് മറ്റൊരു അതിർത്തിയായി അല്ലെങ്കിൽ നിയന്ത്രണ അഡ്മിനിസ്ട്രേഷനെപ്പോലും കണ്ടു.\nഎക്‌സ്‌ഹോസ്റ്റിനൊപ്പം വിതരണം പ്രദേശങ്ങൾക്കിടയിൽ സാധാരണമായിരിക്കും. എല്ലാ പ്രോഗ്രാമുകളും സ്വിച്ച് ഓഫ് ചെയ്തതോടെ energy ർജ്ജം കുറയ്ക്കുന്നതിന് കൊണ്ടുവന്നതിനുശേഷം ആദ്യത്തെ ഡിഗ്രി നേടാനുള്ള അവസരം ലഭിക്കുമായിരുന്നു. അവ പരസ്പരം വേർതിരിക്കുന്നതിന്, സാധാരണയായി അവസാനിക്കുന്ന എക്‌സ്‌ഹോസ്റ്റ് വിതരണ നാളങ്ങൾ ഗ്യാസ് ലാവേജ് തടയുന്നതിന് അടച്ചിരിക്കും. എക്‌സ്‌ഹോസ്റ്റ് ഗ്രില്ലുകൾക്കൊപ്പം വിതരണം ചെയ്യുന്നത് ടാപ്പുചെയ്യുന്നതിലൂടെ അടച്ച മുറിവേൽപ്പിച്ച് നീക്കംചെയ്യാം.


ഇവൻ സ്മാർട്ടാണ്: മിജിയ ക്വാർട്ട്സ് വാച്ചുമായി ഷവോമി\nചൊവ്വ, 17 ജൂലൈ 2018 (19:37 IST)\nസ്മാർട്ട് സൌകര്യങ്ങൾ നൽകുന്ന മിജിയ ക്വാർട്ട്സ് വാച്ചിനെ ഷവോമി വിപണിയിൽ അവതരിപ്പിച്ചു. സ്മാർട്ട് ഫോണുമാ‍യി ബന്ധിപ്പിക്കാവുന്ന പുത്തൻ തലമുറ വാച്ചുകളെയാണ് ഷവോമി അവതരിപ്പിച്ചിരിക്കുന്നത്. വാച്ചുകളെ സ്മാർട്ട് ഫോണുകളുമായി ബന്ധിപ്പിക്കുന്നതിനായി പ്രത്യേക മൊബൈൽ ആപ്പും കമ്പനി പുറത്തിറക്കിയിട്ടുണ്ട്.\nഓട്ടോമാറ്റിക് ടൈം സെലക്ഷൻ, കോളുകൾ സെറ്റ് ചെയ്യുക റിമൈന്റർ തുടങ്ങി നിരവധി സംവിധാനങ്ങൾ വാച്ചിൽ ഒരുക്കിയിട്ടുണ്ട്. ബ്ലൂട്ടൂത്ത് വഴിയാണ് വാ‍ച്ച് സ്മാർട്ട് ഫോണുകളുമായി ബന്ധിപ്പിക്കുക. കറുപ്പ്, വെള്ള,ആഷ് എന്നി നിറങ്ങളിൽ വാച്ചുകൾ ലഭ്യമാണ്.\nസ്വവർഗാനുരാഗ നിരോധന നിയമം ഭരണഘടനാ വിരുദ്ധം, മനുഷ്യാവകാശം ലംഘിക്കുന്ന നിയമം റദ്ദാക്കണമെന്ന് സുപ്രീം കോടതി\n17കാരനെ സുഹൃത്തായ 19കാരൻ ചുട്ടുകൊന്നു\nഏഷ്യയിലെ ഏറ്റവും വലിയ സമ്പന്നൻ മുകേഷ് അംബാനി